Uppum Mulakum fame actress Aswathy Nair about her character Pooja Jayaram, Latest chat went viral|ഉപ്പും മുളകില് ലച്ചുവിന് പകരമാണ് പൂജയെന്നാണ് പലരും കരുതിയത്! കഥാപാത്രവുമായി ഒരു ബന്ധവുമില്ല - Malayalam Filmibeat\n| Published: Sunday, August 9, 2020, 11:29 [IST]\nജനപ്രിയ പരിപാടികളിലൊന്നായ ഉപ്പും മുളകിലേക്ക് പൂജ ജയറാം എന്ന കഥാപാത്രം എത്തിയത് ഈയിടെയായിരുന്നു. പട്ടുപാവാടയണിഞ്ഞായിരുന്നു പൂജയുടെ വരവ്. ലച്ചുവിനെപ്പോലെ തോന്നിപ്പിക്കുന്ന തരത്തിലുള്ള വരവിന് സമ്മിശ്ര പ്രതികരണമായിരുന്നു ലഭിച്ചത്. വിവാഹത്തോടെയായിരുന്നു ലച്ചു എന്ന കഥാപാത്രം അപ്രത്യക്ഷയായത്. ജൂഹി റുസ്തഗിയായിരുന്നു ലച്ചുവിനെ അവതരിപ്പിച്ചത്. ഉപ്പും മുളകില് നിന്നും പിന്‍വാങ്ങുകയാണെന്ന് ജൂഹി അറിയിച്ചിരുന്നു. ഇടയ്‌ക്കെങ്കിലും പരമ്പരയിലേക്ക് തിരിച്ച് വന്നൂടേയെന്നായിരുന്നു ആരാധകര് ചോദിച്ചത്.\nപൂജയുമായി ഒരു ബന്ധവുമില്ല\nപൂജയും അശ്വതിയുമായി എന്തെങ്കിലും ബന്ധമുണ്ടോയെന്നായിരുന്നു ലക്ഷ്മി അശ്വതിയോട് ചോദിച്ചത്. യഥാര്‍ത്ഥത്തിലുള്ള താനും പൂജ ജയറാമുമായി ഒരു ബന്ധവുമില്ലെന്ന് അശ്വതി പറയുന്നു. പൂജയെപ്പോലെ കുശുമ്പിപ്പാറുവല്ല. അത് പോലെ തന്നെ നിഷ്‌കളങ്കയാണ്. ആര്‍ക്കും ബുദ്ധിമുട്ടുണ്ടാക്കുന്ന കുട്ടിയല്ല. അതില് അടിക്കുന്ന രംഗമൊക്കെയുണ്ടായിരുന്നു. വളരെ കഷ്ടപ്പെട്ടാണ് ആ രംഗത്തില് അഭിനയിച്ചത്. വേറെ കുഴപ്പമൊന്നുമുണ്ടായിരുന്നില്ലെന്നും താരം പറയുന്നു.\nലച്ചുവിന്റെ സ്ഥാനത്തേക്ക് വേറൊരാളെ കൊണ്ടുവരുന്നു എന്ന തരത്തിലുള്ള സംശയമായിരുന്നു പലര്‍ക്കും ഉണ്ടായിരുന്നത്. അങ്ങനെയേ അല്ല, ഞാന് പൂജ ജയറാം എന്ന ക്യാരക്ടറിനെയാണ് അവതരിപ്പിക്കുന്നത്. അതുകൊണ്ട് കുറേ പേര്‍ക്ക് ചില പ്രശ്‌നങ്ങളൊക്കെയുണ്ടായിരുന്നു. തുടക്കത്തില് നെഗറ്റീവ് കമന്‍റുകളുമുണ്ടായിരുന്നു. പിന്നീടാണ് അത് മാറിയത്. ലച്ചുവുമായി താരതമ്യപ്പെടുത്തലുകള് ഉണ്ടാവുമെന്ന് മനസ്സിലായിട്ടും പൂജയെ അവതരിപ്പിച്ച അശ്വതിയെ പിന്തുണയ്ക്കുന്നുവെന്ന് വ്യക്തമാക്കി ഒരു വിഭാഗം എത്തിയിരുന്നു.\nഇപ്പോള് കുറേ പേര് തിരിച്ചറിയുന്നുണ്ട്. എന്തോ ഭാഗ്യത്തിന് അടി കിട്ടുന്നില്ല. മാസ്‌ക് വെച്ചോണ്ടായിരിക്കും. എറണാകുളത്ത് തന്നെയാണ് താമസിക്കുന്നത്. ഇടപ്പള്ളിയിലാണ്. അച്ഛന്, അമ്മ, ചേച്ചി. ചേച്ചിയും ഞാനും മാരീഡാണ്. കുട്ടിയുണ്ട് എന്നൊക്കെയുണ്ടായിരുന്നു. യൂട്യൂബിലൊക്കെ അങ്ങനെ കണ്ടിരുന്നു. എനിക്ക് കുട്ടിയൊന്നുമില്ല. വിവാഹം കഴിഞ്ഞുവെന്ന് അറിയില്ലല്ലോ, കണ്ടാലും പറയില്ലെന്നായിരുന്നു ലക്ഷ്മി പറഞ്ഞത്.\nഎപ്പോഴും ടിവി കാണുന്നയാളല്ല, സ്റ്റാര് മാജിക് കാണാറുണ്ട്. നിങ്ങളുടെ ഗെയിമൊക്കെ ഭയങ്കര ഇഷ്ടമാണ്. അനുവിനെ ഭയങ്കര നോട്ടിയായി തോന്നിയിരുന്നുവെന്നും അശ്വതി പറഞ്ഞിരുന്നു. നെയ്മറിന്‍റെ സഹോദരിയാണ് അനുവെന്നായിരുന്നു നോബി പറഞ്ഞത്. അമ്മ ഡാന്‍സ് ടീച്ചറാണ്. ഡാന്‍സ് ചെയ്യാറുണ്ട്. ഈ കോലത്തില് ഡാന്‍സ് ചെയ്യുന്നില്ലെന്ന് പറഞ്ഞായിരുന്നു അശ്വതി പാട്ട് പാടിയത്.\nUppum Mulakum fame actress Aswathy Nair about her character Pooja Jayaram, Latest chat went viral


സാമ്പത്തിക മാന്ദ്യം പരിഹരിക്കാന് 1005 കോടി രൂപയുടെ ഉത്തേജക പാക്കേജുമായി ദുബായ് വീണ്ടും | Business Malayali\nHome News സാമ്പത്തിക മാന്ദ്യം പരിഹരിക്കാന് 1005 കോടി രൂപയുടെ ഉത്തേജക പാക്കേജുമായി ദുബായ് വീണ്ടും\nദുബായ്: സാമ്പത്തിക മാന്ദ്യം പരിഹരിക്കാന് ദുബായ് സര്‍ക്കാരിന്റെ ഉത്തേജക പാക്കേജ് വീണ്ടും. വിവിധ പദ്ധതികളിലായി 500 മില്യന് ദിര്‍ഹം പ്രഖ്യാപിച്ചു. ഏകദേശം 1005 കോടി രൂപയാണ് ഇതിനായി മാറ്റിവെച്ചിരിക്കുന്നത്. ഇതോടെ 13668 കോടി രൂപയാണ് ഈ വര്‍ഷം കോവിഡ് പ്രമാണിച്ച് ഉത്തേജക പാക്കേജായി ലഭിച്ചിരിക്കുന്നത\nകൊവിഡ് പ്രത്യാഘാതങ്ങളെ നേരിടാനുള്ള തുടര്‍ച്ചയായ നാലാംഘട്ട സാമ്പത്തിക സഹായ പാക്കേജാണിത്. ഇതോടെ, മലയാളികള് ഉള്‍പ്പടെയുള്ള, വാണിജ്യ-വ്യാപാര മേഖലയിലെ കമ്പനി ഉടമകള്‍ക്ക് , ഇത് ഏരെ ആശ്വാസമാകുമെന്ന് വിലയിരുത്തപ്പെടുന്നു.\nയുഎഇ വൈസ് പ്രസിഡണ്ടും പ്രധാനമന്ത്രിയും ദുബായ് ഭരണാധികാരിയുമായ ഷെയ്ഖ് മുഹമ്മദ് ബിന് റാഷിദ് അല് മക്തൂമിന്റെ നിര്‍ദേശത്തെ തുടര്‍ന്ന്, ദുബായ് കിരീടാകാശി ഷെയ്ഖ് ഹമ്ദാനാണ്, പാക്കേജ് പ്രഖ്യാപിച്ചത്. 2020 ഒക്ടോബര്, നവംബര്, ഡിസംബര് മാസങ്ങള്‍ക്ക് മാത്രമായാണ് ഈ നാലാംഘട്ട സഹായം.\n1 ദുബായ് മുനിസിപ്പാലിറ്റിയില് രജിസ്റ്റര് ചെയ്ത സ്വകാര്യ കമ്പനികള്‍ക്ക് പരസ്യങ്ങള് ചെയ്യാനുള്ള പ്രമോഷന്റെ ഫീസ് അടുത്ത മൂന്ന് മാസത്തേക്ക് നല്‍കേണ്ടതില്ല.\nനഴ്സറി ക്ലിനിക്കുകള്, ഹെല്‍ത്ത് കെയര് പ്രഫഷണലുകള് എന്നിവര്‍ക്ക് ആറു മാസത്തേക്ക് കൂടി ലൈസന്‍സ് നീട്ടി നല്‍കും.\nകെട്ടിട വാടകയില് ഇളവ് നല്‍കും\nനേരത്ത മൂന്നു ഘട്ടമായി നല്‍കിയ ആശ്വാസ പാക്കേജുകള് ഇതോടൊപ്പം തുടരാനും തീരുമാനമായി :-\nഎല്ലാതരം ഗവര്‍മെന്റ് പിഴകളും ഇനി എഴുതി തള്ളും.\nഈ വര്‍ഷാവസാനം വരെ സര്‍ക്കാര് ഫീസ് വര്‍ധിപ്പിക്കില്ല.\nടിക്കറ്റ് വെച്ചുള്ള പരിപാടികളുടെ ഫീസും ഒഴിവാക്കി.\nറീട്ടെയില് സെക്ടറില് ഈ വര്‍ഷം നവംബര് അവസാനം വരെയുള്ള പെര്‍മിറ്റുകള്‍ക്ക് ഫീസ് മരിവിപ്പിച്ചതായും അധികൃതര് വ്യക്തമാക്കി.\nകോവിഡ് പ്രത്യാഘാതത്തെ നേരിടാനും സാമ്പത്തിക വീണ്ടെടുക്കല് ത്വരിതപ്പെടുത്താനുമാണ് ഇത്. മലയാളികള് ഉള്‍പ്പടെയുള്ള, വാണിജ്യ-വ്യാപാര മേഖലയിലെ കമ്പനി ഉടമകള്‍ക്ക് , ഇത് ഏറെ ആശ്വാസകരമാകുമെന്ന് വിലയിരുത്തപ്പെടുന്നു.\nഉത്തേജന സഹായ പാക്കേജുകള് ഇങ്ങിനെ :-\nഒന്നാംഘട്ടം മാര്‍ച്ച് 12 ന് 150 കോടി ദിര്‍ഹം\nരണ്ടാംഘട്ടം -മാര്‍ച്ച് 29 ന് 330 കോടി ദിര്‍ഹം\nമൂന്നാംഘട്ടം- ജൂലൈ 11 ന് 150 കോടി ദിര്‍ഹം\nനാലംഘട്ടം ഒക്ടോബര് 24 ന് 50 കോടി ദിര്‍ഹം\nആകെ പാക്കേജ് ഇതുവരെ പ്രഖ്യാപിച്ചത് 680 കോടി ദിര്‍ഹം\nPrevious articleജയിലിലും ഇനി പെട്രോള് ബങ്കുകള്; സംസ്ഥാന സര്‍ക്കാരിന് ലാഭം 3.5 കോടി\nNext articleരണ്ടാമത്തെ വി.വി.ഐ.പി വിമാനം എത്തി; നിറം പ്രധാനമന്ത്രിയുടെ ഇഷ്ടത്തിനനുസരിച്ച്


Swapna | വേണ്ട സ്വപ്‌നേ വേണ്ട... സ്വര്‍ണക്കടത്തിന് പിന്നില് അറബി വ്യവസായിയെന്ന് വെളിപ്പെടുത്തല്; എങ്ങെയെങ്കിലും പിടിക്കപ്പെട്ടാല് എല്ലാ കുറ്റവും ഏറ്റെടുക്കാന് തയ്യാറായി സരിത്തും; കെ.ടി. റമീസിനെ ചോദ്യം ചെയ്തപ്പോള് ലഭിച്ചത് നിര്‍ണായക തെളിവുകള്; സ്വര്‍ണക്കടത്ത് കേസ് കടല് കടന്ന് ദുബായിലേക്കും - Malayalivartha.com Widgets Magazine\n27 OCTOBER 2020 09:11 AM IST\nനയതന്ത്ര പാഴ്‌സല് സ്വര്‍ണക്കടത്ത് കേസ് നിര്‍ണായകമായ വഴിത്തിരിവിലേക്കാണ് നീളുന്നത്. സ്വര്‍ണക്കടത്തിന് പിന്നിലെ യഥാര്‍ത്ഥ ആള് ആരെന്ന് കണ്ടുപിടിക്കാനായി ദേശീയ അന്വേഷണ ഏജന്‍സികള് മാസങ്ങളായി അന്വേഷണം നടത്തുകയാണ്. സ്വപ്ന സുരേഷിനപ്പുറം മറ്റൊരു വമ്പന് അറബിയുടെ പേര് കൂടി ഇപ്പോള് പുറത്ത് വരികയാണ്.\nനയതന്ത്ര പാഴ്‌സല് സ്വര്‍ണക്കടത്തിനു പിന്നില് യുഎഇ പൗരന് 'ദാവൂദ് അല് അറബി'യെന്ന വ്യവസായിയാണെന്നാണ് പുതിയ വെളിപ്പെടുത്തല്. സ്വര്‍ണക്കടത്ത് കേസിലെ മുഖ്യസൂത്രധാരന് കെ.ടി. റമീസാണ് ദാവൂദ് അല് അറബിയുടെ പേര് വെളിപ്പെടുത്തിയത്. കസ്റ്റംസ്, ദേശീയ അന്വേഷണ ഏജന്‍സി, എന്‍ഫോഴ്‌സമെന്റ് ഡയറക്ടറേറ്റ് എന്നിവയ്ക്കു നല്‍കിയ മൊഴിയിലാണ് ദാവൂദ് എന്ന പേര് റമീസ് പരാമര്‍ശിക്കുന്നത്. ഇത് യഥാര്‍ഥ പേരാണോ മറ്റാരെയെങ്കിലും സൂചിപ്പിക്കുന്ന പേരാണോ എന്ന് പരിശോധിച്ചു വരികയാണ്. ഇതോടെ സ്വര്‍ണക്കടത്ത് കേസ് കടല് കടന്ന് ദുബായിലേക്കും വ്യാപിക്കുകയാണ്.\nപ്രതികളായ സ്വപ്ന സുരേഷ്, സന്ദീപ് നായര് എന്നിവരെ കരുതല് തടങ്കലില് വയ്ക്കാന് കസ്റ്റംസ് സമര്‍പ്പിച്ച കോഫെപോസ രഹസ്യ റിപ്പോര്‍ട്ടില് പരാമര്‍ശമുള്ള കൊടുവള്ളി സ്വദേശികളും ജനപ്രതിനിധികളുമായ കാരാട്ട് റസാഖിനും കാരാട്ട് ഫൈസലിനും സ്വര്‍ണക്കടത്തില് പങ്കില്ലെന്നാണു റമീസിന്റെ മൊഴി. ഇരുവരെയും നേരിട്ടു കണ്ടിട്ടില്ല, ചാനല് വാര്‍ത്തകളില് കണ്ട പരിചയം മാത്രമേയുള്ളൂ.\nഎന്നാല് മറ്റൊരു പ്രതി സന്ദീപ് നായരും ഭാര്യയും കാരാട്ട് റസാഖ്, ഫൈസല് എന്നിവര്‍ക്കു വേണ്ടിയാണു റമീസ് ഭായ് സ്വര്‍ണക്കടത്തു നടത്തുന്നതെന്നു മൊഴി നല്‍കിയിട്ടുണ്ട്.\n30 കിലോ സ്വര്‍ണം ഒളിപ്പിച്ച പാഴ്‌സല് തിരുവനന്തപുരം വിമാനത്താവളത്തില് തടഞ്ഞുവച്ച വിവരം അറിഞ്ഞ റമീസ് അഭിഭാഷകന്റെ സാന്നിധ്യത്തില് സന്ദീപിനെയും പി.എസ്.സരിത്തിനെയും തിരുവനന്തപുരത്തെ രഹസ്യ കേന്ദ്രത്തില് കണ്ടതായും അന്വേഷണ സംഘത്തിനു വിവരം ലഭിച്ചു. കസ്റ്റംസ് സ്വര്‍ണം പിടിച്ചാല് സരിത് കുറ്റം ഏല്‍ക്കണമെന്നും അതിനു പ്രതിഫലം നല്‍കാമെന്നും റമീസ് ഉറപ്പു നല്‍കി. പരമാവധി ശിക്ഷ ഒരു വര്‍ഷത്തെ കരുതല് തടവാണെന്നും ഡല്‍ഹിയില് സ്വാധീനം ചെലുത്തി6മാസം കഴിയുമ്പോള് പിഴയടച്ചു മോചനം ഉറപ്പാക്കാമെന്നും റമീസ് അറിയിച്ചു.\nഒരു ഘട്ടത്തിലും കൊടുവള്ളി ബന്ധവും തന്റെയും സന്ദീപിന്റെയും പേരും വെളിപ്പെടുത്തരുതെന്നും റമീസ് പറഞ്ഞു. തങ്ങള് പുറത്തുണ്ടായാല് മാത്രമേ പിഴയടച്ചു കേസ് ഒതുക്കാന് കഴിയൂ. അന്വേഷണ സംഘത്തിന്റെ സമ്മര്‍ദമുണ്ടായാലും ദുബായ് സ്വദേശി ദാവൂദ് അല് അറബിയും മലയാളിയായ ഫൈസല് ഫരീദുമാണു കോണ്‍സുലേറ്റിലെ ഉദ്യോഗസ്ഥരുടെ സഹായത്തോടെ സ്വര്‍ണം കടത്തുന്നതെന്നു മൊഴി നല്‍കാനും റമീസ് നിര്‍ബന്ധിച്ചതായി സരിത്തും സന്ദീപും മൊഴി നല്‍കി. തടഞ്ഞുവച്ച പാഴ്‌സല് കസ്റ്റംസ് തുറന്നു പരിശോധിക്കും മുന്‍പു റമീസ് പെരിന്തല്‍മണ്ണയിലേക്കു മടങ്ങി. ജൂലൈ3നു രാത്രി സ്വപ്നയുടെ വീട്ടില് ഒത്തുചേര്‍ന്ന സരിത്തും സന്ദീപും അറസ്റ്റിലായാല് സത്യം തുറന്നു പറയാന് തീരുമാനിച്ചതായും റിപ്പോര്‍ട്ടില് പറയുന്നു.\nസ്വര്‍ണക്കടത്തു കേസിലെ പിടികിട്ടാപ്പുള്ളി മൂവാറ്റുപുഴ സ്വദേശി റബിന്‍സ് കെ. ഹമീദിനെ എന്‍ഐഎ ഇന്നലെ അറസ്റ്റ് ചെയ്തതോടെ കേസില് മറ്റൊരു വഴിത്തിരിവായി. ഇന്റര്‍പോളിന്റെ സഹായത്തോടെ യുഎഇയില് നിന്നു നാടുകടത്തിയ പ്രതിയുടെ അറസ്റ്റ് ഇന്നലെ വൈകിട്ടു 4.30 നു കൊച്ചി വിമാനത്താവളത്തിലാണു രേഖപ്പെടുത്തിയത്. യുഎപിഎ ചുമത്തിയ കേസിലെ 10ാം പ്രതിയാണു റബിന്‍സ്. അഞ്ചും ആറും പ്രതികളായ കെ.ടി. റമീസ്, എം.എം. ജലാല് എന്നിവര്‍ക്കൊപ്പം ഗൂഢാലോചന നടത്തി ദുബായില് നിന്നു നയതന്ത്ര പാഴ്‌സലില് കേരളത്തിലേക്കു സ്വര്‍ണം കടത്തിയ റാക്കറ്റിലെ മുഖ്യപങ്കാളിയാണു റബിന്‍സ് എന്നാണ് അന്വേഷണസംഘം പറയുന്നത്. ഇന്റര്‍പോള് ബ്ലൂ കോര്‍ണര് നോട്ടിസ് പുറപ്പെടുവിച്ചിരുന്നു. ഇതിന് പിന്നാലെയാണ് അറബിയുടെ പേരും പറഞ്ഞ് കേട്ടത്. എന്തായാലും റബിന്‍സിന്റെ ചോദ്യം ചെയ്യലോടെ അറബിയെ പറ്റിയുള്ള കൂടുതല് തെളിവുകള് പുറത്താകും.\nകെ.എസ്.ആര്.ടി.സിയുടെ ദീര്‍ഘദൂര ബസുകളില് ഡ്രൈവര്‍മാരെ തന്നെ കണ്ടക്ടറായും നിയോഗിക്കുന്ന ഡ്രൈവര് കം കണ്ടക്ടര് സംവിധാനം നിര്‍ത്തലാക്കുന്നു (5 minutes ago)\nതിരുവനന്തപുരത്ത് പട്ടാപ്പകല് ഭാര്യയെ വെട്ടിക്കൊലപ്പെടുത്തിയ ഗൃഹനാഥന് ചോരപുരണ്ട വസ്ത്രവുമായി നേരിട്ട് സ്റ്റേഷനിലെത്തി കീഴടങ്ങി... ഉച്ചസമയത്ത് മഴയുള്ളപ്പോള് വീട്ടില് നിന്ന് അലര്‍ച്ച കേട്ടതായി സമീപവാ (15 minutes ago)\nബുര്‍വി ചുഴലിക്കാറ്റ് ദുര്‍ബലമായി... ആശങ്കയൊഴിഞ്ഞ് കേരളം... നാളെ വരെ ഒറ്റപ്പെട്ട സ്ഥലങ്ങളില് ഇടിമിന്നലോടുകൂടിയ മഴയ്ക്കു സാധ്യതയെന്നു മുന്നറിയിപ്പ്, റെഡ് അലെര്‍ട്ട് പിന്‍വലിച്ചെങ്കിലും ജാഗ്രത തുടരുമെന (39 minutes ago)


pocso-case-against-school-teacher | അഞ്ചാം ക്ലാസിലെ കുട്ടികളുടെ വാട്സാപ് ഗ്രൂപ്പിൽ ഷെയർ ചെയ്തത് അശ്ലീല വീഡിയോ; അദ്ധ്യാപകൻ അറസ്റ്റിൽ - MarunadanMalayalee.com\nJune 09, 202009:37 PM IST Permalink\nകൊല്ലം: സ്കൂൾ കുട്ടികളുടെ ഓൺലൈൻ ക്ലാസിനായുള്ള വാട്സാപ് ഗ്രൂപ്പിൽ അശ്ലീല വീഡിയോ ഷെയർ ചെയ്ത അദ്ധ്യാപകൻ അറസ്റ്റിൽ. ഓയൂർ ചുങ്കത്തറയിലെ എയ്ഡഡ് സ്കൂളിലെ അദ്ധ്യാപകനെതിരെയാണു നടപടി. വിഡിയോ കണ്ട രക്ഷാകർത്താക്കളും കുട്ടികളും പരാതിയുമായി രംഗത്തു വന്നതോടെയാണു വിവരം പുറത്തായത്. ഇതോടെ കെഎസ്‍യു പ്രവർത്തകർ നടപടി ആവശ്യപ്പെട്ടു പൂയപ്പള്ളി പൊലീസ് സ്റ്റേഷനിലേക്കു മാർച്ച് നടത്തി.\nബിജെപി പ്രവർത്തകർ ഉപജില്ലാ വിദ്യാഭ്യാസ ഓഫിസറെ ഉപരോധിച്ചു. ഹെഡ്‌മാസ്റ്ററുടെ പരാതിയെ തുടർന്നു പൂയപ്പള്ളി പൊലീസ് കേസെടുക്കുകയായിരുന്നു. അദ്ധ്യാപകനെതിരെ പോക്സോ നിയമപ്രകാരമാണു കേസ്. അഞ്ചാം ക്ലാസിലെ കുട്ടികളുടെ വാട്സാപ് ഗ്രൂപ്പിലാണ് അദ്ധ്യാപകൻ വിഡിയോ ഷെയർ ചെയ്തത്. ഇദ്ദേഹത്തിന്റെ ഭാര്യയും ഇതേ സ്കൂളിലെ അദ്ധ്യാപികയാണ്.


BMW Motorsport Tent For Adventure Trekkers - Malayalam DriveSpark\nഅഡ്വഞ്ചര് ട്രക്കര്‍മാര്‍ക്ക് ബീമറിന്റെ ടെന്റ്\nPublished: Monday, October 7, 2013, 15:34 [IST]\nബൈക്കുകളില് അഡ്വഞ്ചര് ട്രിപ്പുകള് പോകുന്നത് നമ്മുടെ നാട്ടിലും സാധാരണമായിരിക്കുന്നു ഇപ്പോള്. കുറെ റോഡ് മൂവികള് വന്നതോടെ ഈ ട്രെന്‍ഡ് ശക്തിപ്പെടുകയായിരുന്നു. സിനിമയില് കാണുംപോലെ അത്ര എളുപ്പമൊന്നുമല്ല ഒരു അഡ്വഞ്ചര് ട്രക്ക് എന്ന് പോയിട്ടുള്ളവര്‍ക്ക് നന്നായറിയാം. ഇതിന് ശാരീരികവും 'ഭൗതികവു'മായ വലിയ സന്നാഹങ്ങള് ആവശ്യമാണ്. ഇവിടെ ബിഎംഡബ്ല്യു മോട്ടോറാഡ് പുറത്തിറക്കിയ ഒരു ഭൗതിക സന്നാഹത്തെക്കുറിച്ചറിയാം.\nമികച്ച നിലവാരമുള്ള ഒരു മോട്ടോര്‍സ്‌പോര്‍ട് ടെന്റാണിത്.\nമോട്ടോര്‍സ്‌പോര്‍ട് തല്‍പരരായവര്‍ക്കു വേണ്ടി പ്രത്യേകം ഡിസൈന് ചെയ്തത് എന്ന അവകാശവാദത്തില് കഴമ്പുണ്ട്. സാധാരണ ടെന്റുകള് ഘടിപ്പിക്കാന് എടുക്കുന്നതിലും കുറച്ചു സമയം മാത്രമേ ബിഎംഡബ്ല്യു ടെന്റിന് വേണ്ടി ചെലവാക്കേണ്ടതുള്ളൂ എന്നാണ് പറയുന്നത്.\n220 X 150 X 110 സെന്റിമീറ്റര് ഫ്ലോര് സ്‌പേസാണ് ഈ ടെന്റിനുള്ളത്. വെന്റിലേഷന് സൗകര്യവും ടെന്റിനുണ്ട്. ഈ വെന്‍റിലേഷന് സിപ് അടച്ചാല് മഴയും മറ്റും ഒരു കാരണവശാലും ഉള്ളില് കടക്കില്ല. മുകളിലെ ചിമ്‌നി വളരെ ഫലപ്രദമായ രീതിയില് അടയ്ക്കുന്നുണ്ട്.\nഫൈബര് ഗ്ലാസ് കൊണ്ടു നിര്‍മിച്ച പോളുകളാണ് ഉപയോഗിച്ചിരിക്കുന്നത്. ബിഎംഡബ്ല്യു ബാഡ്ജ് ടെന്റിനു മേല് വലിയ വെള്ള അക്ഷരങ്ങളില് കാണാം.\n199 അമേരിക്കന് ഡോളര് വിലയുള്ള ബിഎംഡബ്ല്യു ടെന്റ് ഓണ്‍ലൈനായി ലഭിക്കും. ഇന്ത്യന് രൂപയില് ഈ ടെന്റിന്റെ വില 12,305 രൂപയാണ്. ഒരു സാധാരണ ടെന്റിനു തന്നെ 5000ത്തിനടുത്ത് വിലവരും എന്നതോര്‍ക്കുമ്പോള് ഗുണനിലവാരത്തില് സന്ദേഹപ്പെടേണ്ടതില്ലാത്ത ബീമര് ടെന്റ് ഒരു മുതല് തന്നെയാകും.\nകൂടുതല്... #bmw #motorsports #ബിഎംഡബ്ല്യു\nBMW Motorsport Tent is now available in its online shop.\nStory first published: Monday, October 7, 2013, 15:34 [IST]


പവിഴമല്ലി: മഴയില് മായ്യ്ക്കപ്പെടുന്നത് .....\nഓര്‍മ്മകള് ചുട്ടു പൊള്ളിക്കുന്ന കണ്ണുനീരിനു കടുത്ത ഉപ്പുരുചി ഉണ്ടെന്നും, തൊണ്ടയില് തന്നെ കുരുക്കപെടുന്ന നിലവിളികള്‍ക്ക് ചോര ചിന്തുന്നതിനെക്കാള് വേദനയുണ്ടെന്നും പതിനൊന്ന് വയസ്സിനുള്ളില് ഞാന് തിരിച്ചറിഞ്ഞിരുന്നു.. ആകെ തളര്‍ന്ന ഈ കണ്ണുകളില് നിന്നാണ് അന്ന് ഓരോ മഴത്തുള്ളികളും ഉതിര്‍ന്നു വീണത് . വീണ്ടും ഈ മഴവെള്ളപ്പാച്ചിലില് ഓര്‍മകള്‍ക്ക് തീ പിടിക്കുമോ?\n"ഞാന് മാത്രമേ കണ്ടുള്ളൂ "\n"ഞാന് മാത്രമേ കണ്ടുള്ളൂ" ഭയം കൊണ്ടു വിറയ്ക്കുന്ന ശരീരം ചുമരിനോട് ചേര്‍ത്ത് വെച്ച് അവള് വിങ്ങിപ്പൊട്ടിക്കൊണ്ടിരുന്നു .\nഅന്നും പതിവുപോലെ ട്യൂഷന് ക്ളാസ്സില് നിന്നും ഇറങ്ങിയതാണ്. നീണ്ട വയലേലകള് ക്കിടയിലൂടെ ഒരുപാടു ദൂരം നടക്കാനുണ്ട് വീട്ടിലേക്കു. ഇന്നു മഴയായതുകൊണ്ടാകാം വഴിയിലൊന്നും ആരുമില്ല. സ്കൂളില് അഅസംബ്ളിക്ക് നില്‍ക്കുന്നതുപോലെ തെങ്ങുകള് . തവളക്കണ്ണന്‍മാര് ഉറക്കെ പാടുന്നുണ്ട്. ഒരിക്കല് അമ്മമ്മ പറഞ്ഞിരുന്നു, ഇങ്ങനെ ഇടക്കിടെ പെയ്യുന്ന കര്‍ക്കിടക മാസത്തിലാണ് തവളകള് കല്യാണം കഴിക്കുന്നത്. ... ഉച്ചിയില് മഴ വീഴുമ്പോള് കറുകപ്പുല്ലിന്റെ മാലയിട്ട് പെണ്ണുങ്ങള് ഇഷ്ടപെട്ടവനെ വരിക്കും. ആ സമയം ഉച്ചത്തില് കൈകൊട്ടി പാട്ടുപാടുന്ന തവളകള്‍ക്കിടയിലേക്ക് ഒട്ടൊരു അസൂയയോടെ .കല്യാണം കഴിക്കാത്ത പാമ്പുകളും വരാറുണ്ട്. ആഘോഷ വേളകളെ കലുഷിതമാക്കാന് .. . .അതു കൊണ്ടാവും മഴക്കാലത്ത് കൂടുതല് ആളുകളെ പാമ്പ് കടിക്കുന്നത്. ഒട്ടൊരു ഭയം തോന്നിയിരുന്നു. പക്ഷെ ഒരുപാടു ദൂരം ഇനിയും പോകേണ്ടതുണ്ട്. ..\nവയലുകള്‍ക്കിടയിലെ തോട്ടിലൂടെ മഴവെള്ളം നുരഞ്ഞു പതഞ്ഞു ച്ചുഴികളുമായി ആര്‍ത്തോഴുകി.ആ തോടിനു മുകളിലെ തെങ്ങിന് തടിപാലം ഇളകുന്നുണ്ട് ..ആരെങ്കിലുമുണ്ടോ ഒന്ന് സഹായിക്കാന് ? ആ പാലത്തിലേക്ക് കേറാന് അവള്‍ക്കു ഭയമായി. പതഞ്ഞു വന്ന വെള്ളചുഴികളില് മഴ വീണ്ടും ചാറിത്തുടങ്ങിയിരുന്നു .നീര്‍ക്കോലികള് വായ തുറന്നു വെള്ളത്തിലൂടെ ഓടി നടക്കുന്നു. ആകെ പേടിച്ചു വിറച്ചുകൊണ്ട് അവള് അവിടെ തളര്‍ന്നിരുന്നു. ചുറ്റും നോക്കി. അതാ. പാടവരമ്പിലെ കുടിലില് നിന്നും ഒരു ചേച്ചി തന്‍റെ നടന്നുതുടങ്ങിയ കുഞ്ഞിനേം കൊണ്ടു പുറത്തേക്കു വരുന്നു. അല്പം ആശ്വാസമായി. ആ കുഞ്ഞിന്റെ പുഞ്ചിരിക്കുന്ന മുഖം. മഴയിലേക്ക് നീളുന്ന കൈകള്... പെട്ടെന്ന്, പെട്ടെന്നവര് ആ കുഞ്ഞിനെ തോട്ടിലേക്ക് ആഞ്ഞു തള്ളി. പിന്നെ വളരെ വേഗം കുടിലിനകത്തേക്ക് കയറിപോയി...ഒന്ന് തിരിഞ്ഞുനോക്കാതെ ... സ്വപ്നമാണോ?\n"അമ്മേ അമ്മേ .." കുഞ്ഞു വെള്ളത്തിലേക്ക് വീഴപെട്ടു കഴിഞ്ഞു .. .അതിന്റെ തടിച്ച കുഞ്ഞുകൈകള് വെള്ളത്തില് ഉയര്‍ന്നും പൊങ്ങിയും ചുഴികളില് ഒന്നുതിരിഞ്ഞു.. കുഞ്ഞുമുഖം ഉയര്‍ന്നു പൊങ്ങി അമ്മയെ തിരഞ്ഞു.. പിന്നെ അതിവേഗം തന്നെ വേണ്ടാത്ത അമ്മയെ വിട്ടു മഴവെള്ളപ്പാച്ചിലിനൊപ്പം ... തവളപ്പാട്ടില് കുഞ്ഞിന്റെ തേങ്ങല് ..പിന്നാലെ പായുന്ന നീര്‍ക്കോലികള് ..\nഎങ്ങനെയാണു വീട്ടിലെക്കെതിയത്? ഉമ്മറപ്പടിയില് അമ്മ കാത്തുനില്‍ക്കുന്നു. .. "നിന്റെ കുടയെവിടെ? " അപ്പോഴാണ് കുട അവിടെ തോട്ടുവക്കില് നഷ്ടപ്പെട്ട ഓര്‍മ വന്നത്. "ഇതെത്രാമത്തെ കുടയാ ?" അമ്മയുടെ കൈകള് വായുവില് ഉയര്‍ന്നു പൊങ്ങി പുറത്തും കാലുകളിലുമോക്കെ വീണു. വേദന നെഞ്ചിലായിരുന്നു..കലിയുറഞ്ഞു നില്‍ക്കുന്ന അമ്മയോട് ആ കുഞ്ഞിനെ രക്ഷിക്കാന് പറയാന് വയ്യ...\nവാ പിളര്‍ന്ന നീര്‍ക്കോലികള്‍ക്ക് മ്നുന്നില് വെള്ളത്തില് ചീര്‍ത്ത കുഞ്ഞിന്റെ തേങ്ങുന്ന മുഖം.. കണ്ണുകള് പൊത്തിപിടിച്ച് പേടിച്ചു അമ്മയെ വിളിച്ചു വെള്ളത്തിലൂടെ ഒഴുകുന്ന നിസ്സഹായതയുടെ ഓമനത്തെ കണ്ടു ഇടക്കിടെ ഞെട്ടിയുണര്‍ന്നു.\nപിറ്റേന്ന് ആളുകള് പരസ്പരം മൂക്കത്ത് വിരല് വെച്ചു ഉറക്കെപ്പറഞ്ഞു പാടത്തെ കുടിലിലെ വേശ്യയുടെ മകള് മഴവെള്ളത്തില് ഒലിച്ചുപോയി..\n"കാലു വഴുക്കി വീണതാ ത്രെ... കര്‍മഫലം .."\n"അയ്യോ എന്റെ മകള് എന്നും ആ വഴിയിലൂടെയാ .. ഇനി മഴ മാറും വരെ അവള് ട്യൂഷനു പോകണ്ട .." അമ്മ പറയുന്നു.\nഎനിക്കറിയാം സത്യം.. ഉറക്കെ വിളിച്ചുകൂവണം ന്നുണ്ട്. പക്ഷെ.. കുറേക്കാലങ്ങളായി എനിയ്ക്കാ ചേച്ചിയെ അറിയാമായിരുന്നു. എത്രയെത്ര വട്ടമാണ് ആരുമില്ലാത്തപ്പോള് ആ പാലം കടന്നുകിട്ടാന് അവരെന്നെ സഹായിച്ചിട്ടുള്ളത്. എത്രയെത്ര നെല്ലിക്കയും വറുത്ത പുളിങ്കുരുവുമാണ് അവരെനിക്കു പുഞ്ചിരിയോടെ തന്നിട്ടുള്ളത് . വൈകുന്നേരങ്ങളിലെ വയലേലകള്ക്കിടയിലെ കനത്ത നിശബ്ദതയെ അവരുടെ പതിഞ്ഞ ശബ്ദത്തിലെ പാട്ടുകളാണ് കാറ്റായ് വന്നു വകഞ്ഞുമാറ്റിയതു ..... എങ്കിലും...\nവീട്ടില് നിന്നും നോക്കുമ്പോള് ദൂരെ തോട്ടുവക്കില് നിന്നും പുക ഉയരുന്നുണ്ട്. ആരും ഉണ്ടായില്ലത്രേ. വേശ്യയുടെ വീട്ടില് മരണം നടന്നാലും ആര്‍ക്കും തിരിഞ്ഞുനോക്കാന് വയ്യ. അന്നും ഇരുട്ടിന്റെ മറവില് ആളുകള് അവളുടെ കുടിലിനു ചുറ്റി കടന്നുപോകും..അവിടെ ഒരു കുഞ്ഞിന്റെ കൊഞ്ചല് കേള്‍ക്കാന് പാടില്ല. തൊട്ടിലില് നിന്നും ഇഴഞ്ഞിറങ്ങുമ്പോള് മുതല് കുഞ്ഞുങ്ങള് ബാധ്യതയാണ് ..പെണ്‍കുഞ്ഞുങ്ങളെങ്കില് വീണ്ടും വംശം മുടിയുന്നത് കണ്ടു അമ്മക്ക് ചങ്കു പൊട്ടും.... വേശ്യകളെങ്കില് അങ്ങനെയത്രെ..\nPosted by ബബിത ബാബു at 04:04\najith7February 2013 at 12:04\nഈ കാഴ്ച്ചകള് എങ്ങനെ മറക്കാനാണല്ലേ?\nനൗഫല് ബാബു7February 2013 at 23:21\nഓര്‍മ്മകളുടെയീ ഒറ്റത്തടിപ്പാലത്തിലൂടെ യാത്ര തുടരുക ... ഭാവുകങ്ങള്\nVarshavallaki9February 2013 at 10:47\nഓര്‍മ്മകള് മഞ്ഞുത്തുള്ളികള് പോലെ ഘനീഭവിച്ചു നില്‍ക്കേണ്ടിയിരിക്കുന്നു. മരവിച്ച ഓര്‍മ്മകള് കാലത്തെ നിശ്ചലമാക്കുന്ന സുരക്ഷിതത്വം നല്‍കും. പക്ഷേ ഓര്‍മ്മകള് നേരിപ്പോടുകലാകുമ്പോള് കാലത്തെ മുഖാമുഖം നേരിട്ട് ജീവിക്കാം. കാലത്തിനു മുന്പേയും നടക്കാം. കഥ ജനിക്കുന്നത് ഇവിടെയാണ്.\nആയിരങ്ങളില് ഒരുവന് 13 February 2013 at 10:28\nഒരിക്കലും മറക്കാത്ത മനസിന്റെ ഉറക്കം കെടുത്തുന്ന ഓർമകൾ.. നല്ല എഴുത്ത്.. ആശംസകൾ..!


മുട്ട പുഴുങ്ങുന്നതിന് മുമ്പ് | Boilng Egg Without Cracking | Egg Boiling Tricks | How To Boil Egg Without Cracking | Kitchen Tricks | Food | tasty\nമുട്ട പുഴുങ്ങുന്നതിന് മുമ്പ്\nകുറഞ്ഞ തീയില് തന്നെ നാലോ അഞ്ചോ മിനിറ്റ് മുട്ട വേവാന് അനുവദിക്കുക. തിളയ്ക്കുന്ന വെള്ളത്തിലേക്കിട്ടാല് മുട്ട പൊട്ടിപ്പോകാനുള്ള സാധ്യത കൂടുതലാണ്.\nPublished: Oct 25, 2017, 02:54 PM IST\nഒരു മുട്ട പുഴുങ്ങുന്നതിനെപ്പറ്റി എന്താ ഇപ്പൊ ഇത്ര പറയാന് എന്നാവും നിങ്ങള് ഇപ്പോള് വിചാരിക്കുന്നത്. പറയാനുണ്ട്, പാചകം എന്നത് ചില പൊടിക്കൈകളുടേതും സൂത്രപ്പണികളുടേതും ഒക്കെക്കൂടിയാണ്. ഇത് അറിഞ്ഞിരിക്കുക എന്നതാണ് നന്നായി പാചകം ചെയ്യാന് കഴിയുക എന്നതിന്റെ ആദ്യപടി.\nപാചകം രണ്ടു രീതിയില് ചെയ്യാം... ഒന്നുകില് എവിടെ നിന്നെങ്കിലും കിട്ടുന്ന റസിപ്പിയും നമ്മുടെ കൈയ്യിലുള്ള സാധനങ്ങളും നോക്കി ഒരൂഹത്തിലുള്ള പരീക്ഷണം. അല്ലെങ്കില് കൃത്യമായ രീതികള് അറിഞ്ഞ് ആസ്വദിച്ചുള്ള പാചകം. ഇതില് നിങ്ങളേത് ഗണത്തില്‍പെടും എന്ന് സ്വയം തീരുമാനിക്കാം.\nമേല്‍പറഞ്ഞതില്, ശരീയായ രീതിയില് പാചകം അറിയാതെ സാഹചര്യങ്ങളുടെ സമ്മര്‍ദ്ദം മൂലം അടുക്കളയില് കയറേണ്ടി വരന്നവരെ ഉദ്ദേശിച്ചാണ് ഇനി പറയാന് പോകുന്ന കാര്യങ്ങള്. ഇതൊക്കെ ഇപ്പൊ ആര്‍ക്കാ അറിയാത്തെ എന്നു പറഞ്ഞ് പുച്ഛിക്കുന്നതിന് മുമ്പ് അറിയാത്തവര്‍ക്ക് പ്രയോജനപ്പെടട്ടേ എന്നു കരുതാം.\nഎല്ലാവര്‍ക്കും എല്ലാം അറിയാമായിരിക്കണം എന്നില്ലല്ലോ, പ്രത്യേകിച്ച് പാചകത്തിന്റെ കാര്യത്തില്. അടുക്കളയില് എന്തെങ്കിലും ഉണ്ടാക്കുന്നതിനിടയില്, അമ്മ ഉണ്ടാക്കുമ്പോള് ഇതിങ്ങനെയല്ലോ ഉണ്ടാകാറ് എന്നു ചിന്തിക്കാത്തവര് കുറവായിരിക്കും.\nഅമ്മ മുട്ട പുഴുങ്ങുമ്പോള് പൊട്ടാറില്ലല്ലോ എന്നു നിങ്ങള് എപ്പോഴെങ്കിലും ചിന്തിച്ചിട്ടുണ്ടോ... എങ്കില് നിങ്ങള്‍ക്ക് വേണ്ടിയുള്ളതാണ് ഈ പൊടിക്കൈകള്. മുട്ട പുഴുങ്ങാനും സൂക്ഷിച്ചു വയ്ക്കാനുമുള്ള ഈ പൊടിക്കൈകള് നിങ്ങള്‍ക്ക് തീര്‍ച്ചയായും പ്രയോജനപ്പെടും.\nമുട്ട പുഴുങ്ങുന്ന വെള്ളം ഇളം ചൂടായ ശേഷം ഇതിലേക്ക് ഒരു സ്പൂണ് ഉപ്പ് കൂടി ചേര്‍ത്ത ശേഷം മുട്ട വെള്ളത്തിലേക്ക് ഇടുക, മുട്ട പൊട്ടാതെ പുഴുങ്ങിക്കിട്ടും. തീ കുറച്ച ശേഷം വേണം മുട്ട വെള്ളത്തിലേക്കിടാന്. മുട്ട നേരിട്ട് വെള്ളത്തിലേക്കിടാതെ സ്പൂണോ മറ്റോ ഉപയോഗിച്ച് പതുക്കെ വെള്ളത്തിലേക്കിടുക.\nകുറഞ്ഞ തീയില് തന്നെ നാലോ അഞ്ചോ മിനിറ്റ് മുട്ട വേകാന് അനുവദിക്കുക. തിളയ്ക്കുന്ന വെള്ളത്തിലേക്കിട്ടാല് മുട്ട പൊട്ടിപ്പോകാനുള്ള സാധ്യത കൂടുതലാണ്. നാലഞ്ചു മിനിറ്റിനു ശേഷം തീ കൂട്ടാം. ഇനി വെള്ളം തിളച്ചാലും കുഴപ്പമില്ല.\nമുട്ട പുഴുങ്ങാനുള്ള വെള്ളത്തിലേക്ക് ഉപ്പിനു പകരം അല്‍പം വിനാഗിരി ഒഴിച്ച ശേഷം മേല് പറഞ്ഞതുപോലെ പുഴുങ്ങിയാലും മുട്ട പൊട്ടാതെ കിട്ടും. കുക്കറിലും ഇത്തരത്തില് മുട്ട പുഴുങ്ങാം. രണ്ട് വിസിലാണ് കുക്കറില് മുട്ട പുഴുങ്ങിക്കിട്ടാനുള്ള സമയം.\nഫ്രീഡ്ജില് വച്ച മുട്ടയാണ് പുഴുങ്ങാന് എടുക്കുന്നതെങ്കില് പുഴുങ്ങുന്നതിന് പത്ത് മിനിറ്റ് മുമ്പ് മുട്ടയെടുത്ത് പുറത്തു വച്ച് അതിന്റെ തണുപ്പ് പോയശേഷമേ പുഴുങ്ങാവൂ. ഇല്ലെങ്കില് മുട്ട പെട്ടെന്ന് പൊട്ടിപ്പോകും. ഫ്രിഡ്ജില് നിന്നെടുത്ത മുട്ട പുഴുങ്ങുന്ന വെള്ളത്തില് അല്‍പം എണ്ണ കൂടി ചേര്‍ത്താല് മുട്ടയുടെ തോട് പൊട്ടുന്നത് ഒഴിവാക്കാം.\nഫ്രിഡ്ജില് നിന്നെടുക്കുന്ന മുട്ട കുറച്ചു നേരം സാധാരണവെള്ളത്തില് മുക്കിവച്ചാല് അധിക തണുപ്പ് കുറച്ച് വേഗം മാറിക്കിട്ടും. പുഴുങ്ങിയ മുട്ട തണുത്ത ശേഷം വേണം പുഴുങ്ങിയ മുട്ട പൊളിച്ചെടുക്കാന്. ഇല്ലെങ്കില് മുട്ടയുടെ തോടില് ഒട്ടിപ്പിടിക്കും. ചൂടുവെള്ളത്തില് നിന്നും എടുക്കുന്ന മുട്ട കുറച്ചു നേരം തണുത്ത വെള്ളത്തിലിട്ട് വയ്ക്കുക. അതിനുശേഷം പൊളിച്ചെടുക്കാം.\nപുഴുങ്ങിയ മുട്ട കത്തി ഉപയോഗിച്ച മുറിക്കുന്നതിനേക്കാള് നല്ലത് നൂല് ഉപയോഗിച്ച് മുറിക്കുന്നതാണ്. ഇങ്ങനെ ചെയ്താല് മുട്ട പൊടിയാതെ കിട്ടും. മുട്ട ഫ്രിഡ്ജില് വയ്ക്കുന്നതിന് മുമ്പ് നന്നായി കഴുകി തുടച്ച ശേഷം വയ്ക്കുക. മുട്ടത്തോടിന് പുറത്തുള്ള അഴുക്കും അതിലെ ബാക്ടീരിയയും ഫ്രിഡ്ജിലെ മറ്റ് സാധനങ്ങളിലേക്കും പടരാതിരിക്കാനാണിത്.\nഉമ്മയുണ്ടാക്കുന്ന നെയ്യപ്പമാണ് ഏറ്റവും രുചികരം: റഫീക് അഹമ്മദ്\nഅവലും പാലും കൂട്ടിക്കുഴച്ചാല്!\nചിക്കന് വിഭവങ്ങളുടെ രുചി കൂട്ടാം, മായങ്ങളൊന്നും ചേര്‍ക്കാതെ തന്നെ


Malayalam news || ആപ്പിളിന്റെ വെബ്‌സൈറ്റില് ഹാക്കര്‍മാര്; സുപ്രധാന വിവരങ്ങള് ചോര്‍ത്തി\nആപ്പിളിന്റെ വെബ്‌സൈറ്റില് ഹാക്കര്‍മാര്; സുപ്രധാന വിവരങ്ങള് ചോര്‍ത്തി\nപ്രമുഖ സ്‌മാര്‍ട്‌ഫോണ് കമ്പനിയായ ആപ്പിളിന്റെ പ്രധാന വെബ്‌സൈറ്റില് നുഴഞ്ഞുകയറിയ ഹാക്കര്‍മാര് സുപ്രധാന വിവരങ്ങള് ചോര്‍ത്തിയെടുത്തതായി സംശയം. കഴിഞ്ഞ ആഴ്‌ച നടന്ന നുഴഞ്ഞുകയറ്റത്തെത്തുടര്‍ന്ന് വെബ്‌സൈറ്റ് കുറെദിവസം അടച്ചിട്ടു. ഇനിയും ഹാക്കിംഗ് നടക്കാതിരിക്കാന് ഇപ്പോഴുള്ള ഡാറ്റാബേസും സെര്‍വര് സോഫ്‌ട്‌വേറും പൂര്‍ണമായും അഴിച്ചുപണിയാന് ആപ്പിള് തീരുമാനിച്ചിരിക്കുകയാണ്. കഴിഞ്ഞ വ്യാഴാഴ്‌ചയാണ് ആപ്പിളിനു നേര്‍ക്ക് വളരെ അപൂര്‍വമായ സൈബര് ആക്രമണമുണ്ടായത്. മൂന്നാംകക്ഷി ഡെവലപ്പര്‍മാര് ആപ്പിളിന്റെ ഐഒഎസ് 7നില് പരീക്ഷണം നടത്തുന്നതിനിടെയായിരുന്നു ഇത്. സ്‌മാര്‍ട്‌ഫോണ്, ടാബ് പ്ലാറ്റ്‌ഫോമാണ് ഈ ആപ്ലിക്കേഷന്. വളരെ സുരക്ഷിതമായ സൂക്ഷിച്ചിരുന്ന ധന വിവരങ്ങളിലാണ് നുഴഞ്ഞുകയറ്റമുണ്ടായത്. ചില വെബ്‌സൈറ്റ് ഡെവലപ്പര്‍മാരുടെ പേര്, വിലാസം, ഇമെയില് തുടങ്ങിയവ ചോര്‍ന്നു. എന്നാല് ഫോണ് ഉപയോക്‌താക്കള്‍ക്ക് ഒരു പ്രശ്‌നവുമുണ്ടാകില്ലെന്ന് ആപ്പിള് അറിയിച്ചു.


ട്രക്കിങ് - Munnar | ട്രക്കിങ് Photos, Sightseeing -NativePlanet Malayalam\nഹോം » സ്ഥലങ്ങൾ » മൂന്നാര് » ആകര്‍ഷണങ്ങള് » ട്രക്കിങ്\nമൂന്നാറിലെ വിനോദങ്ങളില് ഏറ്റവും പ്രധാനപ്പെട്ടതാണ് ട്രക്കിങ്. ഒട്ടേറെ ട്രക്കിങ് ട്രെയിലുകളുണ്ടിവിടെ. എല്ലാട്രെയിലുകളും സുരക്ഷിതമാണെന്നതാണ് വലിയൊരു പ്രത്യേകത. രാജമല, ഇരവികുളം നാഷണല് പാര്‍ക്ക്, നയമക്കാട് തുടങ്ങിയ സ്ഥലങ്ങളിലേയ്ക്കുള്ളതാണ് പ്രധാന ട്രക്കിങ് ട്രെയിലുകള്. പ്രകൃതിയുടെ അത്ഭുതങ്ങള് കണ്ടുകൊണ്ടുള്ള മലകയറ്റം വല്ലാത്തൊരു അനുഭവം തന്നെയായിരിക്കും. അധികം കഠിനമല്ലാത്ത ട്രിക്കങില് താല്‍പര്യമുള്ളവര്‍ക്ക് ഏറ്റവും അനുയോജ്യമായതാണ് മൂന്നാറിലെ ഭൂപ്രകൃതി. പുല്‍മേടുകളില് ട്രക്കിങ്ങിനെത്തുന്നവര്‍ക്ക് ക്യാമ്പ് ചെയ്യുകയും ചെയ്യാം.\nവനംവകുപ്പ് ഇരവികുളം നാഷണല് പാര്‍ക്കിനുള്ളിലേയ്ക്ക് ട്രക്കിങ് സംഘടിപ്പിക്കാറുണ്ട്. നേരത്തേ അനുവാദം വാങ്ങിയാല് അനമുടിയിലേയ്ക്കും കയറിച്ചെല്ലാം. മൂന്നാറില്‍ത്തന്നെ ട്രക്കിങ് പ്രോഗ്രാമുകളും മറ്റും സംഘടിപ്പിക്കുന്ന ഒട്ടേറെ സ്ഥാപനങ്ങളുണ്ട്, ഇവയില് നിന്നും പരിചയസമ്പന്നരായ ആളുകളെ ലഭിയ്ക്കുകയും ചെയ്യും.


ഇംഗ്ലണ്ടിനെതിരായ ഏകദിന പരമ്പര: ഇന്ത്യന് ടീമില് മൂന്ന് പുതുമുഖങ്ങള്, സ്റ്റാര് പേസറില്ല | BCCI announced Squad For ODI Series vs England including three debutants\nഇംഗ്ലണ്ടിനെതിരായ ഏകദിന പരമ്പര: ഇന്ത്യന് ടീമില് മൂന്ന് പുതുമുഖങ്ങള്, സ്റ്റാര് പേസറില്ല\nമാര്‍ച്ച് 23ന് ആരംഭിക്കുന്ന ഏകദിന പരമ്പരയില് ഇന്ത്യ മൂന്ന് മത്സരങ്ങളാണ് ഇംഗ്ലണ്ടിനെതിരെ കളിക്കുക.\nMumbai, First Published Mar 19, 2021, 12:29 PM IST\nമുംബൈ: ഇംഗ്ലണ്ടിനെതിരായ ഏകദിന പരമ്പരയ്‌ക്കുള്ള 18 അംഗ ടീമിനെ പ്രഖ്യാപിച്ച് ബിസിസിഐ. വിരാട് കോലി നയിക്കുന്ന ടീമിന്‍റെ ഉപനായകന് രോഹിത് ശര്‍മ്മയാണ്. സൂര്യകുമാര് യാദവ്, പ്രസിദ്ധ് കൃഷ്‌ണ, ക്രുനാല് പാണ്ഡ്യ എന്നിവരാണ് ഏകദിന ടീമിലെ പുതുമുഖങ്ങള്. ടി20 പരമ്പര നഷ്‌ടമായ പേസര് ജസ്‌പ്രീത് ബുമ്രയെ ഏകദിന ടീമിലേക്ക് പരിഗണിച്ചില്ല.\nമാര്‍ച്ച് 23ന് ആരംഭിക്കുന്ന പരമ്പരയില് ഇന്ത്യ മൂന്ന് മത്സരങ്ങളാണ് ഇംഗ്ലണ്ടിനെതിരെ കളിക്കുക. പുനെയിലെ മഹാരാഷ്‌ട്ര ക്രിക്കറ്റ് അസോസിയേഷന് സ്റ്റേഡിയത്തിലാണ് മത്സരങ്ങള്. ടെസ്റ്റ് പരമ്പര സ്വന്തമാക്കിയ ടീം ഇന്ത്യ ടി20യില് 2-2ന് തുല്യത പാലിക്കുകയാണ്. അഞ്ചാമത്തേയും അവസാനത്തേയും ടി20 ശനിയാഴ്‌ച നടക്കും.\nഈ പരമ്പരയ്‌ക്കിടെ സൂര്യകുമാര് ടി20 അരങ്ങേറ്റം നടത്തിയിരുന്നു. തന്‍റെ ആദ്യ ഇന്നിംഗ്‌സില് തന്നെ 31 പന്തില് 57 റണ്‍സുമായി തിളങ്ങി. ഇന്ത്യക്കായി 18 ടി20കള് കളിച്ചിട്ടുള്ള ക്രുനാലിന് ഏകദിന ക്ഷണം ലഭിക്കുന്നത് ഇതാദ്യമാണ്. അടുത്തിടെ അവസാനിച്ച വിജയ് ഹസാരേ ട്രോഫിയില് ബറോഡയ്‌ക്കായി മികച്ച പ്രകടനം പുറത്തെടുത്തതാണ് ഇന്ത്യന് ടീമിലേക്ക് വഴിതുറന്നത്. വിജയ് ഹസാരേയില് കര്‍ണാടകയ്‌ക്കായി ഏഴ് മത്സരങ്ങളില് 14 വിക്കറ്റ് നേടിയത് പ്രസിദ്ധിനും തുണയായി.\nവിരാട് കോലി(ക്യാപ്റ്റന്), രോഹിത് ശര്‍മ്മ, ശിഖര് ധവാന്, ശുഭ്‌മാന് ഗില്, ശ്രേയസ് അയ്യര്, സൂര്യകുമാര് യാദവ്, ഹര്‍ദിക് പാണ്ഡ്യ, റിഷഭ് പന്ത്, കെ എല് രാഹുല്, യുസ്‌വേന്ദ്ര ചാഹല്, കുല്‍ദീപ് യാദവ്, ക്രുനാല് പാണ്ഡ്യ, വാഷിംഗ്‌ടണ് സുന്ദര്, ടി നടരാജന്, ഭുവനേശ്വര് കുമാര്, മുഹമ്മദ് സിറാജ്, പ്രസിദ്ധ് കൃഷ്‌ണ, ഷാര്‍ദുല് താക്കൂര്.\nജമൈക്കയ്ക്ക് കൊവിഡ് വാക്സിനെത്തി; മോദിക്ക് നന്ദിയെന്ന് വിന്‍ഡീസ് സൂപ്പര് താരം\nLast Updated Mar 19, 2021, 12:51 PM IST\nലോക ടെസ്റ്റ് ചാമ്പ്യന്‍ഷിപ്പ് ഫൈനല്: കിവീസിന് 32 റണ്‍സിന്‍റെ ലീഡ്, ഷമിക്ക് നാല് വിക്കറ്റ്


Jackfruit നെ കേരളത്തിന്‍റെ സംസ്ഥാന ഫലമായി പ്രഖ്യാപിച്ചു\nതിരുവനന്തപുരം: ഇനി മുതൽ കേരളത്തിന്റെ ഔദ്യോഗിക ഫലം ഏതെന്ന ചോദ്യത്തിന് ചക്ക ( Jackfruit ) എന്നാകും ഉത്തരം. കേരളത്തിൽ സുലഭമായ ചക്കയെ കേരളത്തിന്‍റെ സംസ്ഥാന ഫലമായി കൃഷി മന്ത്രി വി.എസ്.സുനിൽകുമാര് ഇന്ന് പ്രഖ്യാപിച്ചു.\nസംസ്ഥാന കാര്‍ഷിക വകുപ്പിന്റെ ശുപാര്‍ശ പ്രകാരമാണ് ചക്കയെ കേരളത്തിന്റെ ഫലമായി പ്രഖ്യാപിക്കാന് സംസ്ഥാന സര്‍ക്കാര് തീരുമാനിച്ചത്. കേരളത്തിന്റെ ഔദ്യോഗിക പക്ഷി, പൂവ്, മത്സ്യം, മൃഗം എന്നിവയ്ക്ക് പിന്നാലെയാണ് ചക്കയെ സംസ്ഥാന ഫലമായി കേരളം തിരഞ്ഞെടുത്തത്.\nഔദ്യോഗിക ഫലമായി പ്രഖ്യാപിക്കുന്നതിലൂടെ ചക്കയെ ലോക വിപണിയില് അവതരിപ്പിക്കാനാണ് സംസ്ഥാന സര്‍ക്കാരിന്റെ നീക്കം. ചക്കയുടേയും, അനുബന്ധ ഉല്‍പ്പന്നങ്ങളുടെയും ഉല്‍പ്പാദനം വര്‍ദ്ധിപ്പിക്കാനും സര്‍ക്കാര് ലക്ഷ്യമിടുന്നുണ്ട്.\nചക്കയുടെയും ചക്കയില് നിന്നുണ്ടാക്കുന്ന അനുബന്ധ ഉല്‍പ്പന്നങ്ങളുടെയും വില്‍പ്പനയിലൂടെ 15000 കോടിയിലധികം രൂപയുടെ വരുമാനമാണ് സര്‍ക്കാര് പ്രതീക്ഷിക്കുന്നത്. ഇത് സംബന്ധിച്ച റിപ്പോര്‍ട്ട് കൃഷി വകുപ്പ് നേരത്തെ തന്നെ സര്‍ക്കാരിന് കൈമാറിയിരുന്നു.\nകേരളത്തില് വ്യാപകമായി ലഭിക്കുന്ന ചക്കയുടെ ഗുണഫലങ്ങള് പൂര്‍ണ്ണമായും പ്രയോജനപ്പെടുത്താന് സംസ്ഥാനത്തിന് ഇതുവരെ കഴിഞ്ഞിട്ടില്ലെന്ന് കൃഷി വകുപ്പ് മന്ത്രി വിഎസ് സുനില് കുമാര് അഭിപ്രായപ്പെട്ടു.\nകേരളത്തിൽ വ്യത്യസ്ത തരം ചക്കകൾ ലഭ്യമാണെന്നും കീടനാശിനിയോ രാസവള പ്രയോഗമോ കൂടാതെ ലഭിക്കുന്ന ചക്ക ജൈവഗുണവും, പോഷകമൂല്യവുമുള്ളതാണെന്നും അദ്ദേഹം ചൂണ്ടിക്കാട്ടി.\nചക്കയെ ഔദ്യോഗിക ഫലമായി പ്രഖ്യാപിക്കുന്നതിനോടൊപ്പം ചക്ക ഗവേഷണത്തിനായി വയനാട് അമ്പലവയലില് ചക്ക ഗവേഷണ കേന്ദ്രം സ്ഥാപിച്ചിട്ടുണ്ട്. ചക്കയെ ജനപ്രിയമാക്കാനായി സംസ്ഥാന സര്‍ക്കാരിന്റെ നേതൃത്വത്തില് എല്ലാ വര്‍ഷവും ചക്ക ഉത്സവങ്ങൾ സംഘടിപ്പിക്കുന്നുണ്ട്.\nഏതു കാലാവസ്ഥയിലും വളരുന്ന പ്ലാവുകളിൽ നിന്ന് പ്രതിവർഷം 36 ലക്ഷം ടൺ ചക്ക കേരളത്തിൽ ഉൽപാദിപ്പിക്കുന്നതായി കണക്കുകൾ വ്യക്തമാകുന്നു.\nകളിയിക്കാവിള, കൊല്ലം, ചാലക്കുടി, കോതമംഗലം, മുണ്ടക്കയം തുടങ്ങി ഇരുപതോളം കേന്ദ്രങ്ങളില് നിന്ന് വരിക്ക, കൂഴ ഇനങ്ങളില്‍പ്പെട്ട ചക്കകൾ മറ്റ് സംസ്ഥാനങ്ങളിലേക്ക് വ്യാപകമായി കയറ്റി അയക്കാറുണ്ട്.\nവൈറ്റമിന് എ, സി, റൈബോഫ്‌ളേവിന്, അയേണ്, നിയാസിന്, സിങ്ക്, തയാമിന്, പൊട്ടാസ്യം, കാല്‍സ്യം എന്നീ ധാതുക്കള് അടങ്ങിയിട്ടുള്ള ചക്കയുടെ ആരോഗ്യഗുണങ്ങള്‍ക്ക് വളരെയേറെ പ്രാധാന്യമുണ്ട്.\nTags: declareddifferent typesexhibitionexportJackfruitKeralaMinister for Agricultureofficial fruitproductsVS Sunil Kumar


അയ്യപ്പഭക്തരുടെ ബസും കാറും കൂട്ടിയിടിച്ച് രണ്ടു പേര്‍ക്ക് ഗുരുതര പരുക്ക് • Suprabhaatham\nഅയ്യപ്പഭക്തരുടെ ബസും കാറും കൂട്ടിയിടിച്ച് രണ്ടു പേര്‍ക്ക് ഗുരുതര പരുക്ക്\nവടകര: ദേശീയപാതയില് പുതിയ ബസ് സ്റ്റാന്‍ഡിനു സമീപം ശബരിമല തീര്‍ഥാടക സംഘം സഞ്ചരിച്ച ബസും കാറും കൂട്ടിയിടിച്ച് രണ്ടു പേര്‍ക്ക് സാരമായ പരുക്ക്. കാര് യാത്രക്കാരായ ഇവരെ കോഴിക്കോട് ബേബി മെമ്മോറിയല് ആശുപത്രിയില് പ്രവേശിപ്പിച്ചു. വെള്ളിയാഴ്ച പുലര്‍ച്ചെ അഞ്ചോടെയാണ് സംഭവം.\nതെലുങ്കാനയില് നിന്നുള്ള അയ്യപ്പസംഘം സഞ്ചരിച്ച ബസും കണ്ണൂര് ഭാഗത്തേക്കു പോകുന്ന കാറുമാണ് കൂട്ടിയിടിച്ചത്. കാര് െ്രെഡവര്‍ക്ക് സാരമായ പരുക്കുണ്ട്.\nഇടിയില് കാറിന്റെ മുന്‍ഭാഗം പാടെ തകര്‍ന്നു. പൊലിസും നാട്ടുകാരും ചേര്‍ന്ന് പരുക്കേറ്റവരെ സഹകരണാശുപത്രിയില് എത്തിച്ചു. പിന്നീട് കോഴിക്കോട്ടേക്ക് മാറ്റി.\nഅപകടത്തെ തുടര്‍ന്ന് ദേശീയപാതയില് ഗതാഗതം ഏറെ നേരം തടസപ്പെട്ടു. പഴയ ബസ് സ്റ്റാന്‍ഡ് വഴിയാണ് വാഹനങ്ങള് കടത്തിവിട്ടത്. അപകടത്തില്‍പെട്ട വാഹനങ്ങള് ക്രെയിന് ഉപയോഗിച്ച് നീക്കം ചെയ്ത ശേഷമാണ് ഗതാഗതം സാധാരണനിലയിലായത്.


റെഡ് സ്റ്റാർ ബെൽഗ്രെഡിനെ തകർത്ത് നാപോളി | Fanport | Champions League News Malayalam\nSunday, Apr 11, 2021 03:49 AM\nHome Football Champions League റെഡ് സ്റ്റാർ ബെൽഗ്രെഡിനെ തകർത്ത് നാപോളി\nറെഡ് സ്റ്റാർ ബെൽഗ്രെഡിനെ തകർത്ത് നാപോളി\nNovember 29, 2018 - 8:25 AM\nചാമ്പ്യൻസ് ലീഗിൽ നാപോളിക്ക് ജയം. ഒന്നിന്നെതിരെ മൂന്നു ഗോളുകൾക്ക് നാപോളി റെഡ് സ്റ്റാർ റെഡ് സ്റ്റാർ ബെൽഗ്രെഡിനെ പരാജയപ്പെടുത്തി. ക്യാപ്റ്റൻ മാരെക് ഹാംസിക്കും ഇരട്ട ഗോളുകളുമായി ഡ്രൈസ് മെർട്ടൻസുമാണ് നാപോളിക്ക് വേണ്ടി ഗോളടിച്ചത്. അതെ സമയം ബെൻ നബൗനെ റെഡ് സ്റ്റാറിന്റെ ആശ്വാസ ഗോൾ നേടിയത്. റെഡ് സ്റ്റാറിനെ നാപോളി പരാജയപ്പെടുത്തിയെങ്കിലും അവസാന പതിനാറിൽ കടക്കാൻ നാപോളിക്ക് സാധിച്ചില്ല.\nപാരിസിൽ ലിവർപൂൾ പിഎസ്ജിയെ പരാജയപ്പെടുത്തിയിരുന്നെങ്കിൽ നാപോളി നോക്ക്ഔട്ടിൽ കടക്കുമായിരുന്നു. പിഎസ്ജിയുമായുള്ള രണ്ടു മത്സരങ്ങളിലെ സമനിലയും റെഡ് സ്റ്റാറിനെതിരായ സമനിലയുമാണ് നാപോളിക്ക് വിനയായത്. ഗ്രൂപ്പ് സിയിൽ ഒൻപത് പോയിന്റുമായി നാപോളിയാണ് ഒന്നാം സ്ഥാനത്തുള്ളത്. ഇനി ലിവർപൂളിനെയാണ് നാപോളി ചാമ്പ്യൻസ് ലീഗിൽ നേരിടുക.\nPrevious articleആശ്വാസ ജയം തേടി കേരള ബ്ലാസ്റ്റേഴ്‌സ് ഇന്ന് ചെന്നൈയിൽ\nNext articleഗോൾ സ്കോറിങ്ങിൽ റൊണാൾഡോയെ പിന്നിലാക്കി മെസ്സി


രോഗം മാറ്റാൻ ചുംബനം: വ്യാജ സിദ്ധൻ പിടിയിൽ |\nരോഗം മാറ്റാൻ ചുംബനം: വ്യാജ സിദ്ധൻ പിടിയിൽ\nദിസ്പുർ: അസുഖം മാറ്റാനെന്ന വ്യാജേന സ്ത്രീകളെ കെട്ടിപ്പിടിച്ച് ചുംബിക്കുന്ന സ്വയംപ്രഖ്യാപിത ആൾദൈവത്തെ പോലീസ് അറസ്റ്റ് ചെയ്തു. ചുംബന ബാബ എന്നറിയപ്പെടുന്ന രാം പ്രകാശ് ചൗഹാനാണ് പിടിയിലായത്.\nഅസമിലെ മോറിഗണിലാണ് സംഭവം. തന്നെ ചുംബിക്കുന്നതിലൂടെ സ്ത്രീകളുടെ ശാരീരികവും മാനസികവുമായ എല്ലാ അസുഖങ്ങളും ഭേദപ്പെടുമെന്നായിരുന്നു ഇയാൾ പറഞ്ഞിരുന്നത്. വീടിനുള്ളിൽ തന്നെ സജ്ജീകരിച്ചിരുന്ന ഒരു ക്ഷേത്രത്തിൽ വെച്ചാണ് ഇയാൾ സ്ത്രീകളെ ചുംബിക്കാറുള്ളത്.\nവിഷ്ണു ഭഗവാനിൽ നിന്നാണ് തനിക്കീ സിദ്ധി ലഭിച്ചതെന്ന് രാം പ്രകാശ് പറയുന്നു. അന്ധവിശ്വാസങ്ങൾക്ക് കുപ്രസിദ്ധി കേട്ട അസ്സമിലെ ഉൾഗ്രാമങ്ങളിലുള്ള സ്ത്രീകളൊയിരുന്നു ഇയാളുടെ ഇര. ഇയാളുടെ മാതാവാണ് തന്റെ മകന് അത്ഭുത സിദ്ധികളുണ്ടെന്ന തരത്തിൽ പ്രചാരണം നടത്തിയത്. ഇവരെയും പോലീസ് അറസ്റ്റ് ചെയ്തിട്ടുണ്ട്.\n← കണ്ണൂരിൽ സിപിഎം പ്രവർത്തകർക്ക് വെട്ടേറ്റു\nഡിഎംകെ പിടിച്ചടക്കാനൊരുങ്ങി അഴഗിരി; മുന്നറിയിപ്പായി റാലി →\nപ്രതിരോധ മേഖലക്ക്3ലക്ഷം കോടി രൂപ; റെയിൽവേക്കായി 64,587 കോടി രൂപ\nഅരുൺ ജെയ്റ്റ്‌ലിയുടെ സംസ്‌കാര ചടങ്ങിനിടെ പോക്കറ്റടി; രണ്ട് കേന്ദ്രമന്ത്രിമാരുടെ മൊബൈൽ ഫോണുകൾ മോഷണം പോയി


ലോഡ്‌സ് ക്രിക്കറ്റ് ടെസ്റ്റിൽ ഇന്ത്യക്ക് വിജയം - latest news of kerala| online malayalam news|loudspeakeronline\nലോഡ്‌സ് ക്രിക്കറ്റ് ടെസ്റ്റിൽ ഇന്ത്യക്ക് വിജയം\nലോഡ്‌സില് അവിസ്മരണീയ ജയം നേടി ടീം ഇന്ത്യ. രണ്ടാം ടെസ്റ്റില് അസാധ്യമായ 272 റണ്‍സിന്റെ ലക്ഷ്യം പിന്തുടർന്ന ഇംഗ്ലണ്ട്, അവസാന ദിവസം ഒൻപത് ഓവറുകൾ ബാക്കി നിൽക്കെ എല്ലാവരും പുറത്തായപ്പോൾ വിജയം ഇന്ത്യൻ പക്ഷത്തു എത്തുകയായിരുന്നു. അത്യന്തം ആവേശം നിറഞ്ഞ അന്തരീക്ഷത്തിൽ രണ്ടു ടീമിനെയും ആവേശത്തിലാക്കിയ ആരാധകർക്കു മുൻപിൽ ഇന്ത്യയുടെ മധുര പ്രതികാരം.\nതകര്‍പ്പന് ബാറ്റിംഗിന് പിന്നാലെ ഓപ്പണർമാരായ റോറി ബേണ്‍സിനെയും ഡോം സിബ്്‌ലിയെയും റണ്ണെടുക്കാതെ മടക്കിയ ജസ്പ്രീത് ബുംറയും മുഹമ്മദ് ഷാമിയുമാണ് ഇന്ത്യയെ വിജയ വഴിയിലേക്ക് നയിച്ചത്. ഹസീബ് ഹമീദും (9) ഏറ്റവും വലിയ വെല്ലുവിളിയായ ക്യാപ്റ്റന് ജോ റൂട്ടും (33) ജോണി ബെയര്‍സ്‌റ്റോയും (2) തൊട്ടുപിന്നാലെ പുറത്തായി. ബുംറയും ഇശാന്ത് ശര്‍മയും രണ്ടു വീതം വിക്കറ്റെടുത്തു. അവസാനവിക്കറ്റുകൾ വീഴ്ത്തി മുഹമ്മദ് സിറാജ് ഇന്ത്യയ്ക്ക് വിജയം നേടിത്തന്നു.ഇന്ത്യന് ബൗളര്‍മാരെ പുറത്താക്കാന് ഇംഗ്ലണ്ടിന് സാധിക്കാതിരുന്നതാണ് ടെസ്റ്റില് വഴിത്തിരിവായത്. 167 റണ്‍സ് മാത്രം ലീഡുള്ള ഘട്ടത്തില് ഇന്ത്യക്ക് ഏഴ് വിക്കറ്റ് നഷ്ടപ്പെട്ടിരുന്നു. എന്നാല് ലോഡ്‌സില് ബാറ്റിംഗ് ചരിത്രം സൃഷ്ടിച്ച് ഇന്ത്യന് പെയ്‌സ്ബൗളര്‍മാരായ മുഹമ്മദ് ഷമിയും (56 നോട്ടൗട്ട്) ജസ്പ്രീത് ബുംറയും(34 നോട്ടൗട്ട്) തിരിച്ചടിച്ചു. അഭേദ്യമായ ഒമ്പതാം വിക്കറ്റില് ഇരുവരും 89 റണ്‍സിന്റെ കൂട്ടുകെട്ടുണ്ടാക്കി. ഇന്ത്യ എട്ടിന് 298 ല് ഡിക്ലയര് ചെയ്തു.\nആറിന് 181 ല് ഇന്നിംഗ്‌സ് പുനരാരംഭിച്ച ഇന്ത്യക്ക് റിഷഭ് പന്തിനെയും (22) ഇശാന്ത് ശര്‍മയെയും (16) എളുപ്പം നഷ്ടപ്പെട്ടിരുന്നു. എന്നാല് ഷമിയെയും ബുംറയെയും ബൗണ്‍സറുകളിലൂടെ വിറപ്പിക്കാനുള്ള ഇംഗ്ലണ്ട് പെയ്‌സ്ബൗളര്‍മാരുടെ ശ്രമം ദയനീയമായി തിരിച്ചടിച്ചു. ഇരുവരും കടന്നാക്രമണം നടത്തിയതോടെ ഇംഗ്ലണ്ട് പ്രതിരോധത്തിലായി. ഷമി ഒരു സിക്‌സറും അഞ്ച് ബൗണ്ടറിയും പായിച്ചു. ഇരുവരുടെയും ഉയര്‍ന്ന ടെസ്റ്റ് സ്‌കോറാണ് ഇത്.\nകോവിഡ് വ്യാപനം വര്‍ധിക്കുമെന്ന് മുന്നറിയിപ്പ്; കടകളിൽ പരിശോധന കര്‍ക്കശമാക്കുന്നു\nമുംബൈയിലെ പടു കൂറ്റൻ ബംഗ്ലാവ് ഉപേക്ഷിച്ചു അഭിഷേക് ബച്ചൻ\nഅക്തറല്ല ഇന്ത്യ- പാക് പരമ്പരയെക്കുറിച്ച് തീരുമാനിക്കേണ്ടത്;മദന്...\nഐപിഎല് പതിനാലാം സീസണ് നടത്തിപ്പിന് കൊവിഡ് ഭീഷണി; കൊല്‍ക്കത്ത...


ജാഗ്രത: കുഴലിൽ തല കുടുങ്ങി ബിജെപി\nകുഴലിൽ തല കുടുങ്ങി ബിജെപി ; ഗ്രൂപ്പുവഴക്കിൽ പൊട്ടിത്തെറിയുടെ വക്കിലുള്ള പാർടി, കുഴൽപ്പണ ഇടപാടും വന്നതോടെ, തലയുയർത്തി നടക്കാൻ പറ്റാത്ത അവസ്ഥയിൽ\nതദ്ദേശ നിയമസഭാ തെരഞ്ഞെടുപ്പുകൾ ലക്ഷ്യമിട്ട് കേന്ദ്ര ഏജൻസികളെ വരെ ഇറക്കി കേരളം പിടിക്കാനിറങ്ങിയ ബിജെപി വന്നു വീണത് കുഴൽപ്പണത്തിന്റെ ഊരാക്കുടുക്കിൽ. കടുത്ത ഗ്രൂപ്പുവഴക്കിൽ പൊട്ടിത്തെറിയുടെ വക്കിലുള്ള പാർടിയിൽ, കുഴൽപ്പണ ഇടപാടും വന്നുപെട്ടതോടെ തലയുയർത്തി നടക്കാൻ പറ്റാത്ത അവസ്ഥയിലായി കേന്ദ്ര ഭരണകക്ഷി.\nഅപമാനക്കുഴലിൽ മുരളീധരനും സുരേന്ദ്രനും\nകേന്ദ്രമന്ത്രി വി മുരളീധരനും കെ സുരേന്ദ്രനും അടങ്ങുന്ന നേതൃത്വത്തിന്റെ തെരഞ്ഞെടുപ്പ് തന്ത്രങ്ങളാണ് പൊളിഞ്ഞടങ്ങിയത്. പണമിറക്കിയും അപവാദം പ്രചരിപ്പിച്ചും നേട്ടമുണ്ടാക്കാമെന്ന് ഇവർ കരുതിയപ്പോൾ അണികളോ മുതിർന്ന നേതാക്കളോ കൂട്ടുനിന്നില്ല. കോൺഗ്രസ് എംഎൽഎമാരെ വിലയ്‌ക്കെടുക്കുമെന്നുവരെ സുരേന്ദ്രൻ പരസ്യമായി പറഞ്ഞത് കുമിഞ്ഞ് കൂടിയ കള്ളപ്പണത്തിന്റെ ബലത്തിലായിരുന്നു.\nകൊടകര കുഴൽപ്പണക്കടത്തുകേസിൽ സംസ്ഥാന ഉന്നത നേതാക്കളുടെ പങ്കും നാൾക്കുനാൾ പുറത്തുവരികയാണ്. പിടിയിലായവർ തമ്മിൽ നടത്തിയ കുഴൽപ്പണക്കടത്താണ് നടന്നതെന്നും പാർടിക്ക് അതിൽ ബന്ധമില്ലെന്ന് വരുത്താനുമായിരുന്നു കെ സുരേന്ദ്രനും കൂട്ടരും നടത്തിയ ശ്രമം. കേന്ദ്രമന്ത്രിയുടെ കൂടി ഒത്താശയോടെ നടന്ന ഈ നീക്കം പൊളിച്ചത് ഡിജിറ്റൽ തെളിവുകളും പ്രതികളുടെ പരസ്പര ബന്ധമില്ലാത്ത മൊഴികളുമാണ്. ബിജെപിയുടെ തന്നെ വിവിധ ഗ്രൂപ്പുകൾ കുഴൽപ്പണ കേസിന്റെ പേരിൽ ഏറ്റുമുട്ടുകയും ഒരാളെ കുത്തിക്കൊല്ലാൻ ശ്രമിക്കുകയും കൂടി ചെയ്തതോടെ സംഭവങ്ങൾ കൈയിൽനിന്ന് പോയി.\nസംസ്ഥാന ബിജെപിയിലെ പണമിടപാടുകൾ മുഴുവൻ നടത്തിയത് സംസ്ഥാന സെക്രട്ടറി കെ സുരേന്ദ്രനും ജനറൽ സെക്രട്ടറി എം ഗണേഷും അറിഞ്ഞാണെന്നതിനും പൊലീസിന് തെളിവുകൾ ലഭിച്ചു. സി കെ ജാനുവിന് പണം കൈമാറിയ ശബ്ദരേഖ കൂടി പുറത്തുവന്നതോടെ ഒരുതരത്തിലും ന്യായീകരിക്കാൻ പറ്റാത്ത സ്ഥിതിയിലുമെത്തി. ‘തല പുറത്ത് കാണിക്കാൻ പറ്റാത്ത അവസ്ഥയിലായി’ എന്നാണ് മുതിർന്ന ഒരു ബിജെപി നേതാവ് പാർടിയുടെ അവസ്ഥയെ വിശേഷിപ്പിച്ചത്. പാർടി ഇത്ര ഗുരുതരമായ പ്രതിസന്ധിയിലെത്തിയിട്ടും സംസ്ഥാന പ്രസിഡന്റിനെയോ കേന്ദ്ര മന്ത്രിയെയോ ന്യായീകരിക്കാനോ സഹായിക്കാനോ മറ്റ് നേതാക്കളാരും രംഗത്ത് എത്തിയില്ലെന്നതും ശ്രദ്ധേയം.\nപ്രസീത: സാർ നമ്മള് പിന്നെ... ഞാൻ ഇന്നലെ ഒരു കാര്യം പറഞ്ഞായിരുന്നില്ലേ സാറിനോട്.\nപ്രസീത: ഇപ്പോ ചേച്ചി ഇന്നലെ 10 കോടീന്നൊക്കെ പറഞ്ഞത്... അത് നമ്മക്കും ഉൾക്കൊള്ളാൻ പറ്റാത്തതാണ് സാറിനും ഉൾക്കൊള്ളാൻ പറ്റാത്തതാണെന്നും നമ്മക്ക് അറിയാം.\nസുരേന്ദ്രൻ: ഇപ്പോ അവരെന്താ പറയുന്നത്.\nപ്രസീത: ഒരു 10 ലക്ഷം രൂപ എനിക്ക് വേണം എന്നാണ് അവര് പറയുന്നത്. ഇതിൽ നമുക്കൊരു റോളുമില്ല. അതവർക്ക് കൊടുക്കുകയാണെങ്കിൽ ഏഴാം തീയതീത്തെ അമിത് ഷായുടെ പരിപാടി തുടങ്ങി അവര് സജീവമായിട്ട് രംഗത്തുണ്ടാകും. പിന്നെ ബത്തേരി സീറ്റ്. ...അപ്പോ ഈ ക്യാഷിന്റെ കാര്യം സാറിന് എങ്ങനെയാണ് ഡീല് ചെയ്യാൻ പറ്റുന്നതെന്നുവച്ചാൽ ചെയ്‌തോ. അവർക്ക് ഡയറക്ട് കൊടുക്കാൻ പറ്റുമെങ്കിൽ അത്രയും നല്ലത്. പിന്നെ നമ്മുടെ ഒരു കാര്യംകൂടി തുറന്നുപറയാം. ഇപ്പോ കുറേ ദിവസമായി ഇതിന്റെ വയ്യെ ഇങ്ങനെ ഓടിനടക്കുവാ. അഞ്ച് പൈസ കൈയിലില്ല.\nസുരേന്ദ്രൻ: ശരി ശരി ഓകെ അത് പറഞ്ഞോ, അത് പറഞ്ഞോ സമയം കളയാനില്ല, പറഞ്ഞോ\nപ്രസീത:അപ്പോൾ നമ്മൾക്കെന്തെങ്കിലും കൊറച്ച് പൈസകൂടി ഞങ്ങൾക്ക് തരണം. കാരണം പാർടിയുടെ വഴിക്കാണേ, അല്ലാതെ പേഴ്‌സണലി അല്ലാ പറയുന്നേ.\nപ്രസീത:എവിടെയാ വരേണ്ടതെന്ന് സാർ പറഞ്ഞോ.\nസുരേന്ദ്രൻ: അല്ല ഏഴാംതീയതി വരുമ്പോൾ നേരിട്ട് കൈയിൽ കൊടുക്കണമെങ്കിൽ അങ്ങനെ കൊടുക്കാം.\nപ്രസീത: അതിനുമുമ്പ് കൊടുക്കുകയാണെങ്കിൽ അതാണ് നല്ലതെന്നാണ് അവര് പറയുന്നത്.\nസുരേന്ദ്രൻ: ആറാം തീയതി വന്നോട്ടേന്ന്. ആറാം തീയതി ഞാൻ നേരിട്ട് കൈയിൽ കൊടുക്കാം. നിങ്ങളും വന്നോ. ഈ പൈസ ഡീലിങ്ങേ, ഇലക്‌ഷൻ ടൈമില് അങ്ങോട്ടും ഇങ്ങോട്ടും കൊണ്ടുനടക്കലൊന്നും നടക്കില്ല.\nപ്രസീത: സർ ഒരു കാര്യംകൂടി പറയാം. ആറാം തീയതി അങ്ങനെയാണെങ്കിൽ ഞങ്ങൾ പത്രസമ്മേളനം വിളിക്കാമെന്നാ വിചാരിക്കുന്നത്.\nസുരേന്ദ്രൻ: ആറാം തീയതി രാവിലെ വന്നോ ഞാൻ പൈസ തരാം.\nപ്രസീത: അങ്ങനെയാണെങ്കിൽ ഏഴാം തിയതി ഞങ്ങൾക്ക് അങ്ങോട്ട് കേറാലോ എറണാകുളത്തുവച്ചുതന്നെ പത്രസമ്മേളനം വിളിക്കാം.\nസുരേന്ദ്രൻ: അല്ല ആറാം തീയതി തിരുവനന്തപുരത്ത് വന്നിട്ട് ഒരു ദിവസം സ്‌റ്റേ ചെയ്‌താൽ മതി. ഞങ്ങളൊക്കെ ആറാം തീയതി തിരുവനന്തപുരത്തുണ്ടാകും.\nപ്രസീത: എന്നാൽ അവിടുന്നുതന്നെ നമുക്ക് പ്രസ് ക്ലബ് മീറ്റിങ് വിളിക്കാലോ അല്ലേ?\nസുരേന്ദ്രൻ: ഓ റൈറ്റ് റൈറ്റ് രാവിലെ എത്തിക്കോളൂ ആറാം തീയതി. ഞാൻ ഏർപ്പാടാക്കാം.\nകുഴൽ നീണ്ട് നീണ്ട് വയനാട്ടിലേക്കും\nസി കെ ജാനുവിന് ബിജെപി സംസ്ഥാന പ്രസിഡന്റ് കെ സുരേന്ദ്രൻ നൽകിയ10 ലക്ഷം രൂപ കുഴൽപ്പണമാണെന്ന ആക്ഷേപം ഉയർന്നതോടെ കൊടകര കുഴൽപ്പണക്കേസ് അന്വേഷണം വയനാട്ടിലേക്കും നീളും. എൻഡിഎ സ്ഥാനാർഥിയായി സി കെ ജാനു മത്സരിച്ച ബത്തേരി മണ്ഡലത്തിൽ മാത്രം ഒരുകോടി രുപ നൽകിയെന്നാണ് വിവരം. ഇത് തെരഞ്ഞെടുപ്പ് പ്രവർത്തനത്തിന് നൽകാതെ ജാനുവും ബിജെപി നേതാക്കളും മുക്കിയെന്ന ആക്ഷേപം ജാനുവിന്റെ പാർടിയായ ജനാധിപത്യ രാഷ്‌ട്രീയപാർടി(ജെആർപി) നേതാക്കൾ ഉയർത്തിയിരുന്നു.\nവയനാട്, കോഴിക്കോട് ജില്ലകളിൽ നൽകിയ ശേഷമുള്ള പണമാണ് തൃശൂർ കൊടകരയിൽ തട്ടിയെടുത്തതെന്ന സംശയം നേരത്തെതന്നെ പൊലീസിനുണ്ട്. രണ്ട് കോടി വയനാട്ടിൽ നൽകിയതായാണ് പ്രാഥമിക വിവരം. ജെആർപി സംസ്ഥാന ട്രഷറർ പ്രസീത അഴീക്കോടിന്റെ വെളിപ്പെടുത്തൽ ഈ സംശയം ശരിയാണെന്ന് തെളിയിക്കുന്നതായി.\nബത്തേരി മണ്ഡലത്തിലെ തെരഞ്ഞെടുപ്പ് ചെലവിനെച്ചൊല്ലി ബിജെപിക്കുള്ളിലും തർക്കം രൂക്ഷമാണ്. ബിജെപി നേതാക്കളുടെ പണമിടപാടുകൾ സുതാര്യമല്ലെന്നാണ് ജെആർപിയുടെ പരാതി. പ്രചാരണത്തിന് ബിജെപി നേതാക്കൾ പണം നൽകിയില്ലെന്ന ആക്ഷേപവും ഇവർ ഉയർത്തി. കെ സുരേന്ദ്രന് പരാതിയും നൽകി.\nപണം വാങ്ങിയിട്ടില്ലെന്ന് ജാനു\nഎൻഡിഎയിൽ ചേരാൻ ബിജെപി സംസ്ഥാന പ്രസിഡന്റ് കെ സുരേന്ദ്രനിൽ നിന്നും പണം വാങ്ങിയെന്ന ആരോപണം നിഷേധിച്ച് സി കെ ജാനു. ‘പണം വാങ്ങിച്ചിട്ടില്ല. ഇപ്പോൾ പുറത്തുവന്ന ശബ്ദരേഖയെക്കുറിച്ച് അറിയില്ല. എന്റെ അറിവോടെയല്ല സംഭാഷണം. പണം വാങ്ങാൻ ആരെയും ചുമതലപ്പെടുത്തിയിട്ടില്ല. തനിക്ക് ഇടനിലക്കാരെ നിർത്തേണ്ട ആവശ്യമില്ല. അമിത് ഷാ ഉൾപ്പെടെയുള്ളവരുമായി നേരിട്ട് ബന്ധമുണ്ട്. ആരോപണം ഉന്നയിച്ചവർ അടുത്തകാലത്ത് പാർടിയിൽ വന്നവരാണ്. പാർടിയെ തകർക്കലാണ് അവരുടെ ലക്ഷ്യം. ആസൂത്രിത നീക്കമാണ് നടത്തുന്നത്. ഇവർക്കെതിരെ നിയമനടപടിയെടുക്കും’–- സി കെ ജാനു പറഞ്ഞു.\nജാനുവിനെ വിലയ്ക്കെടുക്കാൻ കള്ളപ്പണം ; രൂപ നൽകിയത് തലസ്ഥാനത്തെ ഹോട്ടലിൽ വച്ച്\nസുൽത്താൻ ബത്തേരിയിൽ എൻഡിഎ സ്ഥാനാർഥിയായി മത്സരിക്കാൻ സി കെ ജാനുവിന് ബിജെപി സംസഥാന അധ്യക്ഷൻ കെ സുരേന്ദ്രൻ നൽകിയത് 10 ലക്ഷത്തിന്റെ കള്ളപ്പണം. ജാനുവിന്റെ പാർടിയായ ജനാധിപത്യ രാഷ്ട്രീയ പാർടി (ജെആർപി) സംസ്ഥാന ട്രഷറർ പ്രസീത അഴീക്കോടാണ് ഇക്കാര്യം വെളിപ്പെടുത്തിയത്. തിരുവനന്തപുരത്തെ ഹോട്ടൽമുറിയിൽ കെ സുരേന്ദ്രൻ നേരിട്ടാണ് പണം നൽകിയതെന്നും പ്രസീത അഴീക്കോട് പറഞ്ഞു.\nമുമ്പ് എൻഡിഎ വിട്ട സി കെ ജാനു ഈ നിയമസഭാ തെരഞ്ഞെടുപ്പിലാണ് തിരിച്ചെത്തിയത്. സി കെ ജാനു പത്ത് ലക്ഷം രൂപ ആവശ്യപ്പെട്ട കാര്യം കെ സുരേന്ദ്രനെ പ്രസീത അറിയിക്കുന്നതും തുക നൽകാമെന്ന് സുരേന്ദ്രൻ സമ്മതിക്കുന്നതുമായ ടെലിഫോൺ സംഭാഷണമാണ് പുറത്തുവന്നത്. ഈ ഫോൺ സംഭാഷണം സത്യമാണെന്ന് പ്രസീത പിന്നീട് മാധ്യമങ്ങളോട് സമ്മതിച്ചു. സംഭാഷണത്തിലുള്ളത് കെ സുരേന്ദ്രന്റെ ശബ്ദമാണ്.\nതെരഞ്ഞെടുപ്പിന്റെ ചെലവെല്ലാം ഡിജിറ്റലായാണ് നടത്തിയതെന്ന് സുരേന്ദ്രൻ മുമ്പ് അവകാശപ്പെട്ടിരുന്നു. എന്നാൽ, കള്ളപ്പണം നേരിട്ട് സുരേന്ദ്രൻ എത്തിച്ചുവെന്നതിന് ഈ ഫോൺ സംഭാഷണം തെളിവാകുകയാണ്. തെരഞ്ഞെടുപ്പ് കാലമായതിനാൽ കാശ് നേരിട്ട് കൊണ്ടുവരാൻ ബുദ്ധിമുട്ടുണ്ടെന്ന് പ്രസീതയുമായുള്ള സംഭാഷണത്തിൽ സുരേന്ദ്രൻ പറയുന്നുമുണ്ട്.\nകെ സുരേന്ദ്രന്റെ തെരഞ്ഞെടുപ്പ് പ്രചാരണജാഥയുടെ സമാപനത്തിനു മുന്നോടിയായി മാർച്ച് ആറിനാണ് തുക ജാനുവിന് കൈമാറിയത്. മാർച്ച് ഏഴിന് തിരുവനന്തപുരത്ത് അമിത് ഷാ പങ്കെടുത്ത പരിപാടിയിൽ സി കെ ജാനുവും പ്രസംഗിച്ചു. കൊടകര കുഴൽപ്പണക്കേസിന്റെ അന്വേഷണം മുറുകുന്നതിനിടെ, സുരേന്ദ്രനെതിരെ ഉയർന്ന പുതിയ തെളിവ് പ്രത്യേക അന്വേഷണ സംഘം അന്വേഷിക്കും.\nചോദിച്ചത് 10 കോടിയും കേന്ദ്രമന്ത്രി സ്ഥാനവും\nഎൻഡിഎയുമായി അകന്ന സി കെ ജാനു ജെആർപിയിൽനിന്നും വിട്ടുനിൽക്കുകയായിരുന്നു. കെ സുരേന്ദ്രന്റെ അഭ്യർഥന മാനിച്ചാണ് അവരുമായി സംസാരിച്ച് വീണ്ടും പാർടിയിലേക്ക് കൊണ്ടുവന്നതെന്ന് പ്രസീത മാധ്യമങ്ങളോട് പറഞ്ഞു.കോട്ടയത്ത് നടന്ന ചർച്ചയിൽ പത്ത് കോടി രൂപയും അഞ്ചു സീറ്റും കേന്ദ്രമന്ത്രിസ്ഥാനവുമാണ് ജാനു ആവശ്യപ്പെട്ടത്. എന്നാൽ, സുരേന്ദ്രൻ അംഗീകരിച്ചില്ല. ജാനുവുമായി വീണ്ടും സംസാരിച്ചപ്പോൾ, സാമ്പത്തികബാധ്യതയുണ്ടെന്നും 10 ലക്ഷമെങ്കിലും കിട്ടിയേ തീരൂവെന്നും പറഞ്ഞു. ഈ വിവരമാണ് സുരേന്ദ്രനെ ഫോണിലൂടെ അറിയിച്ചത്. മാർച്ച് ആറിന് തിരുവനന്തപുരത്ത് പണം നൽകാമെന്ന് സുരേന്ദ്രൻ പറഞ്ഞു.\nഅന്ന് രാവിലെ സുരേന്ദ്രൻ തന്നെ വിളിച്ച് സി കെ ജാനു എവിടെയാണ് താമസിക്കുന്നതെന്ന് അന്വേഷിച്ചു. താനാണ് ഹോട്ടലിന്റെ പേരും റൂം നമ്പരും പറഞ്ഞുകൊടുത്തത്. സുരേന്ദ്രൻ കൊടുത്ത പണം സി കെ ജാനു വ്യക്തിപരമായാണ് കൈപ്പറ്റിയതെന്നും പ്രസീത പറഞ്ഞു.\nPosted by ജനശക്തി at 5:27 AM


കനത്ത സുരക്ഷയിൽ കോടതിയും നഗരവും | Babri Case verdict | Manorama Online\nകനത്ത സുരക്ഷയിൽ കോടതിയും നഗരവും\nരാജീവ് മേനോൻ October 01, 2020 02:05 AM IST\nബാബറി മസ്ജിദ് കേസ് വിധി വരുന്നതിനു മുന്നോടിയായി ലക്നൗ നഗരത്തിലും സിബിഐ കോടതി പരിസരത്തും കനത്ത സുരക്ഷ ഏർപ്പെടുത്തിയിരുന്നു. പഴയ ഹൈക്കോടതി സമുച്ചയത്തിൽ പ്രവർത്തിക്കുന്ന കോടതിക്കു മുൻപിലൂടെയുള്ള ഗതാഗതം ചൊവ്വാഴ്ച അർധരാത്രി തന്നെ നിരോധിച്ചു. മാധ്യമപ്രവർത്തകരും അഭിഭാഷകരും ഒഴികെ ആരെയും അതിലെ നടക്കാൻ പോലും അനുവദിച്ചില്ല.\nസംസ്ഥാനത്തു ഹൈ അലർട്ട് പ്രഖ്യാപിച്ചിരുന്നതിനാൽ നഗരത്തിലെ ഓരോ മൂലയിലും തോക്കേന്തിയ പൊലീസ് സംഘങ്ങൾ നിരന്നു. അയോധ്യയിലും സുരക്ഷ കൂട്ടി. വൻ മാധ്യമസംഘമാണു കോടതിക്കു പുറത്ത് അണിനിരന്നത്. 10 മണിയോടെ പ്രത്യേക കോടതി ജഡ്ജി സുരേന്ദ്രകുമാർ യാദവ് അതീവ സുരക്ഷയിൽ എത്തി; പിന്നാലെ പ്രതികളും. മുൻ എംപി വിനയ് കട്യാർ, രാമക്ഷേത്ര ട്രസ്റ്റ് ജനറൽ സെക്രട്ടറി ചംപട് റായ്, അയോധ്യ എംപി ലല്ലു സിങ്, റാംജി ഗുപ്ത തുടങ്ങിയവരാണ് ആദ്യമെത്തിയത്.\nവിധിപ്രസ്താവത്തിനു ശേഷം ലക്നൗ സിബിഐ കോടതിയിൽനിന്ന് പുറത്തേക്കു വരുന്ന സാധ്വി ഋതംബര. ചിത്രം ∙ മനോരമ\nമാധ്യമപ്രവർത്തകരെയും ബാരിക്കേഡുകൾക്ക് അപ്പുറത്തു നിന്നു മുദ്രാവാക്യം വിളിച്ചവരെയും അഭിവാദ്യം ചെയ്ത് സാക്ഷി മഹാരാജ് കോടതിയിലേക്കു കയറി. വൈകാതെ തിരിച്ചുപോകുകയും ചെയ്തു. വിധിപ്രസ്താവം തുടങ്ങിയപ്പോൾ വീണ്ടുമെത്തി.\nപ്രതികളിൽ പ്രായമായവരെ വന്ന വാഹനത്തിൽ കോടതിവരെ പോകാൻ അനുവദിച്ചു. ചിലർ കോടതിമുറിയിൽ പ്രവേശിക്കുന്നതിനു മുൻപു മാധ്യമങ്ങൾക്കു പ്രതികരണം നൽകുകയും ചെയ്തു. ജാമ്യമെടുക്കേണ്ടി വന്നാൽ കെട്ടിവയ്ക്കേണ്ട തുകയും ജാമ്യക്കാരും കൂടെയുണ്ടെന്ന് റാംജി ഗുപ്ത പറഞ്ഞു. എൽ.കെ. അഡ്വാനി, മുരളി മനോഹർ ജോഷി, ഉമാഭാരതി, കല്യാൺ സിങ്, മഹന്ത് നൃത്യ ഗോപാൽ ദാസ്, സതീഷ് പ്രധാൻ എന്നിവർ ആരോഗ്യകാരണങ്ങളാൽ എത്തിയിരുന്നില്ല.\n11നു വിധി പറഞ്ഞു തുടങ്ങുമെന്നു അറിയിച്ചിരുന്നെങ്കിലും ഒരു മണിക്കൂറോളം വൈകി. തുടങ്ങിയെന്നു ചാനലുകൾ ‘ബഡീ ഖബർ’ (വലിയ വാർത്ത) നൽകുമ്പോഴേക്ക് നിർത്തിയെന്നും വിവരം വന്നു. ഹാജരാകാത്തവരിൽ ചിലരെക്കൂടി വിഡിയോ ലിങ്കിലൂടെ വിധിപ്രസ്താവം കേൾപ്പിക്കാനായിരുന്നു ഇത്. 12.15നു വീണ്ടും വായിച്ചു തുടങ്ങി. ഗൂഢാലോചന തെളിയിക്കാനായില്ലെന്ന കണ്ടെത്തൽ താമസിയാതെ വന്നു. പ്രതികളെ വിട്ടയച്ചുവെന്ന് അൽപസമയത്തിനകം വിവരം ലഭിച്ചു.\nആകാംക്ഷയോടെ കാത്തുനിന്ന മാധ്യമപ്രവർത്തകർ തലങ്ങും വിലങ്ങും ‘ലൈവ്’ നൽകാൻ തുടങ്ങി.പ്രതികളുടെ അഭിഭാഷകരാണു മാധ്യമങ്ങളോടു സംസാരിക്കാൻ വന്നത്. സിബിഐ അഭിഭാഷകർ അവിടേക്കു വന്നില്ല. വിധിയെക്കുറിച്ച് അഭിഭാഷകർ വിവരിക്കുമ്പോൾ, അപ്പുറത്തെ ഗേറ്റിലൂടെ നേതാക്കളുടെ ആഘോഷ വരവ് തുടങ്ങി. കോടതി പരിസരത്തെ റോഡ് വൈകുന്നേരം വരെ തുറന്നില്ലെങ്കിലും അതിനു ചുറ്റും ലക്നൗ നഗരം കോവിഡിനെ പേടിക്കാതെ ഒഴുകി.


കേരളത്തിന് മുൻഗണന , സംസ്ഥാനത്തേക്ക് 4,33,500 ഡോസ് കോവിഡ് വാക്‌സിനുകൾ ഉടൻ എത്തിക്കുമെന്ന് കേന്ദ്ര ആരോഗ്യമന്ത്രാലയം | K K Shailaja|vaccination|health ministry|COVID19\nകേരളത്തിന് മുൻഗണന , സംസ്ഥാനത്തേക്ക് 4,33,500 ഡോസ് കോവിഡ് വാക്‌സിനുകൾ ഉടൻ എത്തിക്കുമെന്ന് കേന്ദ്ര ആരോഗ്യമന്ത്രാലയം\nJan 12, 2021, 07:46 pm IST\nതിരുവനന്തപുരം : കൊവിഡ് വാക്സിനേഷന്റെ ആദ്യഘട്ടത്തില് കേരളത്തിലേക്ക് എത്തുക കൊവിഷീല്‍ഡ് വാക്‌സിന്റെ 4,33,500 ഡോസുകളെന്ന് സംസ്ഥാന ആരോഗ്യമന്ത്രി കെകെ ശൈലജ ടീച്ചര്. സംസ്ഥാനത്തെ വാക്സിനേഷന്റെ ഭാഗമായി ഇത്രയും ഡോസുകള് എത്തുമെന്ന് കേന്ദ്ര ആരോഗ്യമന്ത്രാലയം ഔദ്യോഗികമായി അറിയിച്ചുവെന്നാണ് ആരോഗ്യമന്ത്രി വ്യക്തമാക്കിയിരിക്കുന്നത്.\nRead Also : പ്രധാനമന്ത്രി ഫസൽ ബീമാ യോജന : കർഷകർക്ക് ഇതുവരെ മോദി സർക്കാർ നൽ‍കിയത് 90,000 കോടി രൂപ\nവിമാനമാര്‍ഗം നെടുമ്പാശേരിയിലേക്കും തിരുവനന്തപുരത്തേക്കുമാണ് വാക്സിന് എത്തുക. തിരുവനന്തപുരത്ത് 1,34,000 ഡോസും എറണാകുളത്ത് 1,80,000 ഡോസും കോഴിക്കോട് 1,19,500 ഡോസുമാണ് എത്തിക്കുക. ഈ ജില്ലകളിലെ മേഖലാ സംഭരണ ശാലകളിലേക്കാണ് കൊവിഡ് വാക്സിന് എത്തിച്ചേരുക.\nഇവിടെ നിന്നും ഡോസുകള് പ്രത്യേകം ക്രമീകരിച്ച വാഹനങ്ങളില് ജില്ലകളിലെ വാക്സിനേഷന് കേന്ദ്രങ്ങളിലേക്ക് എത്തിക്കും. കോഴിക്കോട്ടേക്ക് വന്നെത്തുന്ന വാക്സിനുകളില് 1,100 ഡോസുകള് മാഹിയില് വിതരണം ചെയ്യുന്നതിന് വേണ്ടിയുള്ളതാണ്. സംസ്ഥാനത്തേക്ക് എത്തുന്ന വാക്സിന് നിശ്ചയിക്കപ്പെട്ട കേന്ദ്രങ്ങളില് എത്തിക്കുന്നതിന് ആവശ്യമായ സംവിധാനങ്ങള് ഏര്‍പെടുത്തിയിട്ടുണ്ടെന്നും മന്ത്രി കെകെ ശൈലജ അറിയിച്ചു.\nK K Shailaja vaccination health ministry COVID19\nപാലാ തങ്കത്തോട് 'അമ്മ' നീതി കാണിച്ചില്ല, ആ നീതികേടിനു താന് മാപ്പു ചോദിക്കുന്നു; ടി പി മാധവൻ\nഓട്ടോറിക്ഷ ഓടിക്കുന്നതിനിടെ സ്മാര്‍ട്ട് ഫോണ് പൊട്ടിത്തെറിച്ചു; അത്ഭുതകരമായി രക്ഷപ്പെട്ട് യുവാവ്\nകൊവിൻ ആപ്പിൽ രജിസ്റ്റർ ചെയ്തിട്ടും വാക്സിൻ ലഭിക്കുന്നില്ല, വയോധികരെ തിരിച്ചയച്ചു; സംഭവം കേരളത്തിൽ\nMar 4, 2021, 09:34 am IST


കുമരകം KCYL സംഘടിപ്പിച്ച അതിരൂപതാതല സെവൻസ് ഫുട്ബോൾ ടൂർണമെന്റിൽ കൈപ്പുഴ ജേതാക്കൾ - knanayapathram\nകുമരകം KCYL സംഘടിപ്പിച്ച അതിരൂപതാതല സെവൻസ് ഫുട്ബോൾ ടൂർണമെന്റിൽ കൈപ്പുഴ ജേതാക്കൾ\nBy Knanaya Admin on December 15, 2018 : April 16, 2018\nകുമരകം ; കുമരകംKCYL സംഘടിപ്പിച്ച അതിരൂപതാതല സെവൻസ് ഫുട്ബോൾ ടൂർണമെന്റിൽ കൈപ്പുഴ ജേതാക്കൾ . സമ്മാനങ്ങൾ സന്തോഷ് ട്രോഫി വൈസ് ക്യാപ്ൻ സീസൺ സെൽവനിൽ നിന്നും ഏറ്റുവാങ്ങി . ഒന്നാം സമ്മാനം 7501/- രൂപയും ടിജോ ഓണശ്ശേരിൽ മെമ്മോറിയൽ ട്രോഫിയും കൈപ്പുഴ സ്വന്തമാക്കി . പുന്നത്തുറ ടീം രണ്ടാം സമ്മാനമായ 5501/- രൂപയും മത്തായി വാലയിൽമെമ്മോറിയൽ ട്രോഫിയും സ്വന്തമാക്കി . ഫൈനലിൽ കൈപ്പുഴ 1-0 ക്കു പുന്നത്തുറയെ തോൽപിച്ചു . അലക്സ് നഗറിനെ 3-0 ക്കു തോൽപിച്ചു 3501/- രൂപയും ജോയ് മേലുവള്ളിൽ മെമ്മോറിയൽ ട്രോഫിയും അറുനൂറ്റിമംഗലം സ്വന്തമാക്കി . നാലാം സ്ഥാനം 2501/- രൂപയും ഏലിയാമ്മ വെന്ദനശേരിൽ മെമ്മോറിയൽ ട്രോപിയും അലക്സ് നഗർ സ്വന്തമാക്കി . ടൂർണഖമെന്റിലെ ഏറ്റവും മികച്ച താരനു ജോസിൻ മൂത്തിരയാശ്ശേരിൽ സ്പോൺസർ ചെയ്ത ഗോൾഡൻ ബൂട്ടും , കുവൈറ്റ് KCYL സ്പോൺസർ ചെയ്ത 2000 രൂപയും alexനഗറിന്റെ സ്റ്റെബിൻ ബെന്നി സ്വന്തമാക്കി. വള്ളാറപ്പള്ളി പിള്ളേർ സ്പോൺസർ ചെയ്ത ഗോൾഡൻ ഗ്ലൗ നു പുന്നത്തുറയുടെ ഗോളി ഐവിൻ ജോഷി അർഹനായി . മികച്ചതാരമായി ഫൈനലിലെ സുവർണ ഗോൾ നേട്ടത്തിലൂടെ കൈപ്പുഴയെ വിജയത്തിലെത്തിച്ച ജോർജ് കൈപ്പുഴ തിരഞ്ഞെടുക്കപ്പെട്ടു . പങ്കെടുത്ത മറ്റെല്ലാ ടീമുകൾക്കും സംമ്മാനങ്ങളും മെഡലുകളും നൽകി ആദരിച്ചു . സമാപനത്തിൽ വിശിഷ്ട അഥിതി ആയി വന്ന സന്തോഷ് ട്രോഫി ജേതാക്കളായ കേരള ടീമിന്റെ വൈസ് ക്യാപ്റ്റൻ സീസൺ ശെൽവന് വമ്പിച്ച സ്വീകരണം നൽകി . സമ്മേളനത്തിൽ യൂണിറ്റ് ചാപ്ലയിൻ ,ഫാ . ജെയിംസ് പൊങ്ങാനായിൽ, മുൻ KCYL അതിരൂപത പ്രസിഡന്റ് ഫിലിപ്പ് സ്കറിയ പെരുമ്പളത്തുശേരിൽ എന്നിവർ ആശംസകൾ നേർന്നു . മത്സരങ്ങൾക്ക് ജിനു കായപ്പുറം , റ്റിജിൻ ചെനാത്തു , ജോണി പതിനഞ്ചിൽച്ചിറ , അലൻ പള്ളിച്ചിറ , ജെറിൻ കൊച്ചുപറമ്പിൽ , ജസ്റ്റിൻ പാർക്കശേരിൽ , ജെസ്‌മോൻ മൂലയിൽ , ജിൻസ് പൂത്തറ എന്നിവർ നേതൃത്വം നൽകി .\nകുമരകം KCYL സംഘടിപ്പിച്ച അതിരൂപതാതല സെവൻസ് ഫുട്ബോൾ ടൂർണമെന്റിൽ കൈപ്പുഴ ജേതാക്കൾ added by Knanaya Admin on April 16, 2018


രാജിവെക്കാന് ആലോചിച്ചിരുന്നുവെന്ന് ജലന്ധര് ബിഷപ്പ് ഫ്രാങ്കോ മുളയ്ക്കല്; സഭയുടെ പ്രതിച്ഛായ തകര്‍ക്കുന്നത് മാധ്യമ വിചാരണ | Keralabhooshanam.com | Breaking News, Latest News, Kerala, India and World news\nരാജിവെക്കാന് ആലോചിച്ചിരുന്നുവെന്ന് ജലന്ധര് ബിഷപ്പ് ഫ്രാങ്കോ മുളയ്ക്കല്; സഭയുടെ പ്രതിച്ഛായ തകര്‍ക്കുന്നത് മാധ്യമ വിചാരണ\nBy web desk on 12/09/2018 Comments Off on രാജിവെക്കാന് ആലോചിച്ചിരുന്നുവെന്ന് ജലന്ധര് ബിഷപ്പ് ഫ്രാങ്കോ മുളയ്ക്കല്; സഭയുടെ പ്രതിച്ഛായ തകര്‍ക്കുന്നത് മാധ്യമ വിചാരണ\nസമരം വിപുലപ്പെടുത്തുന്നതിന്റെ ഭാഗമായി നടക്കുന്ന പ്രതിഷേധസംഗമത്തിൽ കുറവിലങ്ങാട് നിന്നുള്ള കന്യാസ്ത്രീകൾ പങ്കെടുക്കില്ല. പകരം സമരത്തെ പിന്തുണയ്ക്കുന്ന തിരുവനന്തപുരത്ത് നിന്നുള്ളവരാകും സംഗമത്തിൽ പങ്കെടുക്കുക. കൊച്ചിയിലെ സമരപന്തലിലേക്കും ഐക്യദാർഡ്യമർപ്പിച്ച് ഇന്ന് നിരവധി പേരെത്തും. കണ്ണൂരിൽ നിന്ന് തുടങ്ങുന്ന ഐക്യദാർഢ്യയാത്രയിൽ കൽപ്പറ്റ നാരായണൻ, ഹമീദ് ചേന്നമംഗലൂർ,ഡോ.ആസാദ് തുടങ്ങിയവർ പങ്കെടുക്കും. ഇവർക്ക് പുറമെ സിനിമാമേഖലയിലെ വനിതകളുടെ കൂട്ടായ്മയായ ഡബ്ല്യുസിസിയുടെ പ്രവർത്തകരും കന്യാസ്ത്രീകൾക്ക് പിന്തുണയുമായും എത്തും.\nരാജിവെക്കാന് ആലോചിച്ചിരുന്നുവെന്ന് ജലന്ധര് ബിഷപ്പ് ഫ്രാങ്കോ മുളയ്ക്കല്; സഭയുടെ പ്രതിച്ഛായ തകര്‍ക്കുന്നത് മാധ്യമ വിചാരണ added by on 12/09/2018


ബന്ധു നിയമനങ്ങളില് പരാതിയുമായി ജോസഫൈന്; തിരുത്തലുണ്ടാകുമെന്ന് യെച്ചൂരി | Muhimmath\nHome » Kerala , News » ബന്ധു നിയമനങ്ങളില് പരാതിയുമായി ജോസഫൈന്; തിരുത്തലുണ്ടാകുമെന്ന് യെച്ചൂരി\nബന്ധു നിയമനങ്ങളില് പരാതിയുമായി ജോസഫൈന്; തിരുത്തലുണ്ടാകുമെന്ന് യെച്ചൂരി\nWritten By Muhimmath News on Wednesday, 12 October 2016 | 12:05\nതിരുവനന്തപുരം: സിപിഎമ്മിലെ ബന്ധു നിയമനങ്ങളുമായി ബന്ധപ്പെട്ട വിവാദം പുതിയ തലത്തിലേക്ക്. സര്‍ക്കാരിന്റെ ഉന്നത സ്ഥാനങ്ങളില് ബന്ധുക്കളെ നിയമിച്ചതുമായി ബന്ധപ്പെട്ട് സിപിഎം കേന്ദ്ര കമ്മിറ്റി അംഗവും മുതിര്‍ന്ന നേതാവുമായ എം.സി.ജോസഫൈന് പരാതിയുമായി രംഗത്തുവന്നു. സംസ്ഥാന സെക്രട്ടറി കോടിയേരി ബാലകൃഷ്ണന് ഔദ്യോഗികമായി ജോസഫൈന് പരാതി നല്‍കി.\nബന്ധുനിയമനങ്ങളില് പാര്‍ട്ടി അന്വേഷണം നടത്തണമെന്നും യോഗ്യതയില്ലാത്ത നിയമനങ്ങളെല്ലാം റദ്ദാക്കണമെന്നുമാണ് ജോസഫൈന്റെ ആവശ്യം. വിഷയം ചര്‍ച്ച ചെയ്യാന് വെള്ളിയാഴ്ച സംസ്ഥാന സെക്രട്ടറിയേറ്റ് ചേരാനിരിക്കേയാണ് കേന്ദ്ര കമ്മിറ്റി അംഗം തന്നെ പരാതിയുമായി രംഗത്തുവന്നതെന്ന കാര്യവും ശ്രദ്ധേയമാണ്.\nഅതിനിടെ ബന്ധു നിയമനങ്ങളില് തിരുത്തല് നടപടിയുണ്ടാകുമെന്ന് സിപിഎം ജനറല് സെക്രട്ടറി സീതാറാം യെച്ചൂരി വ്യക്തമാക്കി. ഇതു സംബന്ധിച്ച് കേന്ദ്ര നേതൃത്വത്തിന് പരാതികള് ഒന്നും ലഭിച്ചിട്ടില്ലെന്ന് പറഞ്ഞ അദ്ദേഹം സംസ്ഥാനത്ത് തന്നെ പ്രശ്‌നം ചര്‍ച്ച ചെയ്തു പരിഹാര നടപടികള് സ്വീകരിക്കുമെന്നും അറിയിച്ചു.\nമുന് മന്ത്രിയും എംപിയുമായ പി.കെ.ശ്രീമതിയുടെ മകന് പി.കെ.സുധീര് നമ്പ്യാരെ വ്യവസായ വകുപ്പിന് കീഴിലുള്ള കേരള സ്‌റ്റേറ്റ് ഇന്‍ഡസ്ട്രിയല് എന്റര്‍െ്രെപസസിന്റെ എംഡിയായി നിയമിച്ചതോടെയാണ് വിവാദങ്ങള് തുടങ്ങിയത്. വ്യവസായ മന്ത്രി ഇ.പി.ജയരാജന്റെ ഭാര്യാസഹോദരിയാണ് പി.കെ.ശ്രീമതി. സുധീറിന്റെ നിയമനം സംബന്ധിച്ച് വിവാദങ്ങള് ഉണ്ടായതിന് പിന്നാലെ മുഖ്യമന്ത്രി ഇടപെട്ട് നിയമനം റദ്ദാക്കുകയും ചെയ്തിരുന്നു.\nഇതിനിടെയാണ് ബന്ധു നിയമനങ്ങളില് തുടര്‍ച്ചയായി പരാതികള് ഉയരുന്നത്. ഹൈക്കോടതിയില് സര്‍ക്കാര് അഭിഭാഷകരായി നിയോഗിച്ചിരിക്കുന്നവരില് ഭൂരിഭാഗവും നേതാക്കളുടെ ബന്ധുക്കളോ അടുപ്പക്കാരോ ആണെന്നും ആരോപണം ഉയര്‍ന്നുകഴിഞ്ഞു. യൂത്ത് കോണ്‍ഗ്രസിന്റെ മുന് നേതാവും ജസ്റ്റീസ് കെ.ജി.ബാലകൃഷ്ണന്റെ മരുമകനുമായ പി.വി.ശ്രീനിജന്റെ ഭാര്യയ്ക്കും സര്‍ക്കാര് അഭിഭാഷക പദവി നല്‍കിയത് പാര്‍ട്ടിയില് ചര്‍ച്ചയായിട്ടുണ്ട്.


Indiavision Employees Meeting | എ കെ സാജന്റെ സ്ഥാനാർത്ഥിത്വം പാരയാകുമെന്ന് മുനീറിന് ഉറപ്പായി; പിന്തിരിപ്പിക്കാൻ നടത്തിയ അവസാന ശ്രമവും പൊളിഞ്ഞു; ഇന്ത്യാവിഷൻ ജീവനക്കാരെ അനുനയിപ്പിക്കാൻ ചേർന്ന യോഗം തീരുമാനമാകാതെ പിരിഞ്ഞു - MarunadanMalayali.com\nMay 06, 2016 | 08:16 PM IST | Permalink\nകൊച്ചി: ഇന്ത്യാവിഷൻ ജീവനക്കാരുടെ ശമ്പളകുടിശ്ശികയും ആനുകൂല്യവും നൽകാത്തതിൽ പ്രതിഷേധിച്ച് മന്ത്രി എംകെ മുനീറിനെതിരെ കോഴിക്കോട് സൗത്തിൽ എ കെ സാജൻ സ്ഥാനാർത്ഥിയായതോടെ എം കെ മുനീർ അങ്കലാപ്പിൽ. ഇന്ത്യാവിഷൻ ജീവനക്കാർ ചേർന്ന് സാജന് വേണ്ടി പ്രചരണത്തിന് ഇറങ്ങുകയും ചെയ്യുന്നതോടെ തനിക്ക് പാരയാകുമെന്ന് ഉറപ്പിച്ച മുനീർ അനുനയ ശ്രമവുമായി രംഗത്തെത്തി. സാജന് വേണ്ടി ഇന്ത്യാവിഷൻ ചാനൽ ജീവനക്കാർ രംഗത്തിറങ്ങുന്നത് തടയാൻവേണ്ടി ജീവനക്കാരുടെ യോഗം വിളിച്ചെങ്കിലും തീരുമാനമാകാതെ പിരിഞ്ഞു.\nആറുമാസത്തോളം ശബളം കുടിശ്ശികയാക്കിയ മുനീറിനെതിരെ ഇന്ത്യാവിഷൻ ജീവനക്കാരുടെ പ്രതിനിധിയായാണ് ചാനലിൽ ഡ്രൈവറായിരുന്ന എകെ സാജൻ ജീവനക്കാരുടെ പിൻതുണയോടെയാണ് മത്സരിക്കുന്നത്. സോഷ്യൽമീഡിയയിൽ വൻ പിൻതുണയായപ്പോൾ ജീവനക്കാരുടെ പ്രതിഷേധം ശമിപ്പിക്കാൻ വേണ്ടിയാണ് ഇന്ത്യാവിഷൻ മാനേജ്‌മെന്റ് കലൂർ റൺവാൾ സെന്ററിൽ യോഗം വിളിച്ചത്.\nഇന്ത്യാവിഷൻ ചാനൽ എത്രയും പെട്ടെന്നു തിരിച്ചുവരുമെന്ന് ഡോ എം കെ മുനീർ; വ്യക്തിപരമായ നഷ്ടമാണെങ്കിലും ജീവിതത്തിൽ പരാജയപ്പെടാനാകില്ല; താൻ എന്നും ബലിയാടായെന്നും മുനീർ ജെ ബി ജംഗ്ഷനിൽ\nഞങ്ങളുടെ ശമ്പളമെവിടെ..? മന്ത്രി എം കെ മുനീറിനെതിരെ കോഴിക്കോട് സൗത്തിൽ ഇന്ത്യാവിഷൻ ജീവനക്കാരൻ മത്സരരംഗത്ത്; ശമ്പളവും ആനുകൂല്യങ്ങളും നൽകാതെ വഴിയാധാരമാക്കിയ ചാനൽ മുതലാളിക്കെതിരെ മത്സരിക്കുന്ന സാജന് മാദ്ധ്യമപ്രവർത്തകരുടെ പിന്തുണ\nമന്ത്രിസഭാ യോഗങ്ങളിലും പൊതു ചടങ്ങുകളിലും സുസ്‌മേരവദനനായി താങ്കൾ ഇരിക്കുന്ന ചിത്രങ്ങൾ കാണുമ്പോൾ തകരുന്നതു ഞങ്ങളുടെ നെഞ്ചകം: മന്ത്രി എം കെ മുനീറിന് ഇന്ത്യാവിഷൻ ജീവനക്കാരുടെ തുറന്ന കത്ത്\nഎന്നാൽ ശമ്പളകുടിശ്ശികയുടെ കാര്യത്തിൽ യാതൊരു തീരുമാനവും കൈക്കൊള്ളാൻ തയ്യാറാകാതിരുന്നതോടെയാണ് യോഗം വെറും പ്രഹസനമായി മറിയത്. ഇക്കാര്യത്തിൽ ജീവനക്കാർക്ക് ഒരു ഉറപ്പും നൽക്കാൻ റെസിഡന്റ് ഡയറക്ടർ ജമാലുദ്ദീൻ ഫാറൂഖി തയ്യാറായില്ല. എന്നാൽ ജീവനക്കാരുടെ ശബളം ഉടൻ നൽകുമെന്ന് പറഞ്ഞ് ഒഴിയുകയായിരുന്നു. ഒരു മാസത്തെ ശബളം തരുമോയെന്ന് ജീവനക്കാർ ചോദിച്ചത്തിന് കൃത്യമായ മറുപടി നൽകാൻ മാനേജ്‌മെന്റിന് സാധിച്ചില്ല.\nഇലക്ഷൻ മൂർദ്ധന്യാവസ്ഥയിൽ നിൽക്കുന്ന വേളയിൽ കടുത്ത പോരാട്ടം നേരിടുന്ന മുനീറിന് സാജന്റെ സ്ഥാനാർത്ഥിത്വം കനത്ത വെല്ലുവിളിയാണ്. അതുകൊണ്ട് പ്രതിഷേധങ്ങളെ ശമിപ്പിക്കുക എന്ന ലക്ഷ്യത്തോടെ മാത്രമാണ് ജീവനക്കാരുടെ യോഗം വിളിച്ചത്. 300ഓളം ജീവനക്കാർക്കാണ് ശമ്പളകുടിശ്ശിക സ്ഥാപനം നൽകാനുള്ളത്. ആനുകൂല്യങ്ങളും കൊടുക്കാനുണ്ട്. ജീവനക്കാരെ വഞ്ചിച്ച നിലപാടിനെതിരെയാണ് സാജന്റെ സ്ഥാനാർത്ഥിത്വം.\n2003 നൽ ഇന്ത്യാവിഷന്റെ തുടക്കകാലം മുതൽ സാജൻ ചാനലിലൊപ്പമുണ്ട്. ആറ് വർഷം മുമ്പ് സാജൻ ഇന്ത്യാവിഷന്റെ സ്ഥിരം ജീവനക്കാരനായി. ഐസ്‌ക്രീം പാർലർ കേസിൽ പി കെ കുഞ്ഞാലിക്കുട്ടിയുടെ പങ്ക് ഇന്ത്യാവിഷൻ പുറത്തവിട്ടപ്പോൾ സ്ഥാപനത്തിനെതിരെ നിരവധി തവണ ആക്രമണങ്ങളുണ്ടായിരുന്നു. സാജനുൾപ്പെടെയുള്ളവരെ മുസ്ലിംലീഗ് പ്രവർത്തകർ പല തവണ ആക്രമിച്ചിരുന്നു. കൂടാതെ രാഷ്ട്രീയ സംഘർഷങ്ങളിലുൾപ്പെടെ മർദ്ധനമേറ്റ സാജൻ ആശുപത്രിയിലായ സംഭവവും ഇന്ത്യാവിഷന്റെ പ്രതാപകാലത്തിന്റെ ഓർമ്മകളാണ്.\n2015 ഫെബ്രുവരിയിൽ ചാനൽ പൂട്ടിയതോടെ നിരവധി ജീവനക്കാരാണ് വഴിയാധാരമായത്. ജേർണ്ണലിസ്റ്റുകളിൽ ഏറെക്കുറെ എല്ലാവരുംതന്നെ ഇതര സ്ഥാപനങ്ങളിൽ ജോലിയിൽ പ്രവേശിച്ചിരുന്നു. എന്നാൽ, ജേർണലിസ്റ്റിതര ജീവനക്കാരിൽ പ്രബലവിഭാഗം ഇപ്പോഴും പുറത്തുണ്ട്. ചാനൽ പൂട്ടിയത് മുതൽ ജീവനക്കാരുടെ നാല് മാസത്തെ ശമ്പളം, ബ്യൂറോ എക്‌സ്‌പെൻസ്, ടാക്‌സി വാടക, ഓഫീസ് വാടക എന്നിയൊന്നും നൽകിയിരുന്നില്ല. ഇതൊന്നും ലഭിക്കാത്തതിനാൽ ഒരു വിഭാഗം ജീവനക്കാർ കടത്തിലാണ് താനും.\nഇത് പലപ്രാവശ്യം മുനീറിനെ കണ്ട് ആവശ്യപ്പെട്ടിട്ടും പണം നൽകാൻ മന്ത്രി തയ്യാറായിരുന്നില്ല. കേരളാ പത്രപ്രവർത്തക യൂണിയനും തൊഴിൽവകുപ്പും ഇടപെട്ടിട്ടും പലർക്കും പണം ഇപ്പോഴും ലഭിക്കാത്ത അവസ്ഥയാണ്. ജീവനക്കാരെ കേൾക്കാൻപോലും തയ്യാറാകാത്ത മുനീറിനെതിരായ പ്രതിഷേധം എന്ന നിലയിലാണ് സാജൻ മത്സരിക്കുന്നത്. ഇപ്പോഴും പിരിച്ചുവിടപ്പെടാത്ത ജീവനക്കാർ ഒറ്റക്കെട്ടായി മന്ത്രി എം കെ മുനീറിനെതിരെ മത്സരിക്കാൻ ഇന്ത്യാവിഷൻ പ്രതിനിധിയായി സാജനെ രംഗത്തിറക്കിയിരിക്കുന്നത്.


കഴിഞ്ഞ ദിവസത്തെ വേനൽ മഴയിലും കാറ്റിലും കൃഷി നാശം – IRINJALAKUDALIVE.com\nവല്ലക്കുന്ന് : ഞായറാഴ്ച വൈകുനേരം ഉണ്ടായ ശക്തമായ വേനൽ മഴയിലും കാറ്റിലും വലക്കുന്ന് സ്നേഹോദയ നഴ്സിംഗ് കോളേജ് സ്ഥിതിചെയ്യുന്ന പോളാലയം മഠംത്തിലെ നൂറോളം നേന്ത്ര വാഴകൾ ഒടിഞ്ഞു വിണു. ഈ മേഖലയിൽ 16 മണിക്കൂറിനുശേഷവും വൈദ്യുതിബന്ധം പുനഃസ്ഥാപിച്ചിരുന്നില്ല. കനത്ത കാറ്റിൽ ചില സ്ഥാപനങ്ങളുടെ ബോർഡുകളും നശിച്ചിട്ടുണ്ട്. ഇരിങ്ങാലക്കുടയിൽ കഴിഞ്ഞ ദിവസം പെയ്തത് 13 .1 മില്ലി മീറ്റർ മഴയാണ്.\nഞായറാഴ്ച വൈകുനേരം അഞ്ചരയോടെ ആരംഭിച്ച മഴക്ക് അകമ്പടിയായി ശക്തമായ കാറ്റും ഇടിയും ഉണ്ടായിരുന്നു. ആ സമയത്തു പോയ വൈദ്യുതിബന്ധമാണ് ഇതുവരെ പുനഃസ്ഥാപിക്കാത്തത്. ട്രാൻസ്‌ഫോർമർ തകരാറിലായത് കൊണ്ടാണ് തടസം നേരിടുന്നതെന്നും ഇത് നേരെയാക്കാൻ ശ്രമം നടക്കുന്നുണ്ടെന്നും വൈദ്യുതി വകുപ്പ് അധികൃതർ അറിയിച്ചിട്ടുണ്ട്. പിന്നീട് പകൽ 11 മണിയോടെ വൈദ്യുതിബന്ധം പുനഃസ്ഥാപിച്ചു. അടുത്ത3ദിവസത്തേക്ക് മഴയുണ്ടാകും എന്നാണ് കാലാവസ്ഥ വകുപ്പിന്‍റെ പ്രവചനം.


പ്രധാനമന്ത്രി മോഡി കേന്ദ്രമന്ത്രി സഭ ചേരാതെ രാഷ്ട്രപതിഭരണം പിന്‍വലിച്ചു.\nമഹാരാഷ്ട്ര: ധനഞ്ജയ് മുണ്ടെ ശരദ് പവാര് പാളയത്തില് തിരിച്ചെത്തി; ബിജെപിക്ക് 30 വരെ സമയം; കോണ്‍ഗ്രസ് എംഎല്‍എമാര് റിസോര്‍ട്ടിലേക്ക്\nPublished on : 23 Nov, 2019 , 1:27 pm\nമഹാരാഷ്ട്ര സര്‍ക്കാര് രൂപീകരണത്തില് നാടകീയ വഴിത്തിരിവുകള് തുടരുന്നു. അജിത് പവാറിനൊപ്പം എന്‍ഡിഎ ക്യാംപില് പോയെന്ന് കരുതിയിരുന്ന മുതിര്‍ന്ന എന്‍സിപി നേതാവ് ധനഞ്ജയ് മുണ്ടെ ശരദ് പവാര് പാളയത്തില് തിരിച്ചെത്തി. മുംബൈയിലെ പാര്‍ട്ടി ആസ്ഥാനത്ത് 'തലയെണ്ണല്' യോഗത്തിലേക്ക് ധനഞ്ജയ് കടന്നുവരികയായിരുന്നു. തങ്ങളുടെ 54 എംഎല്‍മാരില് അജിത് പവാര് ഉള്‍പ്പെടെ ആറ് എംഎല്‍എമാര് മാത്രമാണ് ഇപ്പോള് കൂട്ടത്തില് ഇല്ലാത്തതെന്നും അവര് തിരിച്ചെത്തുമെന്നും എന്‍സിപി പ്രതികരിച്ചു. അജിത് ക്യാംപിലുള്ള9എന്‍സിപി എംഎല്‍എമാരെ പ്രത്യേക വിമാനത്തില് ഡല്‍ഹിയിലേക്ക് മാറ്റുകയാണെന്ന് റിപ്പോര്‍ട്ടുകളുണ്ടായിരുന്നു. ശരദ് പവാര് പക്ഷത്തുള്ള കുറച്ച് എംഎല്‍എമാര് ഇവരെ തിരികെയെത്തിക്കാന് മുംബൈ വിമാനത്താവളം വരെ പോയെങ്കിലും വെറുംകൈയോടെ തിരിച്ചുവന്നു. താന് വിശ്വസിക്കുന്നത് ശരദ് പവാറിലാണെന്ന് അജിത്തിനൊപ്പം രാജ്ഭവനില് പോയ എന്‍സിപി എംഎല്‍എ ദിലീപ് റാവു ട്വീറ്റ് ചെയ്തു.\nഡല്‍ഹിയിലേക്ക് പോകുന്ന എംഎല്‍എമാരുടെ ലിസ്റ്റ്  \nമഹാരാഷ്ട്ര വികാസ് അഖാഡി (ശിവസേന-എന്‍സിപി-കോണ്‍ഗ്രസ് സഖ്യം) സുപ്രീം കോടതിയിലേക്ക്. സര്‍ക്കാര് രൂപീകരണം ചട്ടവിരുദ്ധമെന്ന് ഹര്‍ജി. ഗവര്‍ണറുടെ നടപടി ഏകപക്ഷീയവും ദുരുദ്ദേശപരവുമെന്നും ആരോപിക്കുന്ന റിട്ട് ഹര്‍ജിയിന്മേല് ഇന്ന് തന്നെ വാദം കേള്‍ക്കണമെന്നും സഖ്യത്തിന്റെ ആവശ്യം.\n35 എംഎല്‍എമാര് തനിക്കൊപ്പമുണ്ടെന്നാണ് ഉപമുഖ്യമന്ത്രി അജിത് പവാറിന്റെ അവകാശവാദം\nഭൂരിപക്ഷം തെളിയിക്കാന് ഗവര്‍ണര് ഭഗത് സിങ് കോഷിയാരി നവംബര് 30 വരെ സമയം നല്‍കി. ഒരാഴ്ച്ചയ്ക്കകം ഭൂരിപക്ഷം തെളിയിച്ചാല് മതിയെന്ന് ചട്ടത്തിന്റെ പേരിലാണ് മുഖ്യമന്ത്രി ദേവേന്ദ്ര ഫ്ഡ്‌നാവിസിന് സാവകാശം നല്‍കിയിരിക്കുന്നത്.\nഗവര്‍ണറുടെ നടപടി നിയമപരമായും രാഷ്ട്രീയപരമായും ചോദ്യം ചെയ്യുമെന്നും കോടതിയെ സമീപിക്കുമെന്നും കോണ്‍ഗ്രസ് വ്യക്തമാക്കി.\nകോണ്‍ഗ്രസ് എംഎല്‍എമാരെ മധ്യപ്രദേശിലേക്ക് മാറ്റും. വിശ്വാസവോട്ടെടുപ്പ് വരെ എംഎല്‍എമാരെ ഒരുമിച്ച് താമസിപ്പിക്കും.\nസവിശേഷ അധികാരമാണ് മഹാരാഷ്ട്രയില് പ്രധാനമന്ത്രി നരേന്ദ്ര മോഡി പ്രയോഗിച്ചത്. കേന്ദ്രമന്ത്രി സഭ ചേരാതെ രാഷ്ട്രപതിഭരണം പിന്‍വലിച്ചു.\nഅഞ്ച് വര്‍ഷവും ഭരിക്കുമെന്ന് മുഖ്യമന്ത്രി ദേവേന്ദ്ര ഫ്ഡനാവിസ്\nഎന്‍സിപി ശിവസേനയ്‌ക്കൊപ്പമാണെന്ന് ശരദ് പവാര് ആവര്‍ത്തിച്ചു.\nഅജിത് പവാറിന്റെ നടപടി പാര്‍ട്ടി വിരുദ്ധമാണ്. അച്ചടക്ക ലംഘനമാണ്. നടപടിയെടുക്കും.\nഅജിത് പവാര് വഞ്ചകനാണെന്നും ബിജെപി ജനാധിപത്യത്തെ അവഹേളിച്ചെന്നും ശിവസേന\nആരുടെയാണോ ഗവര്‍ണര് അവരുടെ സര്‍ക്കാര് എന്ന അവസ്ഥയെന്ന് സമാജ്‌വാദി പാര്‍ട്ടി നേതാവ് അഖിലേഷ് യാദവ്\n‘അധികാരക്കസേരയില് ഫെവികോള് ഒഴിച്ച് ഇരിക്കൂ’ ; ബിജെപിയുടെ അര്‍ധരാത്രി നാടകത്തില് പൊട്ടിത്തെറിച്ച് ഉദ്ധവ് താക്കറെ\nശിവസേനയും കോണ്‍ഗ്രസും എന്‍സിപിയും ചേര്‍ന്ന് സര്‍ക്കാര് രൂപീകരിക്കാനുള്ള നീക്കം അട്ടിമറിച്ച് എന്‍സിപി നേതാവും ശരദ് പവാറിന്റെ അനന്തരവനുമായ അജിത്ത് പവാര് ബിജെപിയുമായി ചേര്‍ന്ന് ഫഡ്‌നാവിസിനൊപ്പം സത്യപ്രതിജ്ഞ ചെയ്യുകയായിരുന്നു. അജിത് പവാറാണ് ഉപമുഖ്യമന്ത്രി. കഴിഞ്ഞ രാത്രിവരെ ശിവസേന-എന്‍സിപി-കോണ്‍ഗ്രസ് സര്‍ക്കാര് രൂപീകരണ ചര്‍ച്ചകളില് സജീവമായിരുന്ന അജിത് പവാര് ഒറ്റ രാത്രികൊണ്ടാണ് മലക്കം മറിഞ്ഞ് ബിജെപിയെ പിന്‍തുണച്ചത് അജിത് പവാറിന്റെ വ്യക്തിപരമായ തീരുമാനത്തിന്റെ പുറത്താണെന്നും പാര്‍ട്ടിയുടെ അറിവോടെയല്ലെന്നും എന്‍സിപി അദ്ധ്യക്ഷന് ശരദ് പവാര് പ്രതികരിച്ചിരുന്നു. ഈ നീക്കത്തെ പിന്‍തുണയ്ക്കുകയോ പ്രോത്സാഹിപ്പിക്കുകയോ ചെയ്യില്ലെന്നും അദ്ദേഹം വ്യക്തമാക്കിയിട്ടുണ്ട്. അസാധാരണ നീക്കങ്ങളിലൂടെ രാവിലെ 8 മണിയോടെയായിരുന്നു സത്യപ്രതിജ്ഞ. രാഷ്ട്രപതി ഭരണം റദ്ദാക്കിക്കൊണ്ടുള്ള തീരുമാനം രാംനാഥ് കോവിന്ദില് നിന്ന് പുലര്‍ച്ചെ6മണിയോടെയാണുണ്ടായത്.\nശിവസേന തലവന് ഉദ്ധവ് താക്കറെയെ മുഖ്യമന്ത്രിയാക്കി ശിവസേന എന്‍സിപി കോണ്‍ഗ്രസ് സഖ്യം ഇന്ന് സര്‍ക്കാര് രൂപീകരിക്കുമെന്ന് മൂന്ന് പാര്‍ട്ടികളും വെള്ളിയാഴ്ച വൈകീട്ട് പ്രഖ്യാപിച്ചിരുന്നു. മഹാരാഷ്ട്ര വികാസ് അഖാഡിയുടെ (വികസന മുന്നണി) മുഖ്യമന്ത്രിയായി ഉദ്ധവ് താക്കറെ തന്നെ അഞ്ച് വര്‍ഷം ഭരിക്കുമെന്നായിരുന്നു ധാരണ. അതിനിടെയാണ് ഇരുട്ടിവെളുക്കുംമുമ്പ് അജിത്ത് പവാര് മറുകണ്ടം ചാടിയത്. 288 അംഗ മഹാരാഷ്ട്ര നിയമസഭയില് 145 ആണ് സര്‍ക്കാര് രൂപീകരിക്കാന് വേണ്ട കേവല ഭൂരിപക്ഷം .ബിജെപിക്ക് 105 അംഗങ്ങളും എന്‍സിപിക്ക് 54 എംഎല്‍എമാരുമുണ്ട്.ശിവസേന 56 ഇടത്തും കോണ്‍ഗ്രസ് 44 സീറ്റിലുമാണ് വിജയിച്ചത്.അതേസമയം അജിത് പവാര് എന്‍ഫോഴ്സ്മെന്റിന്റെ നിയമനടപടികള് നേരിടുന്നുണ്ട്. അത്തരം സമ്മര്‍ദ്ദങ്ങളുടെ പശ്ചാത്തലത്തില് കൂടിയാണ് ചുവടുമാറ്റമെന്ന് സൂചനയുണ്ട്.


പോസ്റ്റര് വിവാദം; കാനത്തെ പിന്തുണച്ച് മുഖ്യമന്ത്രി രംഗത്ത് - BIGNEWSLIVE | Latest Malayalam News\nതിരുവനന്തപുരം: കാനം രാജേന്ദ്രനെതിരെ പോസ്റ്റര് പതിച്ച സംഭവത്തില് പ്രതികരണവുമായി മുഖ്യമന്ത്രി പിണറായി വിജയന്. വിവാദത്തില് സിപിഐ സംസ്ഥാന സെക്രട്ടറി കാനം രാജേന്ദ്രനെ പിന്തുണച്ച് കൊണ്ടാണ് മുഖ്യമന്ത്രി രംഗത്തെത്തിയത്.\nകാനത്തിനെതിരായ പോസ്റ്റര് വിവാദത്തില് പാര്‍ട്ടിക്കുള്ളില്‍ത്തന്നെ അഭിപ്രായ വ്യത്യാസം ഉടലെടുത്ത സന്ദര്‍ഭത്തിലാണ് മുഖ്യമന്ത്രിയുടെ പ്രതികരണം. കാനത്തിനെ സമൂഹത്തിനു മുന്നില് തരംതാഴ്ത്താനുള്ള ശ്രമത്തിന്റെ ഭാഗമായിരുന്നു പോസ്റ്ററെന്നും അതിലാണ് കേസെടുത്തതെന്നും അദ്ദേഹം പറഞ്ഞു. സംഭവത്തില് എല്‍ദോ എബ്രഹാം എംഎല്‍എയെ മര്‍ദ്ദിച്ച സംഭവത്തില് കളക്ടറുടെ റിപ്പോര്‍ട്ട് കിട്ടിയെന്നും പരിശോധിച്ച് നടപടികളെടുക്കുമെന്നും അദ്ദേഹം വ്യക്തമാക്കി.\nകൊച്ചിയില് സിപിഐ എംഎല്‍എയ്ക്ക് പോലീസ് മര്‍ദ്ദനമേറ്റ സംഭവത്തില് കാനം രാജേന്ദ്രന്റെ നിലപാട് വിമര്‍ശനങ്ങള്‍ക്ക് വഴിവെച്ചിരുന്നു. സംഭവത്തിന് പിന്നാലെയാണ് കാനം രാജേന്ദ്രനെതിരെ പോസ്റ്റര് പതിച്ച വാര്‍ത്ത പുറത്തുവന്നത്. സിപിഐ പാര്‍ട്ടി ഓഫീസിന്റെ ചുമരിലും രണ്ടു മാധ്യമസ്ഥാപനങ്ങള്‍ക്ക് മുന്നിലുമാണ് പോസ്റ്റര് പതിച്ചിരുന്നത്. പോസ്റ്ററില് എല്‍ദോ എബ്രഹാം എംഎല്‍എയ്ക്കും സിപിഐ എറണാകുളം ജില്ലാ സെക്രട്ടറി പി രാജുവിനും അഭിവാദ്യമര്‍പ്പിച്ചിരുന്നു.\nപോസ്റ്റര് പതിക്കുന്നതിന്റെ സിസിടിവി ദൃശ്യങ്ങള് പുറത്ത് വന്നതിന് പിന്നാലെ, സംഭവത്തില് രണ്ട് എഐവൈഎഫ് നേതാക്കളെയും പോലീസ് പിടികൂടിയിരുന്നു.\nTags: Chief Minister Pinarayi VijayanKanam Rajendran


സിറിയയിലെ കുട്ടികളെ ഓര്‍ത്ത് വേദനിക്കുന്നവരോട് – നേരിടം\nPosted on ഏപ്രില് 1, 2015 ജൂലൈ 31, 2018 by admin\nആഭ്യന്തര കലാപവും ഭീകര ആക്രമണവും വിദേശി ആക്രമണവും എല്ലാം സഹിക്കുന്ന സിറിയയിലെ കുട്ടികളുടെ അവസ്ഥ നമ്മേ വളരേറെ വേദനപ്പിക്കുന്നു. ആ വേദനയുടെ ഫലമായി നാം ചിത്രങ്ങള് ഇന്റര്‍നെറ്റില് പങ്ക് വെച്ച് ആശ്വാസം കണ്ടെത്തുകയാണ്. എന്നാല് ഈ ആക്രമണങ്ങള് അമ്പരപ്പിക്കുന്ന ഒരു കാര്യമല്ല. Resource Curse എന്നാണതിനെ പറയുന്നത്. പ്രകൃതി വിഭവങ്ങളാല് സമ്പന്നമായ രാജ്യങ്ങളില് നിന്ന് ചുളുവ് വിലക്ക് അവ അടിച്ചുകൊണ്ടുപോകാന് ലോക സാമ്പത്തിക ശക്തികള് ശ്രമിക്കും. അതിനുള്ള മാര്‍ഗ്ഗമാണ് ആ രാജ്യങ്ങളിലേ അരക്ഷിതാവസ്ഥ. ഇത് മദ്ധ്യ പൂര്‍വ്വേഷ്യയിലും, ആഫ്രിക്കയിലും, ഏഷ്യയിലും, ലാറ്റിനമേരിക്കയിലും എല്ലാം കാണാം. അത് വിഭവങ്ങളുടെ കാര്യം.\nഇനി ആ വിഭവങ്ങള് കൊണ്ടുണ്ടാക്കുന്ന ഉത്പന്നങ്ങളോ? ലോകം മൊത്തമുള്ള കമ്പോളങ്ങളില് അവര് അവ വിറ്റഴിക്കുന്നു. നാം അത് വാങ്ങുന്നു. എങ്കില് സിറിയയിലെ കുട്ടികളെ വേദനപ്പിക്കുന്നത് നമ്മള് തന്നെയല്ലേ?\nതീര്‍ച്ചയായും നമ്മള് ഓരോരുത്തവര്‍ക്കും മദ്ധ്യ പൂര്‍വ്വേഷ്യയിലെ ആക്രമണങ്ങളില് പങ്കുണ്ട്. നമുക്ക് അതിന് പ്രതിവിധിയില്ലേ? തീര്‍ച്ചയായുമുണ്ട്. നമുക്ക് ആ കുട്ടികളെ സഹായിക്കാനാകും.\nഎണ്ണയുടെ ഉപയോഗം കുറക്കുക.\nയാത്രകള് കഴിവതും ഒഴുവാക്കുക.\nകാര് സംസ്കാരത്തെ ബഹുമാനിക്കാതിരിക്കുക.\nകുറഞ്ഞ പക്ഷം കാറിന്റെ AC എങ്കിലും ഓഫ് ചെയ്തിടുക.\nഊര്‍ജ്ജം, രാസവളങ്ങള്, പ്ലാസ്റ്റിക് തുടങ്ങിയവയുടെ ഉപഭോഗം കുറക്കുക.\nനിര്‍ത്തിയിട്ടിരിക്കുന്ന കാറില് AC ഓണ് ചെയ്ത് വെച്ച് കാത്തുകിടക്കുന്ന കാറുകാരെ നമ്മുടെ റോഡില് ധാരാളം കാണുക. Idle cycle ല് എണ്ണ എഞ്ജിന് വളരെ കുറവ് ദക്ഷതയേ തരൂ. ദയവ് ചെയ്ത് മദ്ധ്യ പൂര്‍വ്വേഷ്യയിലെ കുരുതിക്ക് പങ്കാളികളാകാതിരിക്കൂ.\nമുമ്പത്തെ ലേഖനം മലിനീകരണമില്ലാത്ത ഫാഷന്\nഅടുത്ത ലേഖനം ചിലിയില് നിന്നുള്ള പീഡകന് പെന്റഗണിന് വേണ്ടി 13 വര്‍ഷം അദ്ധ്യാപകനായി ജോലി ചെയ്തു


AMERICA | പരിഭ്രാന്തിയിൽ അമേരിക്ക; 12 വന് നഗരങ്ങളുള്‍പ്പടെ യുഎസിലെ 35 നഗരങ്ങളില് കടല് ജലം കയറുമെന്ന് മുന്നറിയിപ്പ് - Malayalivartha.com Widgets Magazine\nപരിഭ്രാന്തിയിൽ അമേരിക്ക; 12 വന് നഗരങ്ങളുള്‍പ്പടെ യുഎസിലെ 35 നഗരങ്ങളില് കടല് ജലം കയറുമെന്ന് മുന്നറിയിപ്പ്\n12 JUNE 2019 01:43 PM IST\nകടല് ജലനിരപ്പുയരുന്നതോടെ ഭൂമിയുടെ കരഭാഗത്തില് ചെറുതല്ലാത്ത ഒരു ശതമാനം വെള്ളത്തിനടിയിലാകും. ഇതോടെ ജനവാസ മേഖലകളുള്‍പ്പടെ കടലെടുത്ത് കോടിക്കണക്കിന് അഭയാർഥികളെ സൃഷ്ടിക്കുമെന്ന കാര്യത്തിൽ സംശയം വേണ്ട. കടല് ജലനിരപ്പിന്‍റെ അളവു കണക്കിലെടുത്ത് യൂണിയന് ഓഫ് കണ്‍സേണ്‍ഡ് സയന്‍റിസ്റ്റ് എന്ന സംഘടന തയാറാക്കിയ റിപ്പോര്‍ട്ടിലാണ് അമേരിക്കയില് കടല്‍പ്പെരുപ്പത്തിന്‍റെ ഭീഷണി നേരിടുന്ന പ്രദേശങ്ങളെക്കുറിച്ചു വിശദമാക്കുന്നത്. 12 വന് നഗരങ്ങളുള്‍പ്പടെ യുഎസിലെ 35 നഗരങ്ങളില് കടല് ജലം കയറുമെന്നാണ് മുന്നറിയിപ്പ്. ഏതാണ്ട് രണ്ടരകോടി കെട്ടിടങ്ങള് വാസയോഗ്യമല്ലാതാകുകയും എന്നന്നേക്കുമായി കടലിനടിയിലാവുകയും ചെയ്യും.\nപ്രശസ്തമായ മയാമി ബീച്ചും അറ്റ്ലാന്റിക് നഗരവുമൊന്നും 2100 ല് യുഎസിന്‍റെ ഭാഗമായിരിക്കില്ല എന്നാണ് ഇപ്പോഴത്തെ പഠനങ്ങള് ചൂണ്ടിക്കാട്ടുന്നത്. ഇങ്ങനെ താപനില ഉയരുന്നത് തുടര്‍ന്നാല്, അത് സൃഷടിക്കുന്ന കടല് ജലനിരപ്പിലെ വർധനവിന്‍റെ അളവനുസരിച്ച് മയാമിയും അറ്റ്ലാന്‍റയും ഉള്‍പ്പടെ യുഎസിലെ 12 വന് നഗരങ്ങള് കടലിനടിയിലാകും. എന്നാൽ കടല് തീരങ്ങളോടു ചേര്‍ന്നുള്ള ഗ്രാമങ്ങളുടെയും ചെറുകിട പട്ടണങ്ങളുടെയും കണക്കുകള് എണ്ണിയാല് തീരാത്തതാണ്.\n2015ല് നാസ നടത്തിയ പഠനത്തില് സമുദ്ര ജലനിരപ്പിലുണ്ടാകുന്ന മാറ്റത്തിന്റെ തോത് കൃത്ത്യമായി വിലയിരുത്തിയിരുന്നു. പഠനത്തിന്റെ അടിസ്ഥാനത്തില് നിര്‍ണായകമായ പല കണ്ടെത്തലുകളും നാസ പുറത്തുവിട്ടിരുന്നു. ഇതില് രണ്ട് ദശാബ്ദങ്ങള്‍ക്കുള്ളില് ശരാശരി 90 സെന്റീമീറ്റര് വരെ കടല് ജലനിരപ്പ് ഉയര്‍ന്നേക്കാമെന്ന് കണ്ടെത്തി. മാത്രമല്ല ഭൂമിയില് ബാക്കിയുള്ള എല്ലാ മഞ്ഞും ഉരുകി വെള്ളമായാല് എന്ത് സംഭവിക്കും എന്ന് കണ്ടെത്താനുള്ള ഒരു ശ്രമവും ഗവേഷകര് നടത്തി.\nഇങ്ങനെയുണ്ടാകുന്നത് വലിയ അപകടമാണ് സൃഷ്ടിക്കുന്നത്. ധ്രുവപ്രദേശങ്ങളിലുള്ള എല്ലാ മഞ്ഞുപാളികളും ഉരുകി തീര്‍ന്നാല് കടല് ജലനിരപ്പ് ഏതാണ്ട് 65.8 മീറ്റര് ഉയരും. അതായത് 216 അടി. ഇത്രയും ഉയരത്തിലേക്ക് ജലനിരപ്പുയര്‍ന്നാല് അത് ഭൂമിയില് സൃഷ്ടിക്കുന്ന മാറ്റങ്ങള് കാണിച്ച് ഒരു അനിമേഷനും തയ്യാറാക്കിയിട്ടുണ്ട്. ഇവിടെ മാത്രമല്ല ഹിമാലയം ഉള്‍പ്പെടെയുള്ള പര്‍വതമേഖലകളിലേയും മഞ്ഞു പാളികള് ഉരുകിയശേഷമുള്ള ഭൂമിയുടെ അവസ്ഥയാണ് ആനിമേഷനില് കാണിക്കുന്നത്. ഒരു വെര്‍ച്വല് യാത്രയാണ് ആനിമേഷന്.\nഇതിനെകൂടാതെ മറ്റുപല വെളിപ്പെടുത്തലുകളും നാസ വെളിപ്പെടുത്തി. ഓസ്‌ട്രേലിയ രണ്ടായി പിളരുമെന്നും സിഡ്‌നി നഗരം കടലിനടിയിലാകുമെന്നും പഠനം പറയുന്നു. ഏഷ്യയില് മുംബൈയും, കൊല്‍ക്കത്തയും മുതല് ഷാങ്ഹായും, ടോക്കിയോയും വരെ കടലെടുക്കും. അമേരിക്കയിലെ വാഷിങ്ടണും, മിയാമിയും, ഉള്‍പ്പെടെയുള്ള തീരദേശ നഗരങ്ങളെല്ലാം കടലിനടിയിലാകും. തെക്കേ അമേരിക്കയിലെ ആമസോണ് വനങ്ങളുടെ വലിയൊരു ഭാഗം കടല് കയറും. ആഫ്രിക്കയുടെ അഞ്ചിലൊന്നു ഭാഗവും കടലെടുക്കും.\nഭൂമിയില് ആകെയുള്ളത് 20.8 ക്യൂബിക് കിലോമീറ്റര് മഞ്ഞുപാളികളാണ്. 5000 വര്‍ഷം വേണ്ടിവരും ഇത് ഉരുകാന്. എന്നാല് ഇപ്പോഴത്തെ സാഹചര്യത്തില് മഞ്ഞ് അതിവേഗത്തില് ഉരുകും,മാത്രമല്ല ഏതാനം ദശാബ്ദങ്ങള്‍ക്കുള്ളില് ഭൂമിയുടെ ശരാശരി താപനില 26.6 ഡിഗ്രി സെല്‍ഷ്യസ് ആകുമെന്നും ഗവേഷകര് പറയുന്നു.\nനിലവിലെ താപനില 14.4 ഡിഗ്രി സെല്‍ഷ്യസാണ്. ഈ താപനില ഇരട്ടിയായി വര്‍ധിക്കുമ്പോള് തന്നെ ഭൂമിയിലെ മിക്ക പ്രദേശങ്ങളിലേയും ജീവിതം ഏറെക്കുറെ ബുദ്ധിമുട്ടാകുമെന്നും നാസയുടെ ഗവേഷണത്തില് പറയുന്നു


കുറുമാന്റെ കഥകള്: എന്റെ യൂറോപ്പ് സ്വപ്നങ്ങള് - 5\nPosted by കുറുമാന് at 9:46 PM\nഅതികം എഴുതാന് കഴിഞ്ഞിട്ടില്ല എങ്കിലും, എന്നാലാകുന്നത് ഞാന് എഴുതിയിട്ടുണ്ട്.\n28/11/06 10:03 PM\nഠേ.............. ദേ പിടിച്ചോ ഒരു ഡോള്‍ബി തേങ്ങ..\nകമന്റ് വായിച്ച ശേഷം വക്കുന്നതായിരിക്കും ;)\n28/11/06 10:15 PM\nബാക്കി വേഗം വേഗം.. പ്ലീസ്...\nഒരു ആരാധന പോലെ എന്തോ ഒക്കെ തോന്നുന്നു ഇപ്പോള്. ഇപ്പോള് തന്നെ തൂത്തുകളഞ്ഞില്ലെങ്കില് പ്രശ്നമാവും :)\nഅടുത്തത് പോരട്ടെന്ന് വേഗം. ഇതും അടിപൊളിയെന്ന് പ്രത്യേകം പറയേണ്ടല്ലോ.\nദേവേട്ടാ, ആയിട്ടില്ല. ക്ഷമിച്ചിരി.\n28/11/06 10:41 PM\nവാക്കുകളേക്കാളേറെ വാകുകളുടെ ഉടമസ്ഥനോട് ബഹുമാനം തോന്നി പോകുന്നു. ശ്വാസമടക്കിപ്പിടിച്ചാണ് വായിച്ചത്.\nഇനിയും ഇങ്ങനെ ശ്വാസമടക്കിപ്പിടിപ്പിക്കാതെ ആറാം ഭാഗം വരട്ടേ...\n28/11/06 10:47 PM\n28/11/06 10:55 PM\nഇതെഴുതിയ താങ്കളെ എനിക്കെത്ര അഭിനന്ദിച്ചാലും മതിയാവുകയില്ല. ഞാന് അടുത്തൊന്നും ഇത്രക്കും ത്രില്ലോടെ ഒന്നും വായിച്ചിട്ടില്ല. അതിഭയങ്കരം അതിഭയങ്കരാ....\nറിയലി ഗ്രേറ്റ്. റിയലി.\nനമിച്ചിരിക്കുന്നു, ബൈ ആള് മീന്‍സ്!\n28/11/06 11:08 PM\nഹൌ!വിശാലേട്ടാ ഇച്ചിരെ പതുക്കെ അലറൂ. എന്റെ ചെവി പൊട്ടിപ്പോയി :)\nകുറുമാന് ചേട്ടാ...എനിക്ക് വയ്യ! അടുത്തതു വേഗാവട്ടെ ചുള്ളാ :)\nബാറ്റണ് ബോസിന്റെ നോവല് വായിക്കുന്നപോലെ ശ്വാസം അടക്കിപ്പിടിച്ച് വായിച്ചു. അവസാന രംഗം കഴിഞ്ഞപ്പോള് മനോരമയിലെ നോവല് നിര്‍ത്തിയ മട്ടായിപ്പോയി. അടുത്ത ലക്കം ഇനി എന്ന് റിലീസ് ആകും?\n28/11/06 11:50 PM\nഹാറ്റ്സ് ഓഫ് കുറൂ.....\nടെങ്ങ്ഷന് (കട: ഇടി) അടിച്ചു അടുത്തതിനായി കാത്തിരിക്കുന്നു.\n28/11/06 11:59 PM\nകുറുമേട്ടാ..മുകളിലെല്ലാവരും പറഞ്ഞതും പിന്നെയെന്റേതും ചേര്‍ത്ത് ഒരൊന്നൊന്നര കമന്റ്..\nഇതിലും നന്നായി ആശയം പ്രകടിപ്പിയ്ക്കണേല് എനിയ്ക്ക് പറയാനറിയില്ല..\nഅടുത്ത പോസ്റ്റ് പെട്ടെന്നാക്കണം..കാത്തിരിപ്പ് അസ്സഹനീയം..സത്യം .\n29/11/06 2:02 AM\nഏതോ യൂറോപ്യന് യുദ്ധവീരന്റെ കഥ പോലെയുണ്ടല്ലോ!\nഎന്നിട്ട് സ്വിറ്റ്സര്‍ലണ്ടിലെ രാജകുമാരിയെ രക്ഷിച്ചോ? :)\n29/11/06 7:36 AM\nമാര്‍വെലസ്! നമുക്കൊതൊരു പുസ്തകമാക്കണം!\nബാറ്റണ് ബോസിന്റെ നോവല് വായിക്കുന്നപോലെ ശ്വാസം അടക്കിപ്പിടിച്ച് വായിച്ചു....\nശ്രീജിത്തേ, ഈ കമന്റ് വേണ്ടായിരുന്നു.\n29/11/06 7:37 AM\nപറഞ്ഞതൊന്നും വീണ്ടും ആവര്‍ത്തിക്കുന്നില്ല. അടുത്തഭാഗം പോന്നോട്ടെ.\n29/11/06 7:51 AM\nഎന്റെ പൊന്നു കുറുമഗുരോ,\nഅറിയാമ്മേലാഞ്ഞിട്ട് ചോദിക്കുവാ, ഒടുക്കത്തെ ധൈര്യമാണല്ലേ? വെറുതെയിരിക്കുമ്പോ ജര്‍മ്മനിക്കു പോകുക, ഇടക്ക് ഫ്രാന്‍സില് ഇറങ്ങിക, പിന്നെ സ്വിസ് ബോര്‍ഡര് ക്രോസ്സ് ചെയ്യുക...\nഅപാരവിവരണം, ഇതൊക്കെ നടന്നു എന്ന് വിശ്വസിക്കാന് തന്നെ പ്രയാസം. എന്നാലും ഇതൊക്കെ നടന്നതാണ് എന്നുറപ്പാണ്, കാരണം ഈ അനുഭവങ്ങളുടെ ചൂട് ആണല്ലോ കുറുമാന് എന്ന ആളിന്റെ ബലം.\n29/11/06 7:57 AM\nവായിച്ചു നിര്‍ത്തിയപ്പോള് കവിരലുകള് റൈന് നദിയിലെ വെള്ളം പോലെ മരവിച്ചു.. കമന്റെഴുതാനാവുന്നില്ല.\nഒരുപാട് കാത്തിരിപ്പില്ലാതെ അടുത്ത ഭാഗമിടൂ.\n(അതിനിടെ, പിയര് ഞാനായിരുന്നൂന്നൊക്കെ തോന്നണുണ്ട്)\n29/11/06 7:59 AM\nകൊറേ നാളായിട്ട് സഹിക്കുന്നു കുറുമാനേ. മുനയില് നിര്‍ത്താതെ എഴുതിത്തീര്‍ക്കൂന്നേ..! :)\nനന്നായിരിക്കുന്നു. തുടര്‍ച്ചയായി ഇതു പോലെ വായിച്ചു വന്ന മറ്റൊരു കൃതിയില്ല, ബുലോഗത്തില്. ആശംസകള്.\n29/11/06 8:12 AM\nതാങ്കളുടെ “എന്‍റെ യൂറോപ്പ് സ്വപനങ്ങല്” വായിക്കുന്നു. ബ്ലോഗ് എഴുത്തുകാരില് എന്‍റെ അറിവില് ബ്ലോഗ് സാഹിത്യ അവാര്‍ഡ് കിട്ടിയിട്ടുള്ളത് ഒരാള്‍ക്ക് മാത്രമാണ്.\nനിസ്സംശയം പറയാന് ആഗ്രഹിക്കുന്നു. അടുത്തത് താങ്കള്‍ക്ക് തന്നെ.\nഎത്ര വായിച്ചാലും മതിയാകാത്ത സുന്ദരമായ രചന.\nതാങ്കള് വീണ്ടും വീണ്ടുമെന്നെ അത്ഭുദപ്പെടുത്തുന്നു.\n29/11/06 8:13 AM\nകുറുജീ..ഇത് വല്ലാത്തൊരു ചെയ്ത്തായിപ്പോയല്ലോ ?\nആകാംക്ഷയുടെ തണുത്തുറഞ ജലത്തിലേക്ക് ഞങ്ങളെ എടുത്തെറിഞ്ഞിട്ട് താങ്കള് കമ്പ്യുട്ടര് ഓഫ് ചെയ്തിട്ട് പോയി അല്ലേ...ദേ ഞങ്ങളോ ശ്വാസംകിട്ടാതെ കൈകാലിട്ടടിച്ച്, തണുത്ത് മരവിച്ചങ്ങിനെ...പ്ലീസ് ഒന്ന് വേഗം. ഭാഗം 6\n29/11/06 8:26 AM\nകുറുമാന് മാഷേ, ആ കാലൊന്നു നീട്ടുമോ? പേടിക്കണ്ട, കാലു വാരനല്ല. ഒന്നു തൊട്ടു വന്ദിക്കാനാ. സമ്മതിച്ചിരിക്കുന്നു. അപാര ധൈര്യം തന്നെ. ഇതു വരെ എഴുതിയതെല്ലാം വായിച്ചെങ്കിലും കമന്റ് ഇടുന്നതാദ്യം. പെട്ടെന്നു തന്നെ ബാക്കി കൂടി പോരട്ടേ.\n29/11/06 8:29 AM\nശരിക്കും ആസ്വദിച്ചു തന്നെ വായിച്ചു , വളരെ നല്ലവിവരണം , അടുത്തത് പോരട്ടെ!!\n29/11/06 9:06 AM\nകുറുമാന് ജീ, ശ്വാസമടക്കിപ്പിടിച്ചിരുന്ന് വായിച്ചു. മറ്റു കമന്റേറ്റര് മാര് പറഞ്ഞതില് നിന്നും വ്യത്യസ്ഥമായൊരു കമന്റില്ല. അടുത്ത ഭാഗം എന്ന് വരുമെന്നു പറയൂ..(ഓ.ടോ : കുട്ടിസ്രാങ്കിന് ഇത്ര ശക്തിയുണ്ടെന്നറിയില്ലായിരുന്നു.)\n29/11/06 9:25 AM\nബ്ലോഗില് ആദ്യം അംഗീകരിക്കപ്പെട്ട ബ്ലോഗ്ഗര് ശ്രീ. കലേഷ് ആയിരുന്നു (ബ്ലോഗ്ഗ് രത്ന)\nയു എ ഇ ബ്ലോഗേഴ്സിന്റെ ആദ്യ മീറ്റില് അദ്ദേഹത്തെയും ആദരിക്കുകയുമുണ്ടായി.\nരണ്ടാമതായി ശ്രീ. സജീവ് എടത്താടന് (വിശാല മനസ്കന്) ആയിരുന്നു. അദ്ദേഹത്തേയും അതേ മീറ്റില്\nവെച്ച് തന്നെ ആദരിച്ചിരുന്നു.\n29/11/06 10:10 AM\nകുറുമാനേ ഇപ്പോ വെള്ളത്തിലേയ്ക് ചാടിയല്ലേ ഇരിക്കണേ.. വേഗം തീര്‍ക്ക് അല്ലെങ്കില് ജലദോഷം പിടിയ്കും..\nഇതൊക്കെ അമ്മ വായിയ്കുന്നുണ്ടാവില്ലേ? പാവം.\n(എന്തായാലും ഈ 50 രുപയ്ക് ഒരു സ്വര്‍ണമാലയൊന്നും കിട്ടാന് പോണില്ല, എന്നാ പിന്നെ ബിയര് അടിയ്കാംന്ന്!! ഈ ചെക്കനെ എന്താ വേണ്ടേ? )\nരാഗേഷേട്ടാ, കൊള്ളാം. വീണ്ടും സസ്പൻസ്!!!\n29/11/06 10:35 AM\nതൊഴുത് നില്‍ക്കുന്നു. ആ ധൈര്യത്തിന്റെയും നിശ്ചയദാര്‍ഢ്യത്തിന്റേയും കാല് ഭാഗം കിട്ടിയിരുന്നെങ്കില്.....\nടെന്‍ഷന് സുഖമില്ലാത്ത എര്‍പ്പാടാണ്. മൂന്നാമത്തെ പൊറോട്ട ഓര്‍ഡര് ചെയ്ത് പകുതിയാവുമ്പൊ ബീഫ് കറി തീര്‍ന്ന പോലെ.. :-)\n29/11/06 11:07 AM\nഎനിക്കിപ്പോഴും മനസ്സിലാകാത്തതു നേരെ ചൊവ്വെ വിസ ഒപ്പിച്ചു പോകാനിത്ര പാടാണോ..\nഈ വേലി ചാടാന് പോയതൊക്കെ വെച്ചു നോക്കുമ്പോ പാരീസിലിറങ്ങീയത് ഒന്നുമല്ല. ഇനി ഇതിലും വലുതാണോ വരാനിരിക്കുന്നത്\n29/11/06 11:23 AM\nകുറുമാനെ വിളിക്കണം എന്ന ആഗ്രഹം കഷ്ടപ്പെട്ട് ഒതുക്കി നിര്‍ത്തിയിരിക്കുകയാണ് ഞാന്. വിളിച്ചാല്, എന്താ ക്ലൈമാക്സ് എന്ന് ചോദിച്ചു പോവും. എനിക്ക് പറഞ്ഞു കേള്‍ക്കണ്ട, വായിച്ചറിയാനാ ഇഷ്ടം.\nപി.എസ്. :- രാത്രി എട്ടരക്കുള്ള അവസാനത്തെ വണ്ടി നേരത്തെയെങ്ങാനും പോയിക്കളഞ്ഞാല് മൂന്ന് കിലോമീറ്റര് നടക്കണമല്ലോ എന്ന് വിചാരിച്ച് എട്ടേകാല് കഴിഞ്ഞാല് ആലത്തൂരിലേക്ക് പോലും പോവാന് മടിക്കുന്ന എനിക്ക്, ഇതൊന്നും വായിച്ചിട്ട് ഒരു ത്രില്ലും തോന്നണില്ല്യാ.. ഹേയ് ഇല്ല്യാ.. സത്യം!!\n29/11/06 11:47 AM\nവിശാലന് നേരത്തെ പറഞ്ഞത് താങ്കള് ഒരു മഞ്ഞ്‌മലയാണെന്നാണു.എനിക്കു ഇപ്പോള് തോന്നുന്നു ഇത് വെറും മഞ്ഞുമലയല്ല.സാക്ഷാല് ഹിമാ‍ലയം തന്നെയാണെന്നു.\n29/11/06 12:06 PM\nഅല്ല ദൈവമെ ..തെന്തൊക്കെയാ!..ഞാന് അടുത്ത ജന്മത്തില് കുറുമാനായി ജനിച്ചോട്ടെ..ന്നിട്ട് കണ്ട പുഴയും ചാടി വഴിക്ക് കണ്ട കാപ്പിരീസിന്റെ കൂടെ കാപ്പിയും കുടിച്ച്..ഹാ.ഹാ..ഹായ്!\n29/11/06 12:13 PM\nശരിക്കും ആ‍സ്വദിച്ചു വായിച്ചു.\n29/11/06 12:29 PM\nകുറുമാന് :) വായിച്ചു. ഇനി അടുത്ത ലക്കം.\nബാഗുംകൊണ്ടവരു മുങ്ങിയോ? മുങ്ങിയ കുറുമാന് അപ്പുറത്തു പോങ്ങിയോ, അതോ ഇക്കരെത്തന്നെ പൊങ്ങിയോ? പിന്നീടെന്തു സംഭവിച്ചു....\n29/11/06 1:44 PM\nകുറുമാനെ, ഇത്ര ത്രില്ലിങ്ങ് സ്റ്റോറി. അതും ആത്മകഥ. എവിടെയും കണ്ടിട്ടില്ല. കുറുമാന് ഒരു ‘കുറു’മാന് അല്ല ‘വലു’മാന് ആണ്.\nഈ പഹയനെ കണ്ടാല് പറയുമോ ഇത്തരം പരിപാടികളെല്ലാം കഴിഞ്ഞിട്ടാണ് ചെണ്ടകൊട്ടാന് നടക്കുന്നതെന്ന്?\n29/11/06 2:22 PM\nunbelievable. vere comment parayan vakkukal onnum thanne kittunnnilla. oro bhagavum stop cheyyunnathu akamshayude mulmunayil niruthikkondanu. ithrayum njan orikalum pratheekshinchirunilla.\nnjan naale oru kuppiyumayi veettilekku varunnnundu....\nസത്യം കുറുമാനേ, വക്കാരി പറഞ്ഞത് സത്യം!\nആ നായക്കളുടെ കുര കേട്ടതോടെ ശരിക്കും നെഞ്ചിടിപ്പ് കൂടി... കുറുമാന് ഭയന്നതിലും കൂടുതല് ഞാന് ഭയന്നു.\nപിന്നെ, മദാമ്മ പോലീസ് അതും കൂടെ അഴിപ്പിച്ചപ്പോഴാ... ഞാനൊന്ന് നോര്‍മല് ലെവലിലേക്ക് വന്നത് ;)\nഇതെഴുതുന്നത് കുറുമാന് ഞങ്ങളുടെ കൂടെ നിന്നാണല്ലോ എന്ന് ചിന്തിക്കുമ്പോള് മാത്രേ, ആ കഥ വായിക്കുന്നതിന്‍റെ എഫക്ട് ഒന്നടങ്ങുന്നുള്ളൂ.\nഗ്രേറ്റ് കുറുജീ... ഗ്രേറ്റ്!\n29/11/06 2:44 PM\nഅസ്സലായി ചേട്ടായീ അസ്സലായി...\nവെറുതെ പറയുന്നതല്ല, സത്യമായിട്ടും.....\nവളരെ ലളിതമായ , വായനക്കാരനെ ഒപ്പം കൂട്ടിക്കൊണ്ട് പോകുന്ന തരത്തിലുള്ള എഴുത്ത്.\nഎന്നാലും ആ ധൈര്യം അപാരം തന്നെ..\nസകലമാന ഉടയിപ്പു പരിപാടികളും കയ്യിലുണ്ടായിരുന്നു അല്ലേ?...\n29/11/06 2:50 PM\nഹഹ, ഞാനും ദേ റൈന് നദിയിലേക്കു എടുത്തുചാടി. ഇനി നീന്താനുള്ള വഴി പറയൂ. 200 മീറ്റര് 2000 കി.മീ. പോലെ തോന്നുന്നു. ഈ തണുത്തുറഞ്ഞ വെള്ളത്തില് ഇനി എത്രനേരം?? :(\n29/11/06 3:12 PM\nകുറുമാന്റെ യൂറോപ്പ് കഥകളെന്റെ യൌവനത്തെ നാണിപ്പിക്കുന്നു.\nവെറുതെ കളഞ്ഞ (ആ പ്രായമെങ്ങിനെ കൊഴിഞ്ഞ് പോയി എന്ന് പോലുമെനിക്കോര്‍മ്മയില്ല)\nയൌവനത്തിന്റെ അലോസരപ്പെടുത്തലുകള് എന്നില് ഉയര്‍ത്തുന്ന മറ്റൊരു യൌവനത്തിന് ജീവിത കഥ.\nനേരിട്ട് കേട്ടതിനേക്കാളും മനോഹരമായി പകര്‍ത്തിയിരിക്കുന്നു.\n29/11/06 3:18 PM\nപിയര് അതാണ് സ്വിസ്റ്റര്‍ലാന്‍ഡ് എന്ന് ചൂണ്ടിക്കാണിച്ചപ്പോള്, ഞാന് മാമുക്കോയ അക്കാണുന്നതാണ് ദുബായ് എന്ന് പറഞ്ഞതോര്‍ത്തുപോയി.\nപക്ഷേ, ഈ കഥ അവിടെയും നില്‍ക്കുന്നില്ലല്ലോ!\n29/11/06 3:25 PM\nപണ്ട് പൈക്കൊ ക്ലാസിക്ക് കഥകള് ആകാംക്ഷയോടെ ഇരിന്ന് വായിക്കുമായിരിന്നു .. ഒലിവര്‍ട്വിസ്റ്റ് .. മോണ്ടി ക്രിസ്റ്റോ തുടങ്ങിയ കഥകള് വായിക്കുന്നൊരു അനുഭൂതി .. ഇന്നിന്‍റെ വായനകള് ബൂലോകത്ത് ഒതുങ്ങിയെന്ന പരിതാപമുണ്ടായിരിന്നു എന്നാല് ഓരോ ബ്ലോഗിലേക്ക് ഇറങ്ങിചെല്ലുമ്പോഴും ആത്മാര്‍ത്ഥമായ എഴുത്തുകള്‍ക്കിടയിലൂടെ സഞ്ച്ചരിക്കുംതോറും ഇതൊരു ഭാഗ്യമായി കാണുന്നു കുറുമാനെ പോലുള്ളവരുടെ തീവ്രാനുഭവങ്ങള്‍ക്ക് മുന്‍പില് എന്‍റെ ആത്മകഥക്ക് പോലും പ്രസക്തിയില്ലാതവുന്നു എന്നത് വലിയ സത്യം .. ദിവസേന5ഡിഗ്രി തണുപ്പുള്ള വെള്ളത്തില് കുളിക്കുമ്പോള് എന്‍റെ തല ശരിക്കും മരവിക്കും അതുപോലെ നെഞ്ചും .. അപ്പോള് 200 മീറ്റര് നീന്തേണ്ടി വരിക എന്നുവെച്ചാല് .. അത് തികച്ചും അസഹനീയം തന്നെ .. ഇതെല്ലാം ജീവിതത്തിനെ ലക്ഷ്യ് പ്രാപ്തിക്ക് വേണ്ടി .. ഇത്രയും കഷ്ടപ്പെട്ട കുറുമാന് ഇപ്പോഴും ഒന്നും നേടിയിട്ടിലെങ്കില് .. ഇല്ല എനിക്ക് വിശ്വാസമുണ്ട് ഇതെല്ലാം ദൈവത്തിന്‍റെ പരീക്ഷണങ്ങളായിന്നു എന്ന് .. കുറുമാന്‍റെ മനോധൈര്യത്തേയും ശാരീരിക ക്ഷമതയേയും പരീക്ഷിച്ച് ദൈവം മുന്നില് കണ്ടൊരു സ്ഥാനത്ത് ഇരുത്താനും ജീവിതത്തെ അതി ധീരതയോടെ മുന്നോട്ട് നയിക്കാനുമുള്ള ദൈവത്തിന്‍റെ അതികഠിനമായ പരീക്ഷണം ... എനിക്ക് വിശ്വാസമുണ്ട് ജീവിതത്തില് ഒരിക്കലെങ്കിലും ഒരു നാള് ഞാന് കുറുമാനുമായിരുന്ന് സംസാരിക്കുമെന്ന് ... അടുത്ത ഭാഗം വായിക്കാന് വേണ്ടി ഞങ്ങള് എല്ലാവരും കാത്തിരിക്കുന്നു\nകുറുംസെ, എന്തൊരു ആകാംഷ! ശ്വാസമടക്കിപ്പിടിച്ചിരുന്നു വായിച്ചു. ന്നിട്ടെന്തുണ്ടായി? അടുത്തതു വരട്ടെ\nവിന്‍ററില് ഞങ്ങളിവിടെ ഐസുകട്ടയുടെ മുകളില്, കമന്നടിച്ചു വീഴല്, കൂരേംകുത്തി വീഴല് എന്നിവ കളിക്കുന്ന തണുത്തുറഞ്ഞു കിടക്കുന്ന സമ്മറില് പോലും വിറച്ചു വിറകു പരുവമാകുന്ന വെള്ളത്തില് കുറു ചാടീന്നൊ - ബയങ്കരന്\nസകലമാന ദൈവങ്ങളേയും മനസ്സില് കരുതി ഞാന് വെള്ളത്തിലേക്ക് ചാടി.\nസകലമാന ഡിറ്റ്ക്ടീവ്, മാന്ത്രിക സീരിയലുകാരും കുറുമാന്റെ അഡ്രസ്സ് തേടി ഇടവേള ബാബുവിന്നേയും ഇന്നസെന്റിനേയും വിളിച്ചുകൊണ്ടിരിക്കയാ‍ണെന്നറിയുന്നു.\n(ഞാന് നാട്ടിലല്ലാഞ്ഞതു ഭാഗ്യം!)\nഇനി ഒരു ‘വാഗമണ്‘ സീരിയലില് വെള്ളിയാഴ്ച നിര്‍ത്തി, തിങ്കളാഴ്ച തുടരുന്ന പോലെ ‘കുറുമണ്’ പറയുമോ: ‘ച്ഛേ, എന്തൊരു നശിച്ച പേടിസ്വപ്നം’\n-കാലെവിടെ....ഒന്നു തൊട്ടു നമിക്കാനാ!\n29/11/06 4:11 PM\nആത്മകഥേ, താങ്കളും പൈകൊ ക്ലാസ്സിക്കിന്‍റെ ആരാധകനായിരുന്നൊ - ഇപ്പോഴാണതിനെപ്പറ്റി ഓര്‍ക്കുന്നത് ചെറുപ്പത്തില് ഞങ്ങള് മൂന്നു നാലു സുഹ്രുത്തുക്കള് ഒരു പൈക്കൊ ക്ലാസ്സിക്കു പോലും വിടാതെ വായിച്ചിരുന്നു- കടയില് ചെന്ന് “ഒരു ഒലിവര് ട്വിസ്റ്റ്, ഒരു മോണ്ടി ക്രിസ്റ്റൊ എന്നിങ്ങനെയായിരുന്നു ചോദിക്കുന്നത്- ഒരു പ്രാവശ്യം വന്നത് “ചന്ദ്രഗുപ്ത മൌര്യന്“ ആയിരുന്നു എന്‍റെ സുഹ്രുത്തും ഞാനും കൂടി വാങ്ങാന് പോയി- ലവന് ചെന്നിട്ടു പറഞ്ഞു “ ഒരു ചന്ദ്രഗുപ്ത മൈരന്“.\nഇഷ്ടനിപ്പോ രണ്ടു പിള്ളാരൊക്കെ ആയെങ്കിലും ചന്ദ്രഗുപ്താ എന്നു വിളിക്കുമ്പൊഴെ അവന് പറയും “പ്ലീസ്”\nകുറൂ, ഓഫിനു മാപ്പ്\nസ്വന്തം പാസ്പോര്‍ട്ടടക്കം സകലതും അല്പം മുമ്പ് മാത്രം പരിചയപ്പെട്ട ചില ആള്‍ക്കാരെയും ഏല്‍പ്പിച്ചിട്ടുള്ള ആ വെള്ളത്തിലേക്കുള്ള ചാട്ടം ചിന്തിക്കാന് പറ്റുന്നില്ല...\nഏകദേശം ഒരു jumanji സിനിമ കണ്ട ഒരു ഫീലിങ്ങാവും ഈ കഥ നിര്‍ത്തിയാല്!\nബാക്കി മെയില് അയക്കാം!\n29/11/06 6:30 PM\nസത്യം പറ കുറുമാനണ്ണാ, നിങ്ങള്‍ക്ക് കള്ളക്കടത്തായിരുന്നില്ലെ തൊഴില്? സ്വര്‍ണ്ണ ബിസ്കറ്റ്, ഹെറോയിന്, ബ്രൌണ് ഷുഗര്, കൊക്കൈന്, എല്.എസ്.ഡി, ചന്ദന തൈലം, പഞ്ചലോഹ വിഗ്രഹങ്ങള്... എന്തായിരുന്നു നിങ്ങള് അന്ന് കടത്താനുദ്ദേശിച്ച ചരക്ക്?\n29/11/06 6:53 PM\n:-O :-O :-O :-O :-O :-O :-O :-O :-O :-O :-O :-O :-O :-O :-O :-O :-O :-O :-O :-O :-O :-O :-O :-O :-O\n29/11/06 10:06 PM\nഒറ്റ ഇരിപ്പിനാണ് വായിച്ചത്, എല്ലാ ലക്കവും, അതെന്റെ ഒരുപാട് സമയം എടുത്തു, പക്ഷെ എനിക്ക്\nഅത് നഷടമായില്ല എന്നവസാനത്തില് മനസ്സിലായി, ശരിക്കും ത്രില്ലിങ്ങ്.\nകാത്തിരിക്കുന്നു അടുത്ത ലക്കത്തിനായി\n29/11/06 10:12 PM\nവൗ കുറുമാന് വൗ !!\nവാക്കുകളൊന്നും കിട്ടുന്നില്ല. ആലോചിക്കാന് നേരവുമില്ല. ലഞ്ച് ബ്രേക്ക് കഴിയാറായി.\nപക്ഷേ ഒരു കാര്യം പറയാം. തന്നെ സമ്മതിച്ചിരിക്കുന്നു. സത്യത്തില് ഇപ്പോള് തന്നോട് എനിക്ക് അസൂയയാണ്.\nഫോണ് നമ്പര് ഒന്നു തരുമോ, നേരിട്ട് വിളിച്ച് ഒന്ന് അഭിനന്ദിക്കാനാണ്. തന്നെയൊന്ന് വിളിയ്ക്കണമെന്ന് കുറെ നാളായി ഓര്‍ക്കുകയും ചെയ്യുന്നു.\nmy email is caught by spam mail, so removing it\n30/11/06 12:20 AM\nദിവാ, എന്റെ ഫോണ് നമ്പര്\n30/11/06 8:33 AM\nബഹുമാനം ആരാധന പിന്നെ എന്തൊക്കെയോ ഒക്കെ തോന്നുന്നു. ശ്വാസമടക്കിപ്പിടിച്ച് ഒറ്റയിരിപ്പിനാണ് വായിച്ച് തീര്‍ത്തത്.\nഎല്ലാ ലക്കവും വായിക്കുന്നു,\nആദ്യ ലക്കത്തില് ഒരു നിര്‍മ്മല ഹൃദയനെ ഞാന് കണ്ടു എന്നെഴുതി. ഇന്നലെ“വേലുത്തമ്പി ദളവാ”വായിക്കുകയായിരുന്നു.\nരാജാവിന്‍റെ പട്ടാളക്കര് ആ ഭവനം വളഞ്ഞു.രക്ഷപ്പെടാന് ഒരു പഴുതുമില്ലാതെ തമ്പി തന്‍റെ തല വീശാന് അനുജനോടു് പറഞ്ഞു.\nവിസമ്മതിച്ചു നില്‍ക്കുന്ന അനുജന്‍റെ മുമ്പില്,\nതന്‍റെ തുടിക്കുന്ന ഹൃദയം അറിയാവുന്ന തമ്പിയുടെ കഠാര തുളഞ്ഞു കയറി.\nഎന്നിട്ടും മരിക്കാതെ കിടന്നദ്ധേഹം,അനുജനോടു യാചിച്ചു.എന്‍റെ തല വെട്ടൂ.\nകുറുമാന്‍റെ ആ തണുത്ത വെള്ളത്തിലേക്കുള്ള ചാട്ടം കണ്ടതിനു ശേഷം ഞാന് പുസ്തകം അടച്ചു വച്ചു.\nമറ്റൊരു വേലുത്തമ്പി എന്‍റെ മുന്നില് നില്‍ക്കുന്നതായി എനിക്കു തോന്നി.Great.\n30/11/06 11:34 AM\nജീവിതത്തിന്റെ ചില ദശാസന്ധികളില് കൈവശമുള്ള വിദ്യ, ധനം, ശക്തി എന്നിവയൊന്നും ഒന്നിനും ഉത്തരമാകാതിരിക്കുമ്പോള് സ്വയം ഒരു ട്രോമയിലേയ്ക്കു തള്ളിയിടുക ചിലര്‍ക്കെങ്കിലും പതിവാണെന്നു തോന്നുന്നു. പറഞ്ഞറിയിക്കാനാവാത്ത എന്തോ ത്രില് അതിലുണ്ടു്. കുറുമാന് പീറ്ററിനും കൂട്ടര്‍ക്കും കള്ളുവാങ്ങി കൊടുത്തപ്പോള് തോന്നിയതതാണു്. മറ്റൊരു കാര്യം പറയുകയാണെങ്കില് എഴുത്തു തന്നെ, ഇത്തരം ട്രോമകളിലേയ്ക്കു സ്വയം തള്ളിയിടുന്നതാണു്. ആകാംക്ഷയോടെ ആറാം ലക്കത്തിനു കാത്തിരിക്കുന്നു.\nവായിയ്ക്കാന് അല്‍പം വൈകി ക്ഷമിയ്ക്കു..\nഇതിപ്പൊ മനുഷ്യന്റെ ക്ഷമ പരിശോധിയ്ക്കലായല്ലൊ.. അടുത്ത ഭാഗം വേഗം എഴുതു..\nകുറുമാന്‍ജി എഴുതിയ കഥ എനിയ്ക്ക് നല്ലവണ്ണം മനസ്സിലായി.\nമനസ്സിലാകാതെ പോയത് പെരിങ്ങോടന് എഴുതിയ കമന്റ് ആണ്..\n30/11/06 1:23 PM\nവീണ്ടും പറയട്ടെ,യൂറോപ്പ്യന് സീരീസ് ചരിത്രം കുറിക്കുന്ന ഹിറ്റാകും എന്നതില് സംശയമില്ല.\nധാരാളം റിസ്കുകള് എടുത്തിട്ടുണ്ടെങ്കിലും, ഇതു പോലെയുള്ള കഥകള് ചിലരില് നിന്ന് കേള്‍ക്കാനുള്ള ഭാഗ്യം ഉണ്ടായിട്ടുണ്ടെങ്കിലും, ഇത്....എല്ലാറ്റിനേയും കടത്തിവെട്ടിയിരിക്കുന്നു.\nഎന്റെ നമോവാകം കുറുജീ ...ഈ ധൈര്യത്തിന്.\nചെയ്യാന് തോന്നുന്നത് ചെയ്തിരിക്കും എന്ന ഈ നിശ്ചയദാര്‍ഡ്യത്തിന്.\nവേ റ്റു ഗോ മാന്!\n30/11/06 1:51 PM\nപണ്ട് മനോരമയിലും മറ്റും ആഴ്ചയ്ക്കാഴ്ചയ്ക്ക് കാത്തിരുന്ന് വായ്ക്കുന്ന് ക്രൈത്രില്ലറുകള് ഓര്‍മ്മ വരുന്നു, “ബ്ലും” - തുടരും,\n30/11/06 2:02 PM\nതിരക്കുകാരണം ബ്ലൊഗ് വായന ഇപ്പോള് വളരെ കുറവാണ്. ഇന്നലെയും ഇന്നുമായി മുഴുവനും വയിച്ചു..\nവളരെ നന്നായിട്ടുണ്ട്.. ബാക്കിക്കായി കാത്തിരിക്കുന്നു..\n30/11/06 2:03 PM\nകൂറുജി, എല്ലാം വായിച്ചീട്ടേ കമന്റിടൂ എന്നോര്‍ത്തിരുന്നതാ :( ഈ ചാട്ടം കണ്ടീട്ട് എങ്ങനെ മിണ്ടാതിരിക്കും.\nഅനുഭവങ്ങള് തരുന്ന അധിക ധൈര്യം: അതിനോട് കിടപിടിക്കുന്ന ധൈരങ്ങള് ഉണ്ടാവില്ലയിരിക്കും.\nമലയാളിയ്ക്ക് അനുഭവങ്ങള് ഇല്ലാത്തത് കൊണ്ടാണ് നല്ല സാഹിത്യം വരാത്തത് എന്നല്ലേ പ്രശസ്തനായ നിരൂപകന് പറയുന്നത്. ഇമ്മാതിരി അനുഭവങ്ങള് ഉള്ളവര്‍ക്ക് എഴുതിയാല് അപ്പോള് നന്നാവാതിരിക്കാന് തരമില്ല.\n30/11/06 3:04 PM\nകുടിയന്മാ‍രുടെ മേലുള്ള കള്ളിന്റെ ഈ ഫെവിക്കോളിസം വക്കാരിക്ക് ഒരു ഗവേഷണവിഷയമാക്കാവുന്നതാണ്.\n1/12/06 12:24 AM\nപേടിയാവണു ഇതു വായിച്ചിട്ടു.\nധൈര്യം അസാമാന്യം തന്നെ ട്ടോ.\n1/12/06 4:42 PM\nതുടര്‍ക്കഥ വായിക്കാന് താല്പര്യമില്ലാത്തത് കാരണം എല്ലാ ഭാഗവും പുറത്തിറങ്ങണതുവരെ വായിക്കില്ലാന്ന് വിചാരിച്ചിരിക്കുകയാരുന്നു. കണ്ട്രോള് പോയി! എല്ലാം വായിച്ചു. എന്താ കഥ! ആത്മകഥാന്ന് പറഞ്ഞാ ഇങ്ങനെയിരിക്കണം. അടുത്ത ഭാഗം ഇനി എപ്പഴാണാവോ. തിരക്കൊന്നും കൂട്ടുന്നില്ല. വലിച്ച് പരത്തി തന്നെ എഴുതിക്കോളൂ. എന്തു രസാ വായിക്കാന്. ധൈര്യായിട്ടെഴുതിക്കോളൂ...ലക്ഷം ലക്ഷം പിന്നാലെ. :)\n(ആത്മഗതം:എന്നാലും കുറുമാന് എഴുതി തീര്‍ന്നിട്ട് എനിക്കിത് വായിച്ചാല് പോരായിരുന്നോ?)\n4/12/06 11:16 PM\nithu kurachu kathiyokkeyundenkilum kollam,\n7/12/06 2:09 PM\nത്രില്ലിങ്!ഞാന് ആറാം ഭാഗത്തേക്ക് ഓടുകയാണു!\n8/12/06 11:00 PM\nകുറുമാന്‍ജീ,അഞ്ചാം ഭാഗവും വായിച്ചു.നിങ്ങളിലെ സാഹസികനെ ഞാന് ആരാധനയോടെ കാണുന്നു.\n27/12/06 9:36 AM\n20/7/08 11:13 AM\nകുറേ നാളുകളായി വായിക്കണം എന്നോർത്തു വച്ചിരുന്നതാണീ യൂറോപ്പ് സ്വപ്നങ്ങൾ. ദാ ഞാൻ വായിച്ച് ഇവിടം വരെ എത്തി. സത്യം, ആദ്യഭാഗങ്ങളെല്ലാം വായിച്ചപ്പോൾ പേടിയാണു തോന്നിയത്, ഈ അന്തവും കുന്തവുമില്ലാത്ത യൂറോപ്പ് യാത്ര കണ്ട്. ഈ പോസ്റ്റോടെ പേടി അതിന്റെ പാരമ്യതയിലെത്തി. തുടരുന്നു വായന.\n16/5/09 10:12 PM\nഒരു വെറ്റിലയും പാക്കും, കൂടെ ഒരുലിറ്റര് ഗ്ലെന്മൊറാന്‍ഗീം ദക്ഷിണയായി വച്ചിരിക്കുന്നു. ആരാധനയില് പൊതിഞ്ഞ അഭിനന്ദനങ്ങള്\nഡിങ്ക ഫകവാന് ഇത് വരെ കാത്തു ഇനിയും കാക്കുമായിരിക്കും ല്ലേ :))))))))))))\n15/2/12 5:29 PM\nഹുയ്യോ ഉയ്യോ യ്യോ!!!ബാക്കി വായിച്ചില്ലെങ്കിൽ ഞാനിപ്പോ കാഞ്ഞുപോകും.\n17/10/16 12:45 PM


ഭിന്നശേഷിക്കാരായ പ്രതിഭകളെ ആദരിച്ചു | Charummoodu\nഭിന്നശേഷിക്കാരായ പ്രതിഭകളെ ആദരിച്ചു\nചാരുംമൂട്: താമരക്കുളം ഇരപ്പൻപാറ ഭിന്നശേഷി കുടുംബശ്രീ സ്‌നേഹക്കൂട്ടായ്മ ഭിന്നശേഷിക്കാരായ പ്രതിഭകളെ ആദരിച്ചു. കാവ്യശ്രേഷ്ഠ അവാർഡ് ജേതാവ് വർക്കല സ്വദേശി നജ്മ, പാര അംപ്യൂട്ടി ഫുട്‌ബോൾ ഇന്ത്യൻ ടീമംഗം താമരക്കുളം സ്വദേശി ബാഷ എന്നിവരെയാണ് ആദരിച്ചത്.\nഡി.എ.പി.സി. സംസ്ഥാന പ്രസിഡന്റ് കൊറ്റാമം വിമൽകുമാർ സമ്മേളനം ഉദ്ഘാടനം ചെയ്തു. അബ്ദുൽ റഷീദ് അധ്യക്ഷനായി. സന്തോഷ് കൃഷ്ണപുരം, ശ്രീകല ധാത്രി, സമദ് കൊപ്പാറക്കടവ്, കെ.രാജൻപിള്ള, പ്രസാദ് ചത്തിയറ, സമദ് കോട്ടോളിൽ തുടങ്ങിയവർ പ്രസംഗിച്ചു.\nകനിവുള്ളവർ കൈകോർത്തു; സുഷമയ്ക്ക് ലോട്ടറിക്കച്ചവടം തുടരാം\nകായംകുളം: ഭിന്നശേഷിക്കാരായായ സുഷമയ്ക്ക് നിർത്തിവെയ്‌ക്കേണ്ടി വന്ന ലോട്ടറിക്കച്ചവടം ..\nപാലയ്ക്കൽ കെ.ശങ്കരൻ നായരെ അനുസ്മരിച്ചു\nസൈബർ ബോധവത്‌കരണ ക്ലാസ് നടത്തി\nകൃഷി ചെയ്ത് സദ്യയൊരുക്കാൻ കെ.എസ്.ടി.എ.\nകല്യാണമാ കല്യാണം... കുടുംബശ്രീ വക കല്യാണം; പെണ്ണുതേടി ആദ്യമെത്തിയത് പഞ്ചായത്ത് പ്രസിഡന്റ്


പ്രശസ്തർ, പണക്കാർ; പക്ഷേ വീട് 500 ചതുരശ്രയടിയിൽ; ടയറിന് മുകളിൽ: കൗതുകം | Home Style | Social Media\nപ്രശസ്തർ, പണക്കാർ; പക്ഷേ വീട് 500 ചതുരശ്രയടിയിൽ; ടയറിന് മുകളിൽ: കൗതുകം\nസ്വന്തം ലേഖകൻ November 06, 2019 04:50 PM IST\nവെറും 500 ചതുരശ്രയടിയുള്ള കുഞ്ഞൻ വീട്, എട്ടു ടയറുകളുടെ മുകളിൽ രണ്ടു ക്യാബിനുകള് ചേര്‍ത്താണ് ഇൗ വീട് നിര്‍മിച്ചിരിക്കുന്നത്.താമസിക്കുന്നതാകട്ടെ പ്രശസ്തനായ ഡിസൈനറും. കൗതുകങ്ങൾ ഏറെയാണ് ഇൗ വീടിന്. പല പ്രമുഖ ടെലിവിഷന് ഷോകളുടെയും സെറ്റ് ഡിസൈൻ ചെയ്യുന്ന കിം ലുയിസാണ് ഇൗ കൗതുക വീടിന്റെ ഉടമ. ഫിലിം മേക്കര് ജോയി പ്യൂറ്റര്‍ബാര്‍ഗ് ആണ് കിമ്മിന്റെ ഭര്‍ത്താവ്.\nഉറപ്പില്ലാത്ത മണൽപ്രദേശത്ത് എട്ടു ടയറുകളുടെ മുകളിൽ രണ്ടു ക്യാബിനുകള് ചേര്‍ത്താണ് വീട് നിര്‍മ്മിച്ചിരിക്കുന്നത്. തടി കൊണ്ടാണ് അടിത്തറ ഒരുക്കിയത്. ഓരോ മുക്കും മൂലയും പരമാവധി ഉപയോഗിച്ചിട്ടുണ്ട്. മൾട്ടിപർപ്പസ് ഫർണീച്ചറുകളാണ് അകത്തളത്തിൽ നിറയുന്നത്. സ്റ്റോറേജ് ആക്കി മാറ്റാവുന്ന കട്ടിലും മേശയുമെല്ലാം ഇവിടെയുണ്ട്.\nമകള് സണ്ണിയ്ക്കൊപ്പം ആണ് കിമ്മും ജോയും ഇവിടെ കഴിയുന്നത്. ഉടന് തന്നെ തങ്ങളുടെ രണ്ടാമത്തെ കുഞ്ഞിനെ കൂടി വരവേല്‍ക്കാന് ഒരുങ്ങുകയാണ് ഈ ദമ്പതികള്.


Kapil Dev's Record breaks by Pakistan Batsman Imam-ul-Haq - Malayalam MyKhel\n» പാക് താരം ഇമാമുല് ഹഖ് കപില്‍ദേവിന്റെ 36 വര്‍ഷം പഴക്കമുള്ള റെക്കോര്‍ഡ് തകര്‍ത്തു\nUpdated: Wednesday, May 15, 2019, 18:02 [IST]\nലണ്ടന്: ഇംഗ്ലണ്ടിനെതിരായ അഞ്ചു മത്സരങ്ങളുടെ ഏകദിന പരമ്പരയ്ക്കിടെ പാക് താരം ഇമാമുല് ഹഖ് മുന് ഇന്ത്യന് ക്യാപ്റ്റന് കപില് ദേവിന്റെ പേരിലുണ്ടായിരുന്ന റെക്കോര്‍ഡ് തകര്‍ത്തു. 36 വര്‍ഷം മുന്‍പ് 1983 ലോകകപ്പില് കപില്‍ദേവ് സിംബാബ്‌വേയ്‌ക്കെതിരെ 175 റണ്‍സെടുത്തിരുന്നു. ഇംഗ്ലണ്ടില് 150 റണ്‍സിന് മുകളില് സ്‌കോര് ചെയ്യുന്ന പ്രായം കുറഞ്ഞ ബാറ്റ്‌സ്മാന് എന്ന ബഹുമതിയാണ് ഇപ്പോള് ഇമാമുല് ഹഖ് സ്വന്തമാക്കിയത്.\nകപില് ദേവ് അന്ന് 24-ാമത്തെ വയസിലായിരുന്നു ഗംഭീരമായ ഇന്നിങ്‌സ് പുറത്തെടുത്തത്. ഇമാമുല് 23-ാം വയസില് 151 റണ്‍സെടുത്ത് കപിലിന്റെ റെക്കോര്‍ഡ് തന്റെ പേരിലാക്കി. ഓപ്പണര് ആയി ഇറങ്ങിയ ഇമാമുലിന്റെ മികവില് പാക്കിസ്ഥാന് 359 റണ്‍സെടുത്തെങ്കിലും ഇംഗ്ലണ്ട് സ്‌കോര് അനായാസം മറികടന്നു. ബെയര്‍സ്‌റ്റോവിന്റെ സെഞ്ച്വറിയുടെ പിന്തുണയോടെ ആറു വിക്കറ്റിനായിരുന്നു ഇംഗ്ലണ്ടിന്റെ വിജയം.\nജേസണ് റോയി(76)യും ബെയര്‍സ്‌റ്റോവും(128) ചേര്‍ന്ന് ആദ്യ വിക്കറ്റില് 159 റണ്‍സെടുത്തപ്പോള് തന്നെ പാക്കിസ്ഥാന് പരാജയം മണത്തിരുന്നു. പിന്നീട് വന്ന ഇംഗ്ലീഷ് ബാറ്റ്‌സ്മാന്മാരും തകര്‍ത്തുകളിച്ചതോടെ ബാറ്റിങ് പിച്ചില് പാക്കിസ്ഥാന് നിഷ്പ്രഭരായി. ലോകകപ്പിന് മുന്നോടിയായി നടക്കുന്ന പരമ്പരയില് ഇരു ടീമുകളും മികച്ച പ്രകടനമാണ് കാഴ്ചവെക്കുന്നത്. ആദ്യ മത്സരം മഴമൂലം മുടങ്ങിയപ്പോള് രണ്ടും മൂന്നും മത്സരങ്ങള് ജയിച്ച് ഇംഗ്ലണ്ട് പരമ്പരയില് അഭേദ്യമായ ലീഡ് നേടിക്കഴിഞ്ഞു.\nRead more about: kapil dev pakistan cricket india ഇംഗ്ലണ്ട് പാക്കിസ്ഥാന് ക്രിക്കറ്റ് കപില് ദേവ് ഇന്ത്യ


Pujara joins Gavaskar and Kohli in elite list after Sydney century - Malayalam MyKhel\n» സിഡ്‌നിയിലും തകര്‍പ്പന് സെഞ്ച്വറി, റെക്കോര്‍ഡ്; പൂജാര ഇനി ഈ വമ്പന്മാര്‍ക്കൊപ്പം\nUpdated: Thursday, January 3, 2019, 14:36 [IST]\nസിഡ്‌നി: മെല്‍ബണിന് പിന്നാലെ സിഡ്‌നിയിലും സെഞ്ച്വറിയുമായി ഇന്ത്യയെ കരകയറ്റിയ ചേതേശ്വര് പൂജാര ഇനി യോഗ്യന്മാരുടെ ക്ലബ്ബില്. ഇന്ത്യന് ക്യാപ്റ്റന് വിരാട് കോലി, ക്രിക്കറ്റ് ഇതിഹാസം സുനില് ഗാവസ്‌കര് എന്നിവര്‍ക്കൊപ്പമാണ് പൂജാരയും പങ്കു ചേര്‍ന്നത്. ഓസ്‌ട്രേലിയില് സന്ദര്‍ശനം നടത്തവെ ഒരു പരമ്പരയില് മൂന്നു സെഞ്ച്വറികള് നേടിയവരുടെ ഗണത്തില് ഇനി പൂജാരയുടെ പേരും എഴുതിച്ചേര്‍ക്കും.\nമെല്‍ബണിലെ മെല്ലെപ്പോക്കിന് പഴികേട്ട പൂജാര സിഡ്‌നിയില് ആദ്യദിനം തന്നെ സെഞ്ച്വറി പൂര്‍ത്തിയാക്കി. ബാറ്റിങ് പിച്ചില് എതിരാളികള്‍ക്ക് അവസരമൊന്നും നല്‍കാതെയായിരുന്നു പൂജാരയുടെ ഇന്നിങ്‌സ്. മോശം പന്തുകളെ കണക്കിന് ശിക്ഷിച്ചും താരം റണ്‍നിരക്കുയത്തി. ടോസ് നേടി ബാറ്റിങ്ങിനിറങ്ങിയ ഇന്ത്യയ്ക്കുവേണ്ടി ഓപ്പണര് മായങ്ക് അഗര്‍വാള് 77 റണ്‍സ് നേടിയിരുന്നു. പൂജാരയുടെ സെഞ്ച്വറി മികവില് ഇന്ത്യ ആദ്യദിനം കളി അവസാനിക്കുമ്പോള് നാല് വിക്കറ്റ് നഷ്ടത്തില് 303 റണ്‍സെടുത്തിട്ടുണ്ട്.\nഅലിസ്റ്റര് കുക്ക്, മൈക്കിള് വോണ്, ക്രിസ് ബോര്‍ഡ്, എഡ്ഡി ബാര്‍ലോ, ജാക്ക് ഹോബ്‌സ് തുടങ്ങിയവര് ഓസ്‌ട്രേലിയയില് മൂന്ന് സെഞ്ച്വറികള് നേടിയിട്ടുണ്ട്. വിരാട് കോലി, വാലി ഹാമ്മണ്ട്, ഹെര്‍ബര്‍ട്ട് സട്ക്ലിഫെ തുടങ്ങിയവരല് ഓസ്‌ട്രേലിയന് പരമ്പരയില് നാല് സെഞ്ച്വറി നേടിയവരാണ്. സിഡ്‌നിയിലെ നാലാം ഇന്നിങ്‌സിലും സെഞ്ച്വറി നേടിയാല് പൂജാരയ്ക്ക് ഇവര്‍ക്കൊപ്പവും ഇടംപിടിക്കാം.\n2014-15 സീസണില് നടന്ന പരമ്പരയിലാണ് കോലി നാല് സെഞ്ച്വറികള് ടേിയത്. 1977-78 വര്‍ഷത്തില് നടന്ന പരമ്പരയില് ഗാവസ്‌കര് മൂന്ന് സെഞ്ച്വറുകളും സ്വന്തമാക്കി. ഓസ്‌ട്രേലിയയിലെ ഒരു പരമ്പരയില് 1000ത്തില് അധികം പന്തുകള് നേരിട്ട അഞ്ചാമത്തെ ഇന്ത്യക്കാരനുമായി പൂജാര. രാഹുല് ദ്രാവിഡ്, വിജയ് ഹസാരെ, വിരാട് കോലി, സുനില് ഗാവസ്‌കര് എന്നിവരാണ് പൂജാരയ്ക്ക് മുന്‍പ് ഈ നേട്ടത്തിലെത്തിയവര്.\n42 min ago ക്രൈസ്റ്റ്ചര്‍ച്ച് ടെസ്റ്റ്: ഇന്ത്യയ്ക്ക് പിഴച്ചത് എവിടെ?\n45 min ago രഞ്ജി ട്രോഫി സെമി: സൗരാഷ്ട്രയ്ക്കും ബംഗാളിനും ഭേദപ്പെട്ട സ്‌കോര്\n46 min ago ഇത് മലപ്പുറത്തിന്റെ കാല്‍പ്പന്ത് പെരുമ; മാഞ്ചസ്റ്റര് യുണൈറ്റഡിന്റെ വലതുളച്ച റാഷിദാണ് താരം\n46 min ago 'മെസ്സിയേക്കാള് കേമന് ക്രിസ്റ്റിയാനോയെന്ന് പറയുന്നവര്‍ക്ക് ഫുട്‌ബോള് അറിയില്ല'\nRead more about: india australia cheteshwar pujara cricket സിഡ്‌നി ഇന്ത്യ ഓസ്‌ട്രേലിയ ക്രിക്കറ്റ്


പാകിസ്ഥാൻ വ്യോമമേഖല ഉപയോഗിക്കുന്നതില് ഇന്ത്യന് വിമാനങ്ങള്‍ക്കുള...\nപാകിസ്ഥാൻ വ്യോമമേഖല ഉപയോഗിക്കുന്നതില് ഇന്ത്യന് വിമാനങ്ങള്‍ക്കുള്ള വിലക്ക് നീക്കി\nMuhammed Salavudheen | Tuesday, July 16, 2019 8:23 AM IST\nന്യൂഡൽഹി: ബാലാക്കോട്ട് ആക്രമണത്തിന് പിന്നാലെ പാകിസ്ഥാൻ വ്യോമമേഖല ഉപയോഗിക്കുന്നതില് ഇന്ത്യന് വിമാനങ്ങള്‍ക്കുള്ള വിലക്ക് നീക്കി. ഇന്ന് പുലര്‍ച്ചെ 12.41 ഓടെയാണ് പാക്കിസ്ഥാന് വ്യോമമേഖല ഉപയോഗിക്കുന്നതിന് ഇന്ത്യന് വിമാനങ്ങള്‍ക്ക് പാകിസ്ഥാൻ അനുവാദം നല്‍കിയത്. വ്യോമ പാത അടച്ചതോടെ ഇന്ത്യക്കും പാകിസ്ഥാന് ഏറെ സാമ്പത്തിക നഷ്‌ടം വന്നിരുന്നു.\nപാക്കിസ്ഥാന് വ്യോമമേഖല അടച്ചതിന് പിന്നാലെ ഇന്ത്യന് വ്യോമ ഗതാഗത മേഖലക്ക് 550 കോടി രൂപയുടെ നഷ്ടം ഉണ്ടായെന്ന് വ്യോമയാന മന്ത്രി രാജ്യസഭയില് വ്യക്തമായിരുന്നു. എയര് ഇന്ത്യക്ക് മാത്രം 491 കോടി രൂപയുടെ നഷ്ടം ഉണ്ടായി. ഇതിന് പിന്നാലെ ഗള്‍ഫ് രാജ്യങ്ങളിലേക്കും അമേരിക്കയിലേക്കും യൂറോപ്പിലേക്കുമുള്ള വിമാന സര്‍വ്വീസുകള് എയര് ഇന്ത്യ നിര്‍ത്തിവെച്ചിരുന്നു.\nഫെബ്രുവരി 26 ന് ബാലാക്കോട്ടിലെ ജെയ്‍ഷെ മുഹമ്മദിന്‍റെ തീവ്രവാദ ക്യാമ്പ് ഇന്ത്യന് വ്യോമസേന തകര്‍ത്തതിന് പിന്നാലെ പാക്കസ്ഥാന് വ്യോമമേഖല പൂര്‍ണ്ണമായി അടയ്ക്കുകയായിരുന്നു. ഇതിന് പിന്നാലെ 11 റൂട്ടുകളില് രണ്ടെണ്ണം പാകിസ്ഥാന് തുറന്നിരുന്നു.


പലതരം പച്ചക്കറികളുടെ മിശ്രിതമായ അവിയൽ ഒന്നാന്തരമൊരു സമീകൃതാഹാരമാണ്. വെള്ളം നന്നായി വറ്റിച്ച് കട്ടിയിൽ ഉണ്ടാക്കുന്ന അവിയലാണ് സദ്യകൾക്കും മറ്റും പതിവ്. ഇതല്ലാതെ, സാധാരണ ദിവസങ്ങൾക്കു പറ്റിയ, ഒഴിച്ചുകൂട്ടാൻ പരുവത്തിലുള്ള ഒരു ‘നീട്ടി അവിയൽ’ വീട്ടിൽ പണ്ട് ഉണ്ടാക്കാറുണ്ടായിരുന്നു. ‘നീട്ടി അവിയലിനു’ പച്ചക്കറി വാങ്ങുന്ന പതിവില്ല. പറമ്പിൽ നിന്നു ശേഖരിക്കുന്ന പപ്പായ, താൾ,വഴുതനങ്ങ പയർ,ഒടിഞ്ഞുകിടക്കുന്ന വാഴയിൽനിന്നുള്ള മൂക്കാത്ത കായ, ചീരത്തണ്ട് മുതലായവ കൊണ്ടായിരുന്നു നീട്ടി അവിയൽ തയ്യാറാക്കിയിരുന്നത്.\nഏതായാലും ഞാനിപ്പോൾ പറയാൻ പോകുന്നത് സാധാരണ എല്ലാവരും ഉണ്ടാക്കുന്ന അവിയലിനെ പറ്റിയാണ്.\nവിവിധതരം പച്ചക്കറികൾ - “അവിയലിൽ ചേരാത്ത കഷ്ണമില്ല” എന്നാണ് ചൊല്ല്. എന്നാലും സാധാരണയായി ഉപയോഗിക്കുന്നത് കായ, ചേന, കുമ്പളങ്ങ/വെള്ളരി, പാവയ്ക്ക, കാരറ്റ്, കൊത്തമര, ബീൻസ്/പയർ, മുരിങ്ങക്കായ,വഴുതനങ്ങ മുതലായവയാണ്. എല്ലാംകൂടി എകദേശം ഒരു കിലോ എന്നു വയ്ക്കുക.\nപച്ചമുളക് - 8-10 എണ്ണം.\nതേങ്ങ ചിരകിയത് - അവിയലിന് “കഷ്ണത്തിൻ പാതി തേങ്ങ” എന്നാണ് പറയുക. അതുകൊണ്ട് തേങ്ങയുടെ കാര്യത്തിൽ ഒട്ടും പിശുക്ക് വേണ്ട.\nപുളി - ആവശ്യത്തിന്. (പുളിയുടെ കാര്യത്തിൽ പ്രാദേശികമായ വ്യത്യാസങ്ങൾ ഉണ്ട്. ഞങ്ങളുടെ വീട്ടിൽ പുളിയാണ് പണ്ടുമുതലേ ഉപയോഗിക്കുന്നത്. എന്റെ ഭർതൃഗൃഹത്തിൽ പുളിയ്ക്കു പകരം തൈരാണ് ഉപയോഗിക്കാറ്. ചിലർ പച്ചമാങ്ങയാണ് ചേർക്കുക.)\nപിന്നെ ജീരകം, മുളകുപൊടി, മഞ്ഞൾപ്പൊടി, ഉപ്പ്, കറിവേപ്പില, വെളിച്ചെണ്ണ - ഒക്കെ ആവശ്യം പോലെ\nപച്ചക്കറികൾ എല്ലാം കനം കുറച്ച് നീളത്തിൽ അരിഞ്ഞെടുക്കുക. (കായയുടെ തൊണ്ടു കളയേണ്ട ആവശ്യമില്ല). പച്ചമുളകും രണ്ടായി കീറി ഇതിലിടുക. പാകത്തിന് ഉപ്പും മുളകുപൊടിയും മഞ്ഞൾപ്പൊടിയും ചേർത്ത് ഇളക്കിയശേഷം ചുവടു കട്ടിയുള്ള പാത്രത്തിലിട്ട് നികക്കെ വെള്ളമൊഴിച്ച് വേവിക്കാൻ വയ്ക്കുക (കുക്കറിൽ വേവിയ്ക്കരുത്). ഒന്നു ചൂടായാൽ പുളി പിഴിഞ്ഞതും ചേർക്കാം. ഒരു വാഴയിലകൊണ്ട് അടച്ചു വേവിയ്ക്കുന്നത് അവിയലിന്റെ സ്വാദ് കൂട്ടും. ഇടയ്ക്കിടെ ഇളക്കികൊടുക്കുക\nതേങ്ങ ജീരകം ചേർത്ത് ഒന്നു ചതച്ചെടുക്കുക. അരഞ്ഞുപോകരുത്. മിക്സിയിലാണെങ്കിൽ വെള്ളം ചേർക്കാതെ ഒന്നു തിരിച്ചെടുത്താൽ മതിയാവും.\nകഷ്ണങ്ങൾ വെന്ത് വെള്ളം നിശ്ശേഷം വറ്റിക്കഴിഞ്ഞാൽ വാങ്ങിവയ്ക്കാം. അതിനുശേഷം ചതച്ചുവച്ചിരിക്കുന്ന തേങ്ങ ചേർത്ത് നന്നായി ഇളക്കണം.\nഅവസാനം കറിവേപ്പില ഇട്ട്, വെളിച്ചെണ്ണ ഒഴിച്ച് ഒന്നുകൂടി ഇളക്കി യോജിപ്പിക്കുക. കറിവേപ്പിലയുടേയും വെളിച്ചെണ്ണയുടേയും വാസനയെ രക്ഷപ്പെടാൻ അനുവദിക്കാതെ ഉടനെ തന്നെ അടച്ചു വയ്ക്കുക.\nസ്വാദിഷ്ടമായ അവിയൽ റെഡി!\nവിഭാഗങ്ങള് അവിയൽ, പാചകം\nപലതരം പച്ചക്കറികളുടെ മിശ്രിതമായ അവിയൽ ഒന്നാന്തരമൊരു സമീകൃതാഹാരമാണ്\nതള്ളെ....പൊളപ്പൻ തന്നെ കേട്ടോ....\nഅവിയല് എന്നും വളരെ ഇഷ്ടമുള്ള ഒന്നാണ്.\nതേങ്ങയും ജീരകവും ചതക്കുമ്പോള് ഞങ്ങടവിടെ കുഞ്ഞുള്ളി/ചുവന്നുള്ളി (shallot) കൂടി ചേര്‍ക്കാറുണ്ട്.\nഅവിയല് എനിക്കും പെരുത്തിഷ്ടാ :)\nഅവിയല് ഇഷ്ടമായി :)\nകൊള്ളാം ചേച്ചി ! എനിക്ക് ഏറ്റവും ഇഷ്ടമുള്ള വിഭവങ്ങളില് ഒന്നാണ് ഇത്\nഈ നാളുകളില് ഞാന് ഏറ്റവും ഇഷ്ടപ്പെടുന്ന വിഭവം ആണ് ഇത്... കാരണം ഊഹിക്കുമല്ലോ...:) ഈ പോസ്റ്റും റഫര് ചെയ്യും... നന്ദി...\nമൈ ഗോഡ് !മഹാ ഡൂപ്ലിക്കേഷനായല്ലൊ !\nഅസ്സലായി. അവിയലിന്റെ വിവിധ ഭാവങ്ങള് പകര്‍ത്തിയ പടങ്ങളാവായിരുന്നു.\nപിന്നെ, ബിന്ദുവിന്റെ സംഘകാലകൃതിയായ ഉള്ളിസാംബാറ് മുതല് ചിലതില് വിഭവങ്ങളുടെ പടോംകൂടി ഇട്ടിരുന്നെങ്കില് വെടുപ്പാക്കായിരുന്നു ഇല !\nഇതിപ്പൊ എന്‍റെ രീതീന്ന് കുറച്ച് വ്യതാസണ്ട്.....പച്ച മൂളക് പത്തു പോരാ...പുളി ആവശ്യത്തിനൊ ആവശ്യത്തിലധികമൊ ചേര്‍ക്കാം. ഉപ്പ് നിര്‍ബന്ധമില്ല...വെള്ളം ചേര്‍ക്കേണ്ടത് അവിയല് അടുപ്പത്ത് വയ്ക്കുന്നതിനു മുന്‍പ് അടുപ്പിലെ തീയിലോട്ട് ഒഒഴിച്ചു കൊടുത്ത് അവശ്യത്തിനു തിളപ്പിക്കണം... അവിയല് റെഡ്ഡീ.... :):)\nഇപ്പൊഴാണ് ഈ പോസ്റ്റൊക്കെ വായിക്കുന്നത്. ഞങ്ങളുടെ നാട്ടില്(പത്തനംതിട്ട) തേങ്ങയും ജീരകവും ചേര്‍ത്തരക്കുമ്പൊ ചുവന്നുള്ളിയും അല്പം കറിവേപ്പിലയും ചേര്‍കാറുണ്ട്...\nഎന്തായാലും ഈ ബ്ലോഗ് ഉപയോഗപ്രദമാണ്, ഞങ്ങളെപ്പോലെയുള്ള മറുനാടന് ബാച്ചികള്‍ക്ക് :)


തണല്: 'എനിക്കാ യുവാക്കളുടെ കൈകള് മുത്തണം'\nമഹാപണ്ഡിതനായ യൂസുഫുല് ഖര്‍ദാവി ഈജിപ്തില് ചെന്ന് ഖുതുബ നടത്തിയ സന്തോഷകരമായ ഒരു വെള്ളിയാഴ്ചയായിരുന്നു ഇന്നലെ. അദ്ദേഹത്തിന്റെ പ്രസംഗം മുസ്‌ലിംലോകത്തെ മുഴുവന് കോരിത്തരിപ്പിക്കുന്നതായിരുന്നു. ആധുനിക ഈജിപ്തിന്റെ ഭാവിയിലേക്കുള്ള ഒരു മുതല്‍ക്കൂട്ടായി ആ ഖുതുബ ചരിത്രത്തില് രേഖപ്പെടുത്തപ്പെടും.\nഇഖ്‌വാനികളുടെ നേരെയുള്ള അതിക്രമങ്ങളുടെ മൂര്‍ധന്യ സ്ഥിതിയില് അന്നത്തെ ഖത്തര് അമീര് നേരിട്ടു പോയി ഖര്‍ദാവിയെയും അബ്ദുല് മുഇസ്സ് അബ്ദുസ്സത്താറിനെയും മറ്റുചിലരെയും ഖത്തറിലേക്ക് കൊണ്ടുവന്നു. ഖര്‍ദാവി തന്റെ ധിഷണ ഉപയോഗിച്ച് ഇസ്‌ലാമികലോകത്തിന് വെളിച്ചം പകരുകയായിരുന്നു. നാഥാ! നീ അദ്ദേഹത്തിന് എല്ലാ അനുഗ്രഹവും ചൊരിയണമേ തമ്പുരാനേ... ഇസ്‌ലാമികലോകത്തിന് വഴികാട്ടാന് ഇനിയും അദ്ദേഹത്തിന് നീ ആയുസ്സും ആരോഗ്യവും നല്‍കി അനുഗ്രഹിക്കണേ നാഥാ. (എന്റെ പ്രിയപ്പെട്ട ഉസ്താദ് ടി.പിയുടെ ആറുകൊല്ലത്തെ ഉസ്താദാണ് ഖര്‍ദാവി).\nആ മഹാനുഭാവന് വിപ്ലവം നയിച്ച ഈജിപ്ഷ്യന് യുവാക്കളുടെ ഓരോരുത്തരുടെയും കൈകള് ചുംബിക്കാന് മോഹം. ഈ വിപ്ലവം വഴി, മസ്ജിദുല് അഖ്‌സയില് പോയി ജുംആ നമസ്‌കരിക്കാന് മോഹം. അദ്ദേഹം ഈജിപ്തിലെ വിപ്ലവകാരികളോട് (ഇന്നലെ തഹ്‌രീര് സ്‌ക്വയറിലായിരുന്നു ജുമുഅ) പറഞ്ഞു: ''ഈ വിപ്ലവത്തിലെ യുവാക്കള് കൈവിട്ടുപോകാന് പാടില്ല. അവരാഗ്രഹിച്ച മാറ്റത്തിന് ഈജിപ്ഷ്യന് ജനത തങ്ങളുടെ സാമ്പത്തികവും രാഷ്ട്രീയവും മതപരവും മനുഷ്യത്വപരവുമായ എല്ലാ ഊര്‍ജവും ചെലവഴിച്ചിട്ടുണ്ട്. ക്രിസ്ത്യന് സഹോദരങ്ങളും തങ്ങളുടെ ദൗത്യം ശരിയാംവണ്ണം നിര്‍വഹിച്ചിട്ടുണ്ട്. ക്രിസ്ത്യാനികളോടദ്ദേഹം ആവശ്യപ്പെട്ടത്, ഈ അനുഗ്രഹം നല്‍കിയതിന് സര്‍വശക്തനായ അല്ലാഹുവിന്റെ മുമ്പില് സാഷ്ടാംഗം പ്രണമിക്കാനാണ്.\nഅദ്ദേഹം തുടരുന്നു: ഇതൊരിക്കലും ഒരു സാധാരണ വിപ്ലവമല്ല. മറിച്ച്, ലോകത്തിനു മുഴുവന് പാഠം നല്‍കുന്ന വിപ്ലവമാണ്. അസത്യത്തെയും തിന്മയെയും ശാന്തമായി എങ്ങനെ കെട്ടുകെട്ടിക്കാം എന്ന് ലോകത്തിന് കാട്ടിക്കൊടുത്ത വിപ്ലവമാണ്. പ്രത്യക്ഷത്തില്, നേതാവില്ല എന്ന് തോന്നിയാലും യുവാക്കളാണ് ഈ വിപ്ലവത്തിന്റെ ശക്തി എന്ന് മറക്കാനാവില്ല.\nഈജിപ്ഷ്യന് ജനത കൂടുതല് ക്ഷമിക്കേണ്ട സമയമാണിത്. കൂടുതല് അധ്വാനിക്കേണ്ട സമയം. ഇത്ര മഹത്തായ വിപ്ലവം നടത്തിയ യുവാക്കളിലൊരാള് പോലും ആധുനിക ഈജിപ്തിന്റെ സാമ്പത്തികാവസ്ഥയെ പിന്നോട്ടടിപ്പിക്കാന് കാരണക്കാരാകരുത്. നാമിപ്പോള് നിര്‍മാണപാതയിലാണ്. ഓരോ ഈജിപ്ഷ്യന് പൗരനും ആ പ്രക്രിയയ്ക്ക് സ്വയം സന്നദ്ധനാകണം.\nറഫഹ് അതിര്‍ത്തി തുറന്നുകൊടുക്കണം. ഗസ്സയുമായുള്ള എല്ലാ അതിര്‍ത്തികളും തുറക്കുക. ഈജിപ്തായിരുന്നു എന്നും ഫലസ്തീന് ജനതയ്ക്ക് അഭയം. ഇനിയും അതങ്ങനെതന്നെയാകേണ്ടതുണ്ട്. ഈ മൈതാനിയില് നാം ഒരുമിച്ചുകൂടി ജുമുഅ നമസ്‌കരിച്ചപോലെ, മസ്ജിദുല് അഖ്‌സയില് ഒരുമിച്ചുകൂടി ജുമുഅ നിര്‍വഹിക്കാന് അല്ലാഹു നമ്മെ അനുഗ്രഹിക്കട്ടെ. ആമീന്.''\nയുവാക്കളോടായി അദ്ദേഹം പ്രത്യേകം പറഞ്ഞു: മക്കളേ, എനിക്ക് നിങ്ങളുടെ ഓരോരുത്തരുടെയും കൈകള് പിടിച്ച് മുത്തം തരണമെന്നാണാഗ്രഹം... കാരണം, നിങ്ങളാണല്ലോ വിപ്ലവവീഥിയില് ക്ഷമയോടെ ഉറച്ചുനിന്നത്. നിങ്ങളെ എനിക്ക് അന്‍സാറുകളോടാണ് ഉപമിക്കാന് തോന്നുന്നത്; സ്വന്തത്തേക്കാള് സഹോദരനെ പരിഗണിച്ച മദീനയിലെ അന്‍സാറുകളോട്.\nക്രിസ്ത്യന് സുഹൃത്തുക്കളേ, നിങ്ങള് ലോകരക്ഷിതാവിനെ പ്രണമിക്കുക. നന്ദി രേഖപ്പെടുത്തുക. നിങ്ങളുടെ മുസ്‌ലിം സഹോദരങ്ങളെ നിങ്ങള് ജുമുഅയ്ക്കുവേണ്ടി കാവല് നിന്നത് ലോകം മുഴുവന് കണ്ടതാണ്. ഈ ഐക്യം തകരാതിരിക്കാന് ഓരോ ഈജിപ്ഷ്യന് പൗരനും ബാധ്യസ്ഥരാണ്.\nസൈനികരോടായി അദ്ദേഹം പറഞ്ഞു: മുബാറക് ബാക്കിയാക്കിപ്പോയ ഗവണ്മെന്റില്‍നിന്ന് നിങ്ങള് മോചിതരാകണം. കാരണം, ഈജിപ്ഷ്യന് ജനത പഴയ മുഖങ്ങളെ ഇനി ഇഷ്ടപ്പെടില്ല. കാരണം, നിരപരാധികളായ യുവാക്കളെ കൊന്നൊടുക്കിയതിന്റെ അടിസ്ഥാന കാരണക്കാര് അവരാണല്ലോ.\nഖര്‍ദാവി ഉച്ചത്തില് വിളിച്ചുപറഞ്ഞു:\nജനത നാടിനെ ശുദ്ധീകരിക്കാനാഗ്രഹിക്കുന്നു.\nوحسني مبارك ساب القصر. واعوانه له بيحكمو مصرا\nഹുസ്‌നി മുബാറക് കൊട്ടാരം വിട്ടോടി. ഇനി അയാളുടെ കാര്യസ്ഥന്മാര് മിസ്‌റ് ഭരിക്കേണ്ട.\nولا حسني ولا نظامه ولا حزبه ولا أعوانه\nഹുസ്‌നി വേണ്ട, അയാളുടെ ഭരണം വേണ്ട. അയാളുടെ കക്ഷി വേണ്ട. അയാളുടെ സഹായികളും വേണ്ട.\nജനനിബിഡമായ തഹ്‌രീര് സ്‌ക്വയറിന്റെ മുക്കുമൂലകള് ഈ മുദ്രാവാക്യം ഏറ്റുചൊല്ലി. വെള്ളിയാഴ്ച പുലര്‍ച്ചെ മുതല് ഈജിപ്തിന്റെ പ്രാന്തപ്രദേശങ്ങളില്‍നിന്നൊഴുകിയെത്തിയ 20 ലക്ഷം പേര് അതേറ്റുചൊല്ലി. ولله الحمد\nPosted by തണല് at 7:36 PM\nsm sadique February 18, 2011 at 10:49 PM\nഎല്ലാ നന്മകളും ഈജിപ്തിന് അല്ലാഹു കനിഞ്ഞേകട്ടെ…….\nഇസ്മായില് കുറുമ്പടി (തണല്) shaisma@gmail.com February 22, 2011 at 5:01 AM\n'ഈജിപ്തുകള്' പലയിടത്തും ആവര്‍ത്തിക്കും തീര്‍ച്ച.\nവി.കെ. നിസാര് March 2, 2011 at 5:49 AM\nഇസ്ലാമിന്റെ പേര് മോശമാക്കാന് കച്ചകെട്ടിയിറങ്ങിയിരിക്കുന്ന പല 'മുസ്ലിം'രാഷ്ട്രങ്ങള്‍ക്കും ഈജിപ്തും,യമനും,ഒമാനുമൊക്കെ ഒരു പാഠമായെങ്കില്..!